
DET  INSPIRERENDE  BUDSKAR 

AF  PRÆSIDENT  DAVID  O.  MCKAY 

Den  åbenbaring,  at  Jesus  Kristus,  verdens 
Frelser,  er  et  guddommeligt,  personligt 
væsen,  er  noget  vidunderligt.  Er  det  ikke 
det  mest  vidunderlige  i  hele  verden? 
Sammen  med  dette  kommer  forvisningen  om, 
at  den  jul,  som  vi  nu  fejrer,  har  en  guddom- 
melig betydning.  Hvad  betyder  det,  at  det 
ikke  er  den  årstid,  hvor  Han  blev  født?  Det 
kan  det  ikke  være.  Historien  siger  os,  at 
det  ikke  er  det.  Hyrderne  i  Palæstina  holdt 


JULENS  AND 

vagt  over  deres  hjord  fra  april  måned  til 
efteråret,  så  det  var  ikke  i  december.  Men 
hvad  betyder  det?  Det  er  julens  ånd,  der 
betyder  noget;  det  er  den  følelse,  at  vi  er 
Hans  brødre,  og  at  vi  ønsker  at  leve, 
så  vi  kan  komme  tilbage  til  Hans  nærhed, 
således  at  vi,  ligesom  hyrderne,  kan  gå 
lige  derind,  hvor  Kongernes  Konge,  Herrer- 
nes Herre  er.  Vi  ønsker  ikke  at  leve  et  liv, 
som  vil  føre  os  bort  fra  Kristus. 


AF  PRÆSIDENT  DAVID  O.  MCKAY 


Julen  er  den  dejligste  tid  på  året.  Ved  første  tanke 
forekommer  det  mærkeligt,  at  det  er  sådan,  især 
under  vore  nordlige  himmelstrøg.  Dagene  er  korte 
og  mørke,  nætterne  kolde  og  lange,  træerne  er 
uden  blade  og  landskabet  goldt  eller  dækket  med 
sne.  Ikke  desto  mindre  er  julen,  midt  i  vinterens  dyb, 
fuld  af  lykke  og  glæde. 

Dette  er  fordi  julens  feststemning  i  de  kristne 
lande  er  mættet  med  Kristi  ånd.  På  denne  tid  af  året 
tænker  vi  mere  end  på  noget  andet  tidspunkt,  og 
prøver  i  ord  eller  gerning  at  udtrykke  vort  ønske  om 
at  gøre  andre  lykkelige.  Heri  ligger  hemmeligheden 
ved  sand  lykke.  "Den,  som  vil  miste  sit  liv  for  min 
skyld  og  for  Evangeliets  skyld,  skal  finde  det"  er 
sund  filosofi,  som  den  sande  julens  ånd  hjælper  os 
til  at  forstå. 

Hvis  I  ville  bede  mig  om  at  nævne  den  by,  som 
har  givet  verden  større  civilisation  end  nogen  anden 
by,  ville  jeg  uden  tøven  nævne  Jerusalem.  Jeg  ville 
give  denne  gamle  by  denne  udnævnelse,  ikke  fordi 
den  var  "Davids  By",  heller  ikke  fordi  den  stadig 
bevarer  ærbødigheden  for  menneskehedens  tre 
store  religioner,  men  fordi  jeg  med  den  ville  forbinde 
Jesu  Kristi,  verdens  Frelsers,  liv,  lærdomme  og  død. 

Otte  kilometer  syd  for  Jerusalem  ligger  Bethle- 
hem,  en  lille  by  af  stor  historisk  betydning,  som  også 
vil  blive  holdt  i  ære  så  længe  der  er  kristne  hjerter 
til  at  føle  eller  kristne  læber  til  at  fremsige  bøn. 
Dens  betydning  kommer  ikke,  fordi  den  er  en  af  de 
ældste  byer  i  Palæstina,  heller  ikke  fordi  vi  med 
den  forbinder  den  smukke  historie  om  Ruth,  Isajs  og 
Davids  hjem,  og  mange  andre  vigtige  personer  og 
hændelser  i  bibelhistorien,  men  fordi  det  var  i  Bet- 


lehem menneskehedens  Frelser  lå  i  vuggen. 

"Jerusalem"  (det  kananæiske  Urusalim,  det  he- 
braiske Yarushalayim)  betyder  "fredens  bolig." 
"Betlehem"  (Beit  Lahm)  betyder  "brødets  hus", 
måske  fordi  det  fra  de  allertidligste  tider  har  været 
et  frugtbart  distrikt,  og  fordi  den  oprindelige  plante, 
hvoraf  den  dyrkede  hvede  har  udviklet  sig  kun  er 
blevet  fundet  i  vild  tilstand  i  nærheden  af  Betlehem. 
Det  er  betydningsfuldt,  at  fra  brødets  hjem,  "livets 
stav",    udspringer    også    menneskehedens    "livets 

brød." 

Fred!   Liv  —  evigt  liv!    Den   kommende  højtid, 

hvor  vi  fejrer  Forløserens  fødsel,  bør  føje  større 

mening  til  disse  ord. 

Fred,  det  modsatte  af  frygt,  var  det  budskab,  der 
blev  givet  hyrderne  af  englene,  som  sagde:  "Frygt 
ikke;  thi  se,  jeg  forkynder  eder  en  stor  glæde." 

Fred  blev  forkyndt  af  de  himmelske  hærskarer, 
som  sang:  "Ære  være  Gud  i  det  højeste!  og  på 
jorden  fred  i  mennesker,  der  har  hans  velbehag." 

"Herre!  nu  lader  du  din  tjener  gå  bort  i  fred," 
sagde  den  gamle  Simeon,  da  han  gennem  inspira- 
tion så  det  Velsignede  Barn,  som  skulle  blive  "et 
lys,  som  skal  åbenbares  for  hedningerne,  og  en 
herlighed  for  dit  folk  Israel." 

Fred  og  god  vilje  fyldte  utvivlsomt  de  Vise 
Mænds  hjerter,  da  de  bragte  deres  glitrende  guld  og 
kostbare  gaver  til  den  sande  Jødernes  Konge.  Deres 
rigdomme  syntes  i  sandhed  værdiløse  i  sammen- 
ligning med  den  henrykkelse,  som  fyldte  deres 
væsen,  da  de  knælende  ærede  deres  konge,  som 
de  havde  fundet  gennem  deres  visdom  og  deres 
oprigtige  søgen  efter  sandheden. 

Kærlighed  til  Gud  og  kærlighed  til  hinanden  bør 
være  julens  tema.  Sådan  var  det  guddommelige 
budskab,  som  de  himmelske  hærskarer  bragte,  da 
de  forkyndte  "den  store  glæde". 

"Ære  være  Gud  i  det  højeste!  og  på  jorden  fred 
i  mennesker,  der  har  hans  velbehag!"  Hvor  enkle 
ord!  Hvor  stor,  hvor  omfattende  deres  betydning! 
Om  julen  fejrer  vi  Hans  fødsel,  i  hvis  mission  på 
jorden  (1)  Gud  er  herliggjort;  (2)  jorden  bliver 
forjættet  fred;  (3)  alle  mennesker  får  vished  om, 
at  Gud  har  velbehag  i  dem! 

Hvis  hvert  eneste  menneske,  som  er  født  her  i 
verden,  ville  have  disse  tre  strålende  idealer  som 
sine  ledestjerner,  hvor  meget  bedre  og  lykkeligere 
ville  livet  da  ikke  være.  Med  et  sådant  mål  for  øje 
ville  enhver  søge  alt  hvad  der  er  rent,  retfærdigt,  hæ- 
derligt, dydigt  og  sandt  —  alt  det  som  fører  til  fuld- 
kommenhed. Han  ville  undgå  det,  som  er  urent, 
uhæderligt  eller  syndigt.  Hvis  ethvert  menneske 
ønskede  at  vise  god  vilje  mod  sine  medmennesker 
og  stræbte  efter  at  udtrykke  dette  ønske  ved  tusin- 
der af  venlige  ord  og  små  gerninger,  som  ville  gen- 
spejle uegennytte  og  selvopofrelse,  hvilket  bidrag 


ville  så  ikke  enhver  yde  til  en  altomfattende  fred  på 
jorden  og  til  menneskehedens  lykke! 

Julen  er  et  passende  tidspunkt  til  at  forny  vore 
ønsker  og  styrke  vor  beslutning  om  at  gøre  alt  hvad 
der  står  i  vor  magt  for  at  gøre  det  budskab,  som 
englene  forkyndte  da  Frelseren  blev  født,  til  virke- 
lighed. Lad  os  herliggøre  Gud  ved  at  søge  det  gode, 
det  sande,  det  skønne!  Lad  os  stræbe  efter  at 
oprette  fred  på  jorden  ved  at  vise  den  samme  gode 
vilje  mod  hinanden,  som  Gud  har  vist  mod  os! 

Må  julen  1967  finde  kærlighed  og  et  ønske  om 
at  velsigne  andre  i  enhver  Sidste  Dages  Helligs 
hjerte.  I  alle  sådanne  hjerter  og  hjem  vil  man  finde 
fred  og  god  vilje  mod  alle  mennesker.  Hvor  denne 
fred  findes,  er  det  ligegyldigt  om  ejermanden  er 
rig  eller  fattig,  for  han  vil,  foruden  den  fred  som 
giver  "usigelig  glæde",  have  den  vished,  som 
Menneskesønnen  gav,  da  Han  sagde:  "Jeg  er  livets 
brød.  Den,  som  kommer  til  mig,  skal  ikke  hungre; 
og  den,  som  tror  på  mig,  skal  aldrig  tørste." 

Fred,  god  vilje  og  evigt  liv  er  altså  de  velsignel- 
ser, som  vi  ønsker  alle,  når  vi  endnu  engang  gen- 
tager det  glade,  gamle  ønske:  En  rigtig  glædelig  jul 
og  et  godt  og  velsignet  nytår! 


Il  L  M!  Mi  I  II    JUL  ØNSKES  ALLE  I  IND-  OG  UDLAND  AF: 

Saia  ag   (ooikild  ^£)iess& 

Yrtatu  c£i.  Solvensen  ag  ^e)auid  m.  lamilie 

^^t-is  <m  )ian&    fyiile&åau  tjansen 

Jflata   Wind-feld  ^Jxaisei 

Uncjei  ag,  Toretei    fZa&mus&en 

Jamiiien    ttaidéu  ^Latsen 

éAstii  ag.    YYlaxius  s4ntansen 

YLennu  aa  ^mila  /Zasmussen 

TZeåecca  ag  y&tgen    W.  Senmidt 

detlx,  )Colaeisen 

*^ *en&j2%æ&identså(i(wt    Yloidie  ctjrien 

\LfmisteL  Tretei&en 

^tans  ag,    li'innie  c)tall 

c€j  teastyiæsiefæntsåaéet  ^xaåettfiaun  c&zen 

Snnne.  ag  sAntan  ?CaåæA,  c?uiisens 

sAnna,    Wlaqens  aa  aatn 

e>mst  ag  e>Lna  sAndeisen 

Traal  aa  f\Mtsten  s4ndeisen, 
VLaidsiæiiand, 

sAnna  aa,  ^Jaiiannes  s4.  Såternen,  o&éf&ta 

Alle  medlemmer  og  missionærer  ønskes  en  Gladelig  Jul 

Grenspræsidentskabet  i  Esbjerg 
Johs.  Sørensen  —  Arne  Pedersen  —  Poul  Erik  Buur 

og  f  kik 


AF  DALE  C.  LeCHEMINANT 


Engang,  da  Profeten  Nephi  fra  Mormons  Bog  forsøgte 
at  lære  sit  folk  skriften,  havde  de  nogen  vanskelighed  ved 
at  forstå  det,  fordi  deres  baggrund  ikke  var  den  samme 
som  Nephis.  Han  var  født  og  opvokset  i  de  samme  om- 
givelser, hvor  nogle  af  skrifterne  var  skrevet.  Om  dette 
skrev  han: 

mine  øjne  har  set  jødernes  fremgangsmåde,  og 

jeg  ved,  at  jøderne  forstår  profeterne,  og  der  findes  ikke 
noget  andet  folk,  medmindre  de  er  blevet  belært  om 
jødernes  sæder  og  skikke,  der,  som  jøderne,  kan  forstå 
det,  der  taltes  til  dem.  (2  Nephi  25:5). 

Nephi  havde  den  særlige  fordel  at  have  levet  i  de 
egne,  hvor  profeternes  kulturelle  udvikling  var  foregået. 
Hans  folk  havde  ikke  denne  fordel,  og  det  har  vi  heller 
ikke  i  dag.  Men  vi  kan  nå  til  en  meget  klarere  forståelse 
af  skriften,  hvis  vi  benytter  os  af  alle  fornuftige  og  tro- 
værdige oplysningskilder  om  "jødernes  sæder  og  skikke", 
eller  baggrunden  for  skriften,  som  man  også  kan  udtrykke 
det.  For  eksempel  møder  vi,  når  vi  læser  evangeliernes 
beretninger  om  Frelserens  fødsel  og  barndom,  (selv  om 
disse  historier  er  korte),  mange  navne  på  folk,  steder  og 
ting,  som  ikke  rigtig  betyder  noget  for  os  som  tilfældige 
læsere,  fordi  vi,  ligesom  Nephis  folk,  mangler  baggrunden. 
Nogle  få  udtryk  vil  illustrere  dette: 

I  Mattæus  og  Lukas  får  vi  at  vide,  at  Jesus  blev  født, 
medens  en  vis  "kong  Herodes"  herskede  over  Judæa;  og 
Lukas  fortæller  os,  at  denne  fødsel  fandt  sted  i  "Davids 
by,  som  hedder  Betlehem."  Hvem  var  denne  "Herodes, 
konge  over  Judæa",  og  hvorfor  hentydes  der  til  Betlehem 
som  "Davids  by"? 

Herodes,  konge  over  Judæa 

Herodes,  kaldet  "den  Store",  var  sin  fader,  Antipaters, 
efterfølger  som  hersker  over  Palæstina.  Han  arvede  meget 
af  sin  styrke  og  listighed  fra  sit  fædrene  ophav, 
som  havde  kæmpet  sig  vej  til  politisk  succes  i  den  usikre 
periode  under  begyndelsen  af  det  romerske  herredømme 
over  Palæstina.  Antipater  og  hans  sønner,  som  fulgte  efter 
ham,  var  i  virkeligheden  "indfødte  repræsentanter"  for 
kejserriget,  for  de  hævdede  at  være  delvis  jødiske  og 
derfor  af  folket.  Josefus,  en  jødisk  historieskriver  omtrent 
samtidig  med  Jesus,  skrev  om  Herodes  som  en  mand  af 
stor  dygtighed,  som  herskede  under  den  romerske  kejser 


Augustus's  og  hans  lokale  udsending  Agrippas  bevågen- 
hed. 

Herodes  administrerede  Palæstinas  sager  udmærket 
mod  enhver  trussel,  med  den  tragiske  undtagelse  af  sit 
eget  skinsyge  tyranni,  som  endte  med  mordet  på  hans 
hustru  og  hans  egne  børn  og  de  børn  i  Palæstina,  hvori- 
mellem denne  brutale  bøddel  håbede  at  finde  den  nylig 
fødte  "Jødernes  Konge".  I  sit  syge  sind  så  han  Jesus  som 
en  trussel  mod  sit  eget  herredømme. 

Davids  by 

I  dag  er  den  gamle  by  Betlehem  repræsenteret  ved 
den  lille  by  på  7,500  indbyggere,  som  hedder  Beit  Lahm, 
der  ligger  8  kilometer  syd  for  Jerusalem.  Dens  historie 
er  lige  så  usædvanlig  som  den  er  mangfoldig.  Før  hebræ- 
ernes ankomst  til  det  forjættede  land  hed  byen  Beth- 
Lahamu,  "Guden  Lahamus  hus",  Lahamu  var  en  baby- 
lonisk guddom,  som  kanaanæerne  i  det  område  dyrkede. 
Da  hebræerne  efterfulgte  kanaanæerne,  blev  navnet  for- 
andret til  Beth-lehem,  "brødets  hus."  Man  hentyder  til 
den  som  "Davids  by",  fordi  Davids  familie  stammede  fra 
Betlehem.  I  begyndelsen  af  Dommernes  periode  bosatte 
Ruth,  den  beundringsværdige  og  dydige  moabitinde,  efter 
hvem  den  bibelske  beretning  om  hendes  liv  er  opkaldt, 
sig  i  Betlehem  og  blev  stammoder  til  Davids  familie,  hvis 
forbindelse  med  Betlehem  understreges  gennem  hele 
Israels  historie.  (Se  1  Samuel  16:1—18;  17:12;  20:6). 
Israel  har  aldrig  haft  nogen  større  konge  end  kong  David, 
og  den  lille  by  bliver  fremhævet  ved  hans  navn,  og  på 
grund  af  Frelserens  fødsel,  Han  som  nedstammede  fra 
Davids  linie. 

Til  denne  lille,  men  berømte,  by  kom,  under  den  frygte- 
lige Herodes's  regiering,  nogle  "vismænd  fra  Østerland", 
som  søgte  efter  den  nyfødte  Jødernes  Konge,  for  de  havde 
set  hans  "stjerne  i  østen",  og  ønskede  at  tilbede  ham  med 
gaver  af  "guld,  røgelse  og  myrra."  Til  sidst  fandt  de  ham, 
ligesom  hyrderne,  der,  som  Lukas  beretter  det,  så  ham 
"svøbt  og  liggende  i  en  krybbe."  (Luk.  2:12) 

Vismændene  fra  Østerland 

Vismændene  omtales  kun  af  Mattæus,  som  hverken 
antyder  noget  bestemt  antal  eller  hvorfra  disse  mænd 
stammer,  undtagen  at  de  kom  fra  Østen  (Erot),  hvad  der 

er  en  vag  betegnelse,  som  kan  betyde  alle  egne  på  den 
anden  side  af  Jordan  mod  øst  —  den  syrisk-arabiske  ørken, 
Mesopotamien  (Babylonien)  og  Persien.  Betegnelsen  af 
disse  folk  som  "vismænd"  findes  både  i  den  almindelige 
Bibel  og  i  den  reviderede  standardversion  af  Bibelen;  men 
i  Vulgata  (den  katolske  version)  kaldes  de  "Magi",  hvad 
der  er  flertal  af  "Magus",  hvoraf  det  nye  ord  "magician" 
(det  engelske  ord  for  "troldmand")  kommer. 

Muligvis  var  disse  Magi  disciple  af  Zoroaster,  grund- 
læggeren af  en  gammel  persisk  religion  omkring  det  6. 
århundrede  f.  Kr.  Som  klasse  havde  de  stor  magt,  og 
ligesom  mange  lærde  folk  på  den  tid  og  i  de  egne  stude- 
rede de  stjernernes  bevægelser.  I  henhold  til  en  national 
tradition  ventede  perserne  en  slags  frelser  og  vidste  også 
godt,  at  der  ventedes  en  lignende  i  Palæstina.  En  bestemt 
videnskabsmand  tror,  at  følgende  tradition  er  absolut 
sandsynlig:  at  den  jødiske  forventning  om  en  Messias  i 
begyndelsen  af  den  kristne  æra  var  kendt  blandt  magi'- 
erne;  at  denne  fremmede  forventning  blev  identisk  med 
deres  egen  venten  på  en  "hjælper",  og  ydermere  at  nogle 
af  dem  var  interesserede  i,  at  denne  jødiske  konge  skulle 
vise  sig.  Tidligere  var  Magi'en  som  gruppe  faldet  i  miskre- 
dit; derfor  fik  ordet  Magus  en  ubehagelig  betydning,  og 
blev  så  tidligt  som  fra  det  5.  århundrede  f.  Kr.  på  græsk 
brugt  i  betydningen  "troldmand".  (Se  Ap.  Gem.  13:6,  8; 
8:9—24). 

Kun  vestlig  tradition  sætter  antallet  af  disse  vismænd 
til  tre,  nogle  tror  at  det  muligvis  er  på  grund  af  antallet  af 
deres  gaver;  derimod  antyder  orientalsk  tradition,  at  der 
var  tolv  vismænd. 


Stjernen  i  Østen 

Det  er  også  kun  hos  Mattæus,  at  der  omtales  stjernen 
i  østen,  som,  da  den  første  gang  viste  sig,  var  et  tegn  for 
de  vise  mænd  på  den  jødiske  konges  fødsel,  og  først 
senere  blev  en  vejviser,  der  gik  foran  dem.  Det  synes 
klart,  at  synet  af  stjernen  er  fremstillet  som  en  mirakuløs 
begivenhed  og  ikke  skal  forklares  som  et  naturligt  fæno- 
men. Dette  giver  i  høj  grad  et  vink  om  det  unyttige  i  at 
søge  after  astronomiske  og  historiske  data  til  at  under- 
støtte begivenheden.  Foruden  spørgsmålet  om  naturen 
af  denne  himmelske  tilkendegivelse  er  der  spørgsmålet 
om  hvorfor  den  skulle  have  overbevist  de  vise  mænd  om, 
at  en  betydningsfuld  jødisk  hersker  var  blevet  født. 

Mattæus  gør  ikke  noget  forsøg  på  at  forklare  dette; 
han  fortæller  blot  historien  om  deres  komme.  Han  kunne 
måske  have  forklaret  stjernens  tilsynekomst  som  opfyl- 
delsen af  to  skriftsteder  i  Det  gamle  Testamente  (som 
Magi'en  måske  ikke  har  kendt): 

"...  En  stjerne  opgår  af  Jakob,  et  herskerspir  løfter 
sig  fra  Israel".  (4.  Mos.  24:17). 

"Til  dit  lys  skal  folkene  vandre  og  konger  til  dit  strå- 
lende skær."  (Es.  60:3). 

Begge  disse  skriftsteder  henvises  der  til  i  Mattæus 
2:2,  hvilket  viser,  at  kristne  videnskabsmænd  virkelig 
mener,  at  der  er  sandsynlighed  for,  at  disse  gamle  profe- 
tier angående  en  "stjerne"  og  et  "lys"  blev  opfyldt,  ikke 
blot  ved  Jesu  fødsel,  men  også  ved  den  himmelske  tilken- 
degivelse eller  det  tegn,  der  ledsagede  denne  fødsel. 

Røgelse  og  myrra 

De  vise  mænds  gaver  af  røgelse  og  myrra,  tilligemed 
guldet,  er  tydeligvis  gaver  af  betydelig  værdi,  som  blev 
bragt  til  Jesusbarnet  for  at  yde  Ham  ære  og  respekt. 
Røgelse  er  en  sødt  duftende,  mælkeagtig  harpiks  fra  for- 
skellige arter  af  Boswellia,  røgelsetræet,  og  importeres  fra 
Sydarabien.  (Se  Esajas  60:6;  Jeremias  6:20.)  I  Skriften 
sættes  det  i  forbindelse  med  krydderier  (2.  Mos.  30:34); 
med  olie  (3.  Mos.  2:15;  1.  Krøn.  9:29);  med  madvarer  (3. 
Mos.  2:16;  6:14;  Nehemias  13:5,9);  med  parfume  (Højsan- 
gen 3:6).  I  denne  sammenhæng  ser  det  ud  til  at  have 
været  et  middel  til  at  forstørre  værdien  af  noget  andet. 
Røgelse  blev  også  værdsat  af  oldtidsfolk  og  brugt  til  bal- 
sameringsformål  og  som  en  vigtig  bestanddel  af  brænd- 
bar røgelsemateriale.  Myrra,  der  også  er  en  aromatisk 
harpiks,  udvindes  af  en  art  balsam,  der  vokser  i  Indien  og 
Arabien  og  stadig  anvendes  i  lægevidenskaben.  Sammen 
med  røgelse  blev  det  brugt  til  balsamering  (Johs.  19:39), 
og  som  et  brændende  og  duftende  middel. 

Svøbelsesklæder 

Folk  i  Bibelens  lande  har  i  mange  år  behandlet  spæd 
børn  på  samme  måde  som  på  Det  ny  Testamentes  tid. 
I  stedet  for  at  lade  den  lille  bruge  sine  semmer  frit,  svøber 
moderen  barnet  ind  i  et  svøb,  der  gør  det  til  et  hjælpeløst 
bundt  ligesom  en  mumie.  Ved  fødslen  bliver  barnet  vasket 
og  gnedet  med  salt  og  med  armenene  ned  langs  siderne 
bliver  det  svøbt  stramt  ind  i  linned  eller  bomuldsbandager 
6 — 8  cm  brede  og  omkring  5  m  lange.  Dette  svøb  bliver 
endda  anbragt  under  hagen  og  over  barnets  pande. 

Herodes's  tempel 

Lukas  skriver,  at  otte  dage  efter  Jesu  fødsel  blev 
Han  omskåret,  og  senere,  ".  .  .  da  så  .  .  .  (Marias)  rensel- 
sesdage  i  henhold  til  Mose  lov  var  omme",  blev  Han  af 
sine  forældre  bragt  de  otte  kilometer  fra  Betlehem  til 
Jerusalem  for  at  blive  fremstillet  i  templet. 

I  virkeligheden  omtales  der  tre  templer  i  Bibelen,  alle 
beliggende  på  det  samme  sted.  Det,  der  henvises  til  på 
Jesu  tid,  var  bygget  af  Herodes  den  Store,  og  var  det 
sidste  af  de  tre  templer,  der  blev  bygget.  Det  første  blev 
bygget  af  Salomon  og  ødelagt  af  Nebukadnezar,  da  han 
indtog  Jerusalem  i  586  f.  Kr.  Det  andet,  kaldet  Zerubbabels 
tempel,  blev  bygget  af  jøderne  efter  det  babyloniske  fan- 
genskab. Det  blev  indviet  i  516  f.  Kr.  Efter  at  have  fået 
tilladelse  af  sine  mistænksomme  undersåtter,   ødelagde 


Herodes  dette  andet  tempel  og  byggede  sit  eget  med 
1,000  særligt  uddannede  præster,  hvilket  arbejdet  blev 
påbegyndt  i  det  attende  år  af  hans  regering  som  konge. 
Der  blev  henvist  til  det  som  det  andet  tempel,  fordi  hans 
rabbinere  betragtede  det  som  det  samme  tempel,  der 
blev  bygget  af  de  tilbagevendte  landflygtige.  Dette  sidste 
tempel  blev  lagt  i  ruiner  i  70  e.Kr.  af  de  romerske  soldater, 
efter  at  de  var  trængt  ind  i  Jerusalem  og  havde  ødelagt 
den. 

Omskærelse 

Omskærelse  var  det  gamle  og  særlige  kendetegn  på 
medlemskab  blandt  Guds  udvalgte  folk.  Den  blev  udført 
for  at  vise  den  pågældendes  ret  til  at  få  del  i  fordelene 
ved  den  pagt,  som  Abraham  indgik  med  Gud.  (Se  1.  Mose- 
bog 17).  Som  i  Jesu  tilfælde  var  traditionen,  at  barnet  blev 
omskåret  på  ottendedagen  efter  fødslen.  Enhver  jøde 
kunne  udføre  denne  operation,  men  fortrinsvis  blev  den 
udført  af  barnet  fader  og  som  regel  i  hjemmet.  Ved  denne 
lejlighed  fik  barnet  sit  navn. 

Renselsen 

I  henhold  til  den  hebraiske  lov  blev  en  kvinde  efter 
en  barnefødsel  betragtet  som  uren  og  måtte  holde  sig  for 
sig  selv  i  40  dage,  hvis  det  var  et  drengebarn,  og  i  80  dage, 
hvis  det  var  et  pigebarn.  Derefter  skulle  hun  fremstille  sig 
i  templet  til  renselse  og  frembære  et  offer,  som  for  en,  der 
var  så  øjensynlig  fattig  som  Maria,  var  fastsat  til  et  par 
turtelduer  eller  dueunger.  Hvis  barnet  var  moderens  første 
og  en  dreng,  tilhørte  han,  i  henhold  til  loven,  Gud,  ligesom 
de  førstefødte  af  hjorden  og  de  første  frugter  på  marken. 
Som  følge  deraf  måtte  hans  forældre  købe  ham  tilbage 
ved  at  betale  fem  sekler  til  templet.  Det  var  ikke  nødven- 
digt at  bringe  barnet  til  templet  for  at  fremstille  ham  for 
Gud,  men  unge  mødre  gjorde  det  som  regel  for  at  få  en 
velsignelse  på  barnet. 

Når  vi   søger  efter  sådanne  ekstra  baggrundsoplys- 

ninger  angående  skriften  fra  andre  kilder  end  den  hellige 

skrift,  udvider  vi  vor  forståelse  af  dette  værk  og  vil  skønne 

endnu  mere  på  dets  sandheder.  Det  er  et  vigtigt  opda- 

■  gelsesarbejde.  Som  afdøde  dr.  John  A.  Widtsoe  skrev: 

"Omhyggelig  undersøgelse  af  Bibelen  i  lyset  af  vor 
bedste  viden  om  historie,  sprog  og  litteratur  har  bragt 
mange  kendsgerninger,  som  den  almindelige  læser  af 
skriften  ikke  har  lagt  mærke  til,  frem  i  lyset." 

AF  DOUGLASS  STEVENSON 


Mary  bankede  tøvende  på  den 
skrøbelige  dør.  Hun  anstrengte  sig 
stadig  for  at  komme  i  tanker  om  en 
anden,  der  kunne  skære  i  træ,  end 
den,  som  beboede  denne  faldefærdige 
hytte. 

Hun  bankede  igen.  Han  måtte  be- 
stemt være  hjemme,  for  hun  kunne  se 
en  svag  lysstribe  gennem  den  tilrø- 
gede forrude.  Huset  var  flere  hund- 
rede år  gammelt  og  havde  altid  tilhørt 
forskellige  generationer  af  samme 
familie.  Mary  kiggede  på  vindueskar- 
mene og  spekulerede  på,  hvilken  af 
generationerne  det  var,  der  sådan 
havde  skamferet  dem.  Denne  families 
medlemmer  befandt  sig  i  samme  til- 
stand som  huset;  for  hver  generation 
blev  de  kørt  mere  og  mere  ned.  Hen- 
des familie  havde  aldrig  åbenbaret,  at 


familien  Devlin  var  deres  slægtninge. 

Mr.  Devlin  boede  alene  nu,  men  da 
Mary  var  ung,  havde  han  en  temmelig 
stor  familie.  Hun  kunne  tydeligt  huske 
de  åbenlyse  slagsmål  og  mishand- 
lingsscener,  de  specialiserede  i. 

Mary  bankede  endnu  engang  på 
døren.  Mens  hun  stod  og  ventede, 
mærkede  hun  rigtigt,  hvor  træt  hun 
var.  I  flere  dage  havde  hun  næsten 
slidt  sig  helt  op  for  at  finde  to  ting,  der 
stod  på  hendes  søns  ønskeseddel  til 
jul.  Pludselig  forekom  det  hende  at 
være  fuldstændig  tåbeligt.  „Hvor  er 
det  dumt  af  dig,"  tænkte  hun,  "at  prøve 
på  at  holde  liv  i  ét  barns  tro  på  Santa 
Claus.  Hvis  han  er  gammel  nok  til  at 
spørge,  så  er  han  også  gammel  nok 
til  at  forstå."  Det  var  sådan  set  godt 
nok,  at  den  gamle  mand  ikke  besva- 


rede hendes  banken. 

Idet  hun  vendte  sig  for  at  gå,  blev 
hun  forskrækket  over  at  høre  tunge 
trin  langs  den  ene  side  af  huset.  En 
vældig  skikkelse  kom  frem  fra  mørket, 
og  skyggen  af  ham  tegnede  sig  i  lyset 
fra  vinduet.  Skyggen  af  en  herrehat 
sprang  stærkt  frem  over  det  skarpt- 
tegnede  hageparti.  En  tilknappet  trøje 
hang  skødesløst  om  den  kraftige 
krop. 

"Har  De  stået  her  længe?"  spurgte 
han. 

"Nej,  kun  et  øjeblik." 

"Jeg  var  ude  bagved  for  at  kløve 
noget  træ,  og  jeg  kan  ikke  høre  noget 
derude.  Kom  inden  for,"  sagde  han, 
idet  han  åbnede  fordøren. 

Hun  fulgte  efter  ham  ind  i  et  spar- 
somt møbleret  værelse.  Møblementet, 

der  bestod  af  meget  uensartede  styk- 
ker, var  belagt  med  et  tykt  lag  støv. 
Han  smed  sin  gamle,  grå  hat  på 
sofaen,  hvilket  frembragte  en  hel  sky 
af  støv.  Så  vendte  han  sig  og  smilede 
imod  hende,  men  hans  dybtliggende, 
grå  øjne  smilede  ikke;  de  gennem- 
borede hende  som  iskoldt  stål. 

Hun  havde  håbet,  at  han  ikke  ville 
genkende  hende.  Faktisk  havde  hun 
aldrig  set  ham  ansigt  til  ansigt  før. 
Deres  omgangskreds  havde  været 
vidt  forskellig.  Men  der  var  ingen  tvivl 
om,  at  han  vidste,  hvem  hun  var. 

"Mit  navn  er  Mary  Hilton,"  sagde 
hun. 

"Det  er  jeg  klar  over.  Jeg  kan  se 
det  på  Deres  dybtliggende  øjne.  De 
er  brune,  ikke  sandt?"   Hun  nikkede. 

"Dybtliggende  øjne  er  familiens 
kendetegn,  ved  De  nok."  Det  gjorde 
hun  ikke,  men  nu  vidste  hun  det.  "Er 
det  virkelig?"  spurgte  hun. 

"Jeg  ved  ikke,  hvem  du  er  gift  med, 
men  du  er  Kate's  barnebarn.  Jeg  ville 
kunne  kende  hendes  slægt  hvor  som 
helst.  Den  spidse  hage  og  hvælvede 
pande  er  et  tavst  vidnesbyrd,  et  pust 
af  aristokrati,"  sagde  han  lidt  sar- 
kastisk. Så  fortsatte  han:  "Dette  hus 
her  var  din  tipoldefaders;  han  byggede 
det  den  sommer,  han  drog  over  slet- 
terne." 

"Ja,  det  ved  jeg,"  sagde  hun,  idet 
hun  samtidig  tænkte,  at  hans  pioner- 
forfædre var  hans  eneste  holdepunkt 
for  krav  om  respekt. 

"Du  er  ikke  meget  stolt  af,  at  din 
bedstemoder  var  min  faders  kusine, 
vel?" 

"Jeg  kom  egentlig  for  at  tale  med 
dig  om  noget  træskærerarbejde," 
sagde  Mary,  hvorved  hun  skiftede 
emne. 

"Nå-eh,  så  du  har  hørt  om  mit  ar- 
bejde med  træ,"  sagde  han,  øjensyn- 
lig beæret. 
Ja! 

"Jamen,  kom  så  med  herover,  så 
skal  jeg  vise  dig  det." 

Mary  fulgte  ham  til  et  værelse 
bagved.  Han  tændte  en  pære,  der 
hang  ned  fra  midten  af  loftet  i  en  led- 
ning. Idet  den  svingede  frem  og  til- 
bage lyste  den  på  issen  af  hans 
smukke,  gråhårede  hoved.  Han  var 
over  75  år  gammel,  men  hans  hår  var 
stadig  så  tykt  som  en  teenagers. 

Der   lå   spåner  over   hele   gulvet. 


"Jeg  fejer  dem  kun  ud,  når  der  er  så 
mange,  så  jeg  ikke  kan  vade  igennem 
dem.  Hvis  jeg  holdt  stuen  her  ren, 
ville  jeg  ikke  bryde  mig  om  at  skære 
i  træ,"  kluklo  han. 

Mary  smilede. 

"Men  her  ser  du  dem  altså,"  sagde 
han  og  pegede  på  nogle  figurer  i  den 
anden  ende  af  værelset  på  en  hylde. 
Det  var  indianere,  næsten  en  halv  me- 
ter høje,  nydeligt  udskåret  i  mørkt 
træ.  v 

Mary  gik  hen  og  tog  en  af  dem  ned. 
„Den  er  fortræffeligt  udført,"  sagde 
hun,  idet  hun  lod  sine  fingre  løbe  langs 
den  lille  muskel  i  armen. 

Den  gamle  mand  smilede  tilfreds, 
medens  han  gik  langs  rækken  af  figu- 
rerne og  fortalte  hende,  hvilken  stam- 
me hver  enkelt  af  dem  repræsen- 
terede. 

„Det  er  virkelig  smukt  arbejde. 
Hvilke  redskaber  benytter  du?"  spurg- 
te hun. 

"Åh,  bare  min  lommekniv;  den  har 
tre  blade,  forstår  du,  af  forskellig  stør- 
relse. Det  er  alle  de  redskaber,  jeg 
har  brug  for." 

Mary  gned  igen  fingrene  hen  over 
den  polerede  overflade.  "Hvordan 
bærer  du  dig  ad  med  at  gøre  dem  så 
flotte  tilsidst?" 

"Når  jeg  har  skåret  dem  ud,  pudser 
jeg  dem  af  med  fint  sand,  og  derefter 
får  de  en  omgang  varm  linolie." 

"Virkelig?  Jeg  troede,  det  var  en 
speciel  fernis,  du  anvendte,"  sagde 
hun  med  oprigtig  beundring  i  stem- 
men. 

„Det  tager  altså  også  en  20 — 30 
påstrygninger  at  give.  dem  sådan  en 
afpudsning,  kan  jeg  fortælle  dig,  og 
lige  så  meget  knofedt,  som  der  skal 
til  for  at  polere  alle  boligerne  i  him- 
melen," lo  han. 

Hun  satte  figuren  fra  sig,  og  skulle 
lige  til  at  tage  en  anden  ned,  da  han 
spurgte:  "Sig  mig,  hvad  var  det  egent- 
lig, du  kom  herhen  efter?  Jeg  ved,  at 
hvis  det  ikke  var  fordi,  der  er  et  eller 
andet,  du  ønsker,  ville  du  ikke  tale  til 
mig,  endsige  hilse  på  mig." 

Hans  heftighed  begyndte  at  irri- 
tere hende. 

"Du  ville  være  en  dårlig  poker- 
spiller, ligesom  alle  os  andre,"  fort- 
satte han.  "Dine  øjne  røber,  hvad  du 
tænker." 

Hun  så  hurtigt  op  på  ham.  Han  var 


lige  ved  at  gå  for  vidt.  Hun  ville  ikke 
finde  sig  i  den  slags  uforskammethe- 
der. Hun  så  på  ham  igen.  Han  morede 
sig,  for  hun  havde  gjort  nøjagtigt, 
hvad  han  havde  regnet  med.  Om  det 
så  var  hendes  hage,  så  vippede  den. 

Hun  smilede,  og  sagde  så  helt 
naturligt:  „Du  har  ret.  Jeg  kom  for  at 
spørge,  om  du  vil  lave  noget  træ- 
skærerarbejde for  mig." 

"Er  der  noget  bestemt,  du  har 
tænkt  dig,"  spurgte  han  nysgerrigt. 

"Jeg  vil  gerne  have  dig  til  at  skære 
mig  en  paradisfugl  og  en  fjerbeklædt 
slange." 

"En  hvad  for  noget?"  udbrød  han. 

"En  paradisfugl  og  en  fjerprydet 
slange,"  gentog  hun. 

"Jeg  ved  ikke  engang,  hvordan 
sådan  nogen  ser  ud.  Hvad  i  alverden 
skal  du  bruge  dem  til?" 

"Til  min  lille  søn.  Han  ønsker  sig 
dem  til  jul." 

Og  så  forklarede  hun:  "Ser  du,  han 
har  en  samling  af  forhistoriske  dyr: 
øgler,  tordenøglen,  trehovedet  uhy- 
rer..." Hun  standsede.  Han  troede 
måske,  at  hun  brillerede. 

"Kæmpeøgler,  forstår  du." 

"Ja,  det  forstår  sig." 

"Jeg  er  temmelig  sikker  på,  at  der 
er  en  anden  grund  til,  at  han  har  bedt 
om  dem,"  fortsatte  hun.  "Ser  du,  han 
er  begyndt  at  tvivle  på,  at  der  i  det 
hele  taget  findes  nogen  Santa  Claus." 

"Sikken  en  lille  gavstrik,"  lo  han. 

Hun  nikkede  enigt.  "Han  ved  lige 
så  godt  som  jeg,  at  det  er  umuligt  at 
købe  den  slags." 

"Men  hvorfor  netop  en  fugl?  Og 
hvad  var  det  andet,  du  nævnede?" 

"En  fjerprydet  slange  —  en  snog 
med  fjer  på." 

"Jeg  kan  stadig  ikke  finde  ud  af, 
hvor  han  har  fået  den  idé  fra,"  sagde 
han. 

"Jo,  ser  du,  vi  tog  en  rejse  til 
Mexico  sidste  år,  og  der  så  han  dem. 
Der  var  de  guder  eller  et  eller  andet 
for  et  fortidsfolk." 

"Hm!",  sagde  han  tankefuldt.  "Jeg 
ved  ikke,  om  jeg  kan  skære  dem  ud 
eller  ej.  Uden  nogen  sinde  at  have  set 
dem,  ville  jeg  ikke  vide,  hvordan  jeg 
skulle  bære  mig  ad." 

"Jeg  har  billeder  af  dem,"  sagde 
hun. 

"Har  du  dem  med  herhen?" 

"Ja,  jeg  har  dem  i  min  taske."  Hun 
tog  to  postkort  frem  og  rakte  ham  dem. 

"Nej  hør,  hvorfor  sagde  du  ikke, 
at  du  ønskede  en  quetzal-fugl  og  en 
Quetzalcoatl?"  udbrød  han. 

"Kender  du  noget  til  dem?"  spurg- 
te hun  forbavset. 

"Ja,  sandelig  —  enhver,  som  har 
skåret  så  mange  indianere  ud  i  træ, 
som  jeg  har,  kan  slet  ikke  undgå  at 
lære  noget  om  Quetzalcoatl." 

"Tror  du,  at  du  kan  skære  dem 
ud?" 

Han  så  på  hende  med  sine  stål- 
grå øjne.  "Ja,"  sagde  han,  "Jeg  kan 
godt  skære  dem  ud  for  dig." 

"Hvor  meget  omtrent  vil  det 
koste?" 

"Jeg  troede  ikke,  at  priser  var  no- 
get problem  i  din  stamme,"  sagde  han 
sarkastisk.  "Tværtimod,"  svarede  hun, 
"Priser  er  og  har  altid  været  et  stort 
spørgsmål  i  min  stamme.  Ser  du,  vi 
betaler,  hvad  vi  skylder,  og  jeg  har  i 
sinde  at  betale  dig." 

Så  snart  hun  havde  sagt  det,  kunne 
hun  have  bidt  tungen  af  sig  selv.  Han 
var  nemlig  gået  fallit  for  nogle  år 
siden. 

Hans  øjne  gav  hende  pludselig 
kuldegysen.  Nu  var  det  på  tide,  at  hun 
gik.  Hun  rakte  hånden  frem,  smilede 
hjerteligt,  idet  hun  sagde:  "Tak,  fordi 
jeg  måtte  se  dine  arbejder.  Jeg  har 
virkelig  været  glad  for  at  komme  her, 
men  nu  må  jeg  afsted.  Når  du  har  be- 
stemt, hvad  du  skal  have  for  arbejdet 
—  hvis  du  altså  bestemmer  dig  til  at 
udføre  det  —  så  lad  mig  det  vide." 

Han  rystede  hendes  hånd  uden  at 
sige  noget.  Der  var  noget  i  hans  øjne, 
der  gjorde  hende  urolig. 

Cirka  to  uger  senere  ringede 
Mary's   telefon.    Det   var   Mr.  Devlin. 


"Jeg  har  din  quetzal-fugl  færdig." 

"Men  onkel  John  dog,  du  skulle  jo 
først  sige  mig,  hvad  den  ville  koste," 
sagde  Mary,  øjensynlig  chokeret. 

"Jeg  kunne  ikke  så  godt  fortælle 
dig,  hvor  meget  det  ville  blive,  før  jeg 
vidste,  hvor  lang  tid  det  ville  tage  mig. 
Jeg  sagde  til  dig,  at  jeg  aldrig  før  havde 
skåret  sådan  nogle  figurer." 

"Godt,  men  hvor  meget  skylder  jeg 
så?"  spurgte  Mary  utålmodigt. 

"Det  kan  jeg  ikke  sige  noget  om, 
for  jeg  har  ikke  skåret  Quetzalcoatl 
endnu." 

"Udmærket,  så  betaler  jeg  for 
quetzal-fuglen,  og  så  lad  bare  den 
Quetzalcoatl  være,"  sagde  hun. 

"Sådan  kan  man  ikke  bære  sig 
ad,"  protesterede  han,  "jeg  er  halvt 
færdig  med  den  Quetzalcoatl." 

Det  varede  lidt,  før  Mary  kunne 
sige  noget.  Det  var  et  typisk  Devlin- 
trick,  tænkte  hun  ved  sig  selv.  Hvor 
kunne  hun  også  have  båret  sig  så 
tåbeligt  ad  som  at  gå  til  ham,  før  hun 
havde  prøvet  andre.  Der  var  ikke  an- 
det for  hende  at  gøre  nu  end  at  få 
tingene  lavet  og  betale  ham,  hvad  det 
kostede. 

"Hvornår  er  den  færdig,"  spurgte 
hun. 

"Det  var  det,  jeg  ringede  for  at 
sige.  Jeg  har  ingen  mulighed  for  at  få 


dem  bragt  hen  til  dig,  så  hvorfor  kan 
du  ikke  selv  hente  dem  juleaften?" 

Der  var  ikke  andet  at  gøre  end  at 
vente.  Juleaften,  da  hun  havde  sat 
drengen  af  ved  kirken,  hvor  han 
skulle  til  julefest,  kørte  Mary  ned  til 
Mr.  Devlin's  hus.  Han  ventede  hende 
og  lukkede  straks  op,  da  hun  bankede 
på.  Quetzal-fuglen  og  Quetzalcoatl 
stod  på  bordet.  I  stedet  for  at  være 
mørke  ligesom  indianerne,  var  de  ble- 
vet skåret  ud  af  lyst,  gyldent  træ.  Den 
lange  fjerdusk  på  fuglens  hale  var 
skåret  ud  så  tyndt  som  papir  i  kunst- 
færdigt filigranmønster. 

"Nej,  hvor  er  de  dog  smukke!  Hvil- 
ken slags  træ  har  du  anvendt?"  ud- 
brød Mary,  idet  hun  tog  fuglen  op. 

"Ahorntræ,  fugleøjetræ,"  svarede 
han. 

Hun  betragtede  fuglens  øjne. 
Træets  årer  gav  dem  et  overjordisk  ud- 
tryk. Det  var  det  samme  med  slangens 
øjne. 

"Jamen  øjnene,  hvordan  har  du" 
lavet  dem?" 

"Synes  du  om  dem?"  smilede  han. 

"Ja!" 

"Vent  lidt,  så  vil  jeg  vise  dig,  hvad 
jeg  har  lavet  til  mig  selv."  Han  gik  ud  i 
bagværelset  og  kom  tilbage  med  en 
indianerfigur.  Hans  ansigt  var  opad- 
vendt og  han  rakte  armene  mod  him- 

melen.  Den  gamle  mand  havde  skåret 
ham  ud  af  samme  slags  gyldne  træ. 
Også  hans  øjne  havde  et  overjordisk 
udtryk. 

"Han  tilbeder,"  sagde  hun. 

"Ja."  Og  medens  den  gamle  mand 
så  nøje  på  hende,  sagde  han:  „Han 
tilbeder  den  virkelige  Quetzalcoatl." 

"Kender  du  legenden  om  Quetzal- 
coatl?" spurgte  hun. 

"Ja,"  svarede  han.  "Hvem  tror  du, 
han  var?" 

"Dengang  vi  var  i  Mexico,  sagde 
guiden,  at  han  sandsynligvis  var  en 
eller  anden  skibbrudden  sømand,  som 
det  var  lykkedes  at  nå  ind  til  kysten. 
Medens  han  byggede  sig  et  nyt  skib, 
lærte  han  de  indfødte  mange  for  dem 
ukendte  ting." 

"Der  findes  en  anden  beretning," 
sagde  den  gamle  mand.  "Den  siger,  at 
Quetzalcoatl's  hænder  og  fødder  blev 
gennemstukket  og  at  der  var  et  sår  i 
hans  side." 

Hun  så  op  i  den  gamle  mands 
blide,  grå  øjne. 

"Nå,  men  jeg  må  betale  dig.  Hvor 
meget  bliver  det,"  sagde  hun,  idet  hun 
kiggede  i  sin  pung. 

"Jeg  har  arbejdet  på  dem  lige  siden 
du  var  her  sidst,  så  det  mindste,  jeg 
kan  forlange,  må  blive  en  måneds 
løn."  Han  så  listigt  på  hende. 


Hun  så  forfærdet  på  ham.  "Jeg 
havde  regnet  med,  at  du  havde  ringet 
til  mig,  inden  du  lavede  dem.  Det 
troede  jeg,  du  forstod.  Jeg  er  vis  på, 
at  jeg  forklarede,  at  det  var  legetøj, 
jeg  ønskede,  Hvis  du  havde  anvendt 
sådan  noget  som  balsamtræ,  kunne 
du  have  skåret  dem  ud  på  nogle  få 
timer." 

"Balsamtræ!"  tordnede  han.  "Vil 
du  have  mig  til  at  bruge  min  arbejds- 


kraft   på    sådan    noget   som    balsam- 
træ?" 

"Undskyld!"  sagde  Mary,  helt 
ulykkelig.  "Det  er  bare  det,  at  jeg  er 
bange  for,  at  jeg  ikke  har  så  mange 
penge." 

"Åh  jo,  du  kan  sikkert  nok  betale 
mig." 

Det  burde  hun  have  vidst.  Devlin- 
familien  havde  altid  troet,  at  hendes 
familie  var  velhavende.  Hun  havde 
bragt  sig  selv  i  en  slem  knibe. 

"Jeg  kan  ikke  betale  dig  det  hele 
lige  nu,"  sagde  hun.  „Du  vil  .  .  .  du  vil 
velsagtens  gerne  have  nogle  penge 
her  til  julen?" 

"Ja,  det  forsikrer  jeg  for,  at  jeg  vil, 
både  denne  jul  og  alle  andre  jul," 
sagde  han,  mens  han  stod  og  rodede 
i  nogle  gamle  aviser.  Han  fandt  en 
pose  og  blev  ved  med  at  se  efter  et 
eller  andet. 

"Den  gæld  kommer  jeg  til  at  slås 
med  resten  af  mit  liv,"  tænkte  Mary, 
da  hun  tog  sit  checkhefte  frem.  Hen- 
des bankkonto  var  temmelig  lille. 

Da  han  havde  lagt  tingene  i  posen, 
rakte  han  hende  den.  Så  så  han  i  hen- 
des åbne  checkhefte.  "Du  kan  ikke 
betale  mig  med  de  få,  sølle  dollars,  du 
har  på   din   checkkonto,"    sagde   han 


forarget.  "Kan  du  da  ikke  forstå  det? 
Jeg  giver  dig  min  kunst  —  en  del  af 
mig  selv  —  det  eneste  ordentlige, 
smukke,  i  hele  mit  liv!" 

"Men  hvordan  ønsker  du  da,  jeg 
skal   betale  dig?"    spurgte  Mary  for- 
tvivlet,  og  følte  sig   som   en   slave   i     . 
lænker. 

Han  besvarede  slet  ikke  hendes 
spørgsmål.  I  stedet  for  åbnede  han 
fordøren.  "Glædelig  Jul!"  sagde  han 
barskt. 

Hun  tøvede. 

Som  om  han  kunne  læse  hendes 
tanker,  sagde  han:  "Du  vil  få  reg- 
ningen." 

Forvirret  kørte  hun  hjem.  Da  hun 
var  kommet  indenfor,  lukkede  hun 
stille  posen  op.  Der  lå  en  seddel  i  den. 
Hun  tog  den  op  og  læste:  "Jeg  an- 
vendte mit  talent  til  at  holde  jul  for  en 
lille  dreng.  For  at  betale  din  gæld:  gå 
du  hen  og  gør  ligeså!" 

Mary  stod  som  lammet  i  flere  mi- 
nutter, medens  hun  stirrede  på  papi- 
ret. „Havde  det  hele  tiden  været  hans 
mening  at  give  hende  dem?" 

Udenfor  begyndte  kirkeklokkerne 
at  ringe  julen  ind  i  den  stille  aften.  Hun 
gik  hen  til  døren  og  åbnede  den  lang- 
somt. 

Forskellige  steder  i  verden  findes 
der  mænd,  der  skaber  sig  en 
livsstilling  som  førere  for  storvildt- 
jægere. De  leder  og  dirigerer  jægere 
under  jagten  på  trofæ-vildt,  som 
kun  findes  i  bestemte  geografiske  om- 
råder. Deres  tjeneste  er  efterspurgt, 
såvel  af  begyndere  som  erfarne 
jægere.  En  dygtig  fører  lader  jægeren 
selv  gøre  så  meget,  som  det  er 
muligt  for  ham  at  gøre  uden  fare, 
herunder  opsporing,  indkredsning 
og  nedlægning  af  vildtet.  Det  er 
førerens  opgave  at  hjælpe  jægeren, 
hvor  det  er  nødvendigt,  og  ved  dennes 
egne  anstrengelser  lede  ham  til  en 
spændende  oplevelse. 

De,  som  ønsker  at  blive  succes- 
fulde ledere  for  unge  mænd  i 
Præstedømmet,  ville  gøre  vel   i   at 
undersøge  en  sådan  førers  måde 
at  udføre  sin  lederskabs-opgave  på. 
Præstedømmeledere  bør  ikke  gøre 
noget  for  den  unge  mand,  som  han, 
der  forbereder  sig  på  den  oplevelse, 
det  er  at  indtræde  i  de  voksnes 
rækker,  kan  gøre  for  sig  selv. 

Bærere  af  Det  aronske  Præste- 
dømme behøver  mulighed  for  at  lede 
og  tage  vare  på  sig  selv,  når  som 
helst  denne  mulighed  kan  gives  dem 
uden  risiko.  Kun  på  denne  måde 
kan  de  udvikle  sig  til  gode,  sikre  med- 
lemmer af  Det  melkisedekske 
Præstedømme. 

Den  unge  mand,  der  modtager  Det 
aronske  Præstedømme,  bør  gøre 
sig  klart,  at  det  at  bære  Guds  Præste- 
dømme, gør  ham  forskellig  fra 
andre  mænd,  som  ikke  holder  dette 
Præstedømme.  Præstedømmeledere 
bør  fremhæve  denne  kendsgerning, 
især  når  en  ung  mand  lige  har 
modtaget  Præstedømmet.  Denne 
kendsgerning  bør  imidlertid  jævn- 
ligt fastslås.  Det  er  absolut  nød- 
vendigt, at  de  unge  mænd,  der  bærer 
Det  aronske  Præstedømme,  kommer 
til  en  dyb  forståelse  af  den  "nye 
personlighed"   de  nu  har  gennem 
overdragelsen   af  Det  aronske 
Præstedømme. 

Det  aronske  Præstedømmes 
ledere  bør  hovedsagelig  beskæftige 
sig  med  at  hjælpe  de  unge  mænd 
til  mest  mulig  deltagelse  i  aktiviteterne 
indenfor  den  stilling,  de  holder  i 
Præstedømmet.  Dette  betyder,  at 
Præstedømme-lederne  må  have 

tiltro  til  deres  unge  mænd  og  hjælpe 
disse  til  at  udvikle  selvtillid. 

Ligesom  enhver  jagtfører  må  have 
kendskab  til  sine  klienters  fysiske 
tilstand,  såvel  som  deres  jægerevner, 
må   Præstedømme-lederen  også 
vide  alt  om  sine  unge  mænd.  Det  er 
nødvendigt,  at  han  besøger  dem, 
viser  interesse  for  deres  fritidsinter- 
esser, at  han  ved  noget  om  deres 
tilpasningsevne  og  aktivitet  i  skolen, 
og  at  han  er  klar  over  deres  følelser 
over  for  Kirken  og  deres  aktiviteter  i 
denne.  Han  må  være  i  stand  til  at 
lykønske  hver  enkelt  af  dem  med 
succes  og  give  dem  mod  til  at  se 
fejltagelser  i  øjnene  og  lære  af  dem. 

Enhver  leder  bør  indse,  at  som 
begynder  indenfor  Præstedømmet,  er 
den  12-årige  diakon  mindre  sikker 
på  sig  selv  og  mere  tilbøjelig  til  at 
modtage  råd  og  vejledning  end  den 
17-årige  præst.  Lederen  bør  læse  om 
og  holde  sig  orienteret  om  hver  af 
de  unge  mænds  aldersgruppes  sær- 
lige behov  og  karaktertræk,  så  han 
kan  omgåshver  af  dem  på  en  forstan- 
dig og  effektiv  måde. 

Præstedømme-ledere  bør  forvente 
hverken  mere  eller  mindre  af  disse 
unge  mænd,  end  de  er  i  stand  til  at 
gøre.  De  bør  give  dem  rigelig 


lejlighed  til  at  gennemtænke  deres 
problemer  og  nå  til  deres  egne 
resultater  og   overbevisning. 

Den  effektive  Præstedømme- 
tilsynsførende anvender  et  afgørende 
grundlag  for  alle  sine  bedømmelser 
af  de  unge  mænd  og  deres  færden. 
Det  indeholdes  i  dette  ene  ord: 
Hvorfor?  Han  er  ikke  så  interesseret 
i,  hvad  den  unge  mand  siger,  tror 
eller  gør,  som  han  er  i  årsagerne  til 
den  unges  handlinger  og  reaktioner. 
Den  gode  tilsynsførende  vil  efter- 
forske den  underliggende  motivering, 
situationens  "Hvorfor";  han  lader 
sig  ikke  vildlede  af  overfladiske 
symptomer  på  en  ung  mands  pro- 
blemer. 

Hvis  den  tilsynsførende  skal  gøre 
sig  håb  om  at  finde  ud  af,  hvad  en 
ung  mands  virkelige  motiver  er,  må 
han  blive  en  god  tilhører.  Den  unge 
vil  snart  opdage,  om  lederen  besidder 
vilje  og  evne  til  at  hjælpe  ham  at 
vokse  op,  omvende  sig  fra  sine 
fejltagelser  og  styrke  sit  vidnesbyrd, 
eller  om  han  blot  straks  vil  irette- 
sætte ham,  før  han  får  lejlighed  til  at 
forklare  sine  følelser  eller  bede  om 
hjælp.  Dette  betyder  ikke,  at  den 
tilsynsførende  bør  lade  den  unges 
handlinger  eller  holdning  gå  upåtalt 
hen.  Det  betyder,  at  den  unge  mand 
kan  føle  sin  leders  forståelse  — 
hans  indlevelsesevne  —  og  i  ham 
kan  se  en  ven  og  hjælper.  Pascal 
udtrykte  det  således,  at  alle,  som 
håber  at  hjælpe  menneskene  til  at 
vokse  i  kundskab  og  tro,  bør  aldrig 
glemme  at:  "Hvem  kan  jeg  hjælpe, 
uden  min  ven." 

Der  er  almindeligvis  ringe  tvivl  i 
en  ung  mands  sind,  om  hvad  der  rig- 
tigt, og  hvad  der  er  forkert.  Hans  store 
vanskelighed  ligger  i  at  anvende 
Evangeliets  principper  i  sit  liv.  Alt  for 
ofte  møder  man  den  fejltagelse,  det 
er  at  antage,  at  kendskab  til  og 
antagelse  af  de  retfærdige  standarder 
garanterer  disses  brug  i  det 
daglige  liv. 

Præstedømme-lederen   bør  derfor 
lytte  tålmodigt,  medens  den  unge 
mand  taler  om  sit  liv.  Hvis  han  har 
alvorlige  vanskeligheder,  bør 
lederen  hjælpe  ham  at  bringe  dem 
frem  i  lyset  til  undersøgelse  og 
bedømmelse.  En  ung  mand  i  van- 
skeligheder er  muligvis  skamfuld 

over  sine  handlinger  og  forsøger  at 
skjule  dem.  Resultatet  bliver,  at 
han  vil  bortræsonnere  (eller  bortfor- 
klare) enhver  interesse  for  sin 
opførsel. 

Hvis  den  unge  mand  imidlertid  har 
mod  til  at  se  sagen  i  øjnene  angående 
de  sider  af  hans  måde  at  leve  på, 
der  ikke  harmonerer  med  Evange- 
liets principper,  er  det  muligt  at 
finde  veje  at  overvinde  disse  på. 
Lederen  kan  muligvis  endda  foreslå 
ham  nogle  måder  at  gå  frem  på, 
idet  han  dog  omhyggeligt  sørger  for, 
at  den  unge  mand  selv  sætter  sin 
endelige  kurs,  hvis  dette  da  i  det  hele 
taget  er  muligt.  Hvis  resultatet  bliver 
fiasko  —  hvad  det  uden  tvivl  vil 
blive  fra  tid  til  anden  —  bør  lederen 
bevare  sin  fulde  tiltro  til  den  unge 
mand  og  opmuntre  ham  til  at  prøve 
igen  og  igen,  hvis  nødvendigt  for 
at  udvikle  sig  og  forbedre  sig. 

Følgende  grundlæggende  prin- 
cipper bør  altid  huskes,  når  man 
leder  unge  mænd: 

1.  Gå  langsomt  frem.  Den  unge 
har  måske  fulgt  et  mindre  ønskvær- 
digt mønster  i  tanker  og  handling  i 
nogen  tid  og  behøver  tid  til  at 
forandre  sig. 

2.  Hjælp  den  unge  mand  til 
selvhjælp.  Bliv  endelig  ikke  hans 
"andet  jeg";  styrk  ham  i  selvbestem- 
melser og  selvdisciplin.  Hjælp  ham 

at  bringe  frem  alle  sine  personlige 
reserver,  det  bedste  han  kan. 

3.  Skaf  al  den  hjælp  De  kan  fra 
andre,  der  har  indflydelse  på  hans 
væremåde. 

4.  Tab  ikke  modet,  selv  om  der 
er  tilbageslag,   eller  fremgang  synes 
langsom. 

5.  Husk  på  at  forbedring  eller 
ændring  i  visse  forhold  i  en  ung  mands 
tilværelse  uden  for  Kirkens  aktivi- 
teter kan  være  meget  effektivt  i  at 
hjælpe  ham  til  at  udvikle  sig  i 
retfærdighed. 

6.  Hold  altid  venligt,  men  bestemt 
fast  på,  hvad  der  er  ønskværdigt 


og  rigtigt,  og  hvad  der  er  ens  pligt  i 
henhold  til  Evangeliet.  Dette  bør 
udstråle  fra  den  tilsynsførendes  egen 
personlighed,  hans  karakter,  hans 
måde  at  leve  på,  hans  omdømme 
mellem  folk. 

7.    Bevar  fortrolighed.  En  leder  af 
unge  mænd,  der  får  det  ry  på  sig, 
at  han  udspreder,  hvad  der  er  blevet 
ham  betroet,  forspilder  den  nød- 
vendige tiltro,  uden  hvilken  det  vil 
være  umuligt  for  ham  at  blive  en 
effektiv  vejleder. 

Unge  mænd  lever  i  øjeblikket.  Det 
er  deres  umiddelbare  opgave  at 
forstå  nutiden,  deres  forhold  til  den, 
og  hvad  de  må  gøre  for  at  tilpasse 
sig  tilstrækkeligt  til   den  verden,   i 
hvilken  de  befinder  sig.  De  har 
brug  for  vejledning  i  hvorledes  de  kan 
anvende  Evangeliets  principper  i 
deres  daglige  tilværelse. 

Ledere  har  undertiden  en  tendens 
til  at  dvæle  for  længe  ved  hvorledes 
voksne  i  fremmedartede  og  svundne 
tiders  kulturer  mødte  deres  pro- 
blemer. Detaljerne  i  disse  beretninger 
er  uden  mening  for  vor  tids  unge 
mænd.  Disse  eksempler  på  fortidens 
menneskelige  erfaringer  kan  med 
fordel  anvendes  til  at  understrege 
Evangeliets   princippers  evige   natur. 
De  bør  imidlertid  kun  anvendes  på 
rette  tid  og  sted  med  det  formål  at 
forstå  at  grunden  til  at  denne 
person  gjorde,  hvad  han  gjorde,  og 
vurdere  resultatet  af  hans  handle- 
måde. Atter  vil  vi  gerne  pege  på  at 
undervisningsmetoder  og  fremgangs- 
måderne under  interviews  bliver 
stærkest  muligt  tilpasset  vor  moderne 
tid,  som  den  unge  mand  er  kendt 
med  og  som  han  skal  tilpasse  sig.  Den 
følgende  opsummering  vil  hjælpe 
den  tilsynsførende  at  bedømme  sin 
præstation: 

1.  Han  bør  opmuntre  de  unge 
mænd  til  at  deltage  i  og  gå  op  i  deres 
Præstedømme-aktiviteter  til  deres 
evners  yderste  rækkevidde. 

2.  Han  bør  stræbe  efter  at  kende 


hver  enkelt  af  de  unge  mænd,  så 
han  bliver  i  stand  til  at  lede  og  instru- 
ere dem. 

3.  Han  bør  indstille  sine  forvent- 
ninger til  hver  ung  mand  på  et 
realistik  grundlag. 

4.  Han  bør  lade  sine  unge  mænd 
gennemtænke    deres    lektier   og 
problemer  og  drage  deres  egne 
slutninger  og  overbevisninger  så 
meget  som  muligt.  Han  vil  blive  den 
slags  lærer,  som  åbner  døren  og 
derefter  træder  tilside,  så  de  unge 
mænd  kan  gå  igennem. 

5.  Han  vil  aldrig  dømme  eller  fore- 
tage sig  noget,  indtil  han  kender  det 
underliggende  "Hvorfor"   i  hver 

ung  mands  holdning  og  opførsel. 

6.  Ved  hans  første  møde  med  en 
ung  mand,  indtager  han  stillingen 
som  en  god  tilhører,  og  han  tyr  kun  til 
kritik,  når  det  virkeligt  er  nødven- 
digt, som  anvist  i  L  &  P.  121  :  41-45. 

7.  Han  gør  sit  bedste  for  at  de 
unge  skal  betragte  ham  som  en  ven- 
lig fører  og  rådgiver.  De  bør  føle, 

at  uden  hensyn  til  hvad  deres  pro- 
blemer er,  kan  de  trygt  komme  til 
ham  for  vejledning  og  hjælp. 

8.  Han  indtager  et  bestemt 
standpunkt  om,  hvad  der  er  rigtigt  og 
hvad  der  er  forkert,  så  der  aldrig 

vil  være  nogen  tvivl  herom  hos  de 
unge;  så  hver  af  dem  ved,  at  deres 
leder  ved  besked  og  besidder  en 
bestemt  overbevisning,  fra  hvilken 
han  ikke  viger,  hverken  i  ord 
eller  gerning. 

9.  Han  ved,  at  de  unge  ikke  er  slet 
så  stabile  og  modne  som  han  selv, 
så  han  tillader  rimelige  afvigelser. 

10.  Han  bevarer  alle  hemmelig- 
heder. 

11.  Hans  lektier  er  vel  forberedte 
og  sigter  mod  de  unge  mænds 
øjeblikkelige  liv. 

12.  Han  lægger  dem  på  sinde,  at 
de  bør  gøre  sig  klart,  den  forskel 
Præstedømmet  skaber  i  deres  daglige 
liv.  At  bære  Guds  Præstedømme 

er  et  ansvar  og  et  privilegium. 


Københavns  Distrikt spræsidentskab 

ønsker  alle  søskende,  nær  og  fjern, 

en  Glædelig  Jul  og  et  Godt  og  Velsignet  Nytår. 

Finn  Lykkegaard  Nielsen 
Svend  Aage  Sønderby  Verner  Korsgaard 

ø  Familiens  Bensons  bedstemoder 
lod  sine  trætte  hænder  falde  til  hvile 
i  skødet.  Det  var  juleaften,  og  hun  var 
klar  til  at  fejre  den.  Hun  havde  en 
dejlig  overraskelse  til  hver  af  fami- 
liens femogtyve  medlemmer.  Det  skul- 
le blive  en  helt  rigtig  juleaften,  en  rig- 
tig højtid  —  men  det  var,  som  om  hun 
ikke  var  helt  tilfreds. 

Et  sted  i  hendes  hjerte  var  der  no- 
get, der  gjorde  ondt,  noget,  som  hun 
ikke  kunne  ryste  af  sig;  men  det  var 
ikke  noget,  hun  kunne  tale  med  nogen 
om  eller  betro  til  nogen.  Hun  var  nødt 
til  tappert  at  smile  og  elske  hele  fami- 
lien, som  hun  jo  altid  havde  gjort.  Som- 
metider er  det  bedst  at  overse  det,  der 
gør  ondt .  . . 

Bedstemor  vidste  nøjagtigt,  hvor- 
når det  var,  at  dette  "onde"  var  be- 
gyndt: Hun  havde  været  så  lykkelig, 
som  en  bedstemoder  kan  være  med 
sine  børn  og  børnebørn  omkring  sig 
i  den  tro,  at  de  alle  elskede  hende,  ind- 
til .. .  Ja,  det  var  altså  sket  lige  efter, 
at  familien  havde  været  samlet  på 
Taksigelsesdagen  eller  rettere:  det 
var  om  morgenen  derefter.  Det  skete 
netop  i  det  gamle  værelse,  som  hun 
holdt  så  meget  af. 

Det  var  et  stort  værelse,  dejlig 
lyst  —  et  kombineret  sove  —  og  op- 
holdsværelse med  tilhørende  bad.  I 
det  værelse  havde  hun  alt,  hvad  hun 
satte  så  højt:  sine  bøger,  alle  sine  min- 
der, og  hun  havde  det  dejligt.  Hvis  hun 
ønskede  at  være  sig  selv,  så  kunne 
hun  det,  og  ville  hun  være  sammen 
med  familien,  så  var  hun  altid  velkom- 
men. Ønskede  hun  at  spise  alene, 
bragte  børnene  hende  gladeligt  en 
bakke  med  mad.  Møblementet  var 
sandt  nok  ved  at  blive  luvslidt,  gulv- 
tæppet var  helt  slidt  op,  og  gardinerne 
var  stoppet.  Men  det  var  hendes  hjem, 
og  hun  var  fuldkommen  lykkelig  lige 
til  den  morgen,  da  hendes  søn  Jakob 
og  hans  hustru  Laura  var  kommet  ind 
til  hende.  Hun  huskede  hvert  ord,  der 
var  blevet  sagt .  .  . 

"Må  vi  komme  ind  og  sludre  lidt 
med  dig,  Mor?" 

"Ja,  selvfølgelig,  Jakob,  du  ved  da 
godt,  at  I  altid  er  velkomne  i  min 
lille  del  af  huset."  Bedstemor  havde 
klukléet,  men  nu  bagefter  forstod 
hun,  at  det  havde  været  vel  dristigt  af 
hende  at  sige  "min  del'  .  .  .".  I  virke- 
ligheden var  der  jo  ikke  noget  i  huset, 


Julepakker 

AF  FRANCES  C.  YOST 
der  var  hendes,  det  var  Jakobs  og  Lau- 
ras hjem,  overhovedet  ikke  hendes. 
Hendes  gamle  hjem  var  blevet  solgt, 
dengang  Bedstefar  døde.  Men  det  var 
dog  trods  alt  familien,  der  havde  sagt, 
at  hun  ikke  skulle  bo  alene,  og  den- 
gang havde  de  da  set  ud,  som  om  de 
mente  det. 

"Har  du  sovet  godt,  Mor?" 

"Ih,  ja,  Laura,  det  har  jeg  da  rig- 
tignok, takket  være  dig,  der  altid  sør- 
ger for,  at  jeg  har  rene,  bløde  lagener 
på  min  seng.  Jeg  har  sovet  så  trygt 
som  et  barn.  Jeg  elsker  min  gamle, 
gode  seng." 

"Mor,  der  der  noget,  Laura  og  jeg 
gerne  vil  tale  med  dig  om:  Kunne  du 
tænke  dig  at  flytte  hen  til  Christian  og 
Sara  et  stykke  tid?" 

Uakob  havde  ikke  sagt  noget  om, 
hvor  lang  tid,  det  drejede  sig  om,  men 
han  havde  heller  ikke  sagt,  at  det  var 
for  meget  for  Laura  at  have  hende, 
eller  at  hun  trængte  til  at  hvile  sig.  Det 
var  kort  og  godt:  Kunne  du  tænke 
dig  . .  .?" 

Det  tog  næsten  helt  vejret  fra  hen- 
de, men  hun  bed  sig  hurtigt  i  læben, 
smilede  venligt  og  sagde:  "Jo,  jo  — 
det  kan  da  blive  dejligt  at  tage  en  tur 
op  til  dem." 

Hun  tænkte  på,  at  hun  muligvis 
hellere  skulle  have  ladet  børnene  skif- 
tes til  at  have  hende  boende,  inden  der 


var  nogen,  der  havde  foreslået  hende 
det,  så  hun  ikke  besværede  én  familie 
så  lang  tid  ad  gangen.  Men  hun  havde 
følt  sig  så  dejligt  hjemme  hos  Jakob 
og  Laura,  og  de  havde  behandlet 
hende,  som  om  det  var  helt  i  orden,  at 
hun  tog  fast  ophold  der. 

"Godt!  Hvis  du  vil  pakke  din  kuf- 
fert, så  skal  jeg  tage  med  dig  derop, 
når  vi  har  spist  morgenmad!" 

"Mor,  hvorfor  tager  du  ikke  den 
store  kuffert,  så  kan  du  have  alt  det, 
der  er  nødvendigt  med  det  samme. 
Husk  også  dit  julesytøj,  dit  hækletøj 
og... 

"Jo,  Laura,  jeg  skal  pakke  med  det 
samme."  —  Hun  vendte  sig  hurtigt  om. 
Ikke  en  eneste  måtte  mærke  det.  Hun 
ville  gå  tappert  gennem  livet,  koldblo- 
digt, lige  meget  hvad  der  skete  . . . 
selv  om  hun  også  blev  sendt  af  sted 
fra  den  ene  til  den  anden  resten  af 
sine  dage  .  . . 

Dedstemor  gennemgik  den  sidste 
måned,  hvor  hun  havde  boet  her  hos 
Christian  og  Sara.  De  havde  behand- 
let hende  godt  nok,  det  havde  de  vir- 
kelig. Børnene  var  glade,  når  hun  en- 
gang imellem  læste  højt  for  dem,  og 
hun  havde  haft  tid  til  at  gøre  alle  sine 
julehåndarbejder  færdige.  De  sødeste 
små  forklæder  havde  hun  lavet  til  de 
mindste  af  pigerne.  Nogle  af  dem  var 
med  rynker,  andre  med  applikerede 
blomster  og  fugle.  De  større  havde 
fået  mellemværk  til  pudebetræk,  dem 
havde  de  ønsket  sig  til  deres  brude- 
kister. Drengene  fik  nydelige  bog- 
mærker, for  Bedstemor  holdt  på,  at  de 
skulle  opdrages  til  at  kunne  lide  at 
læse.  Mændene  fik  hvert  et  slips,  hun 
selv  havde  strikket,  og  til  deres  hu- 
struer havde  hun  hæklet  tøfler,  der 
passede  i  farven  til  deres  housecoats. 
Ved  hver  af  gaverne  var  der  lagt  et 
lille,  personligt  vers.  Det  havde  alt- 
sammen kostet  tid,  arbejde  og  om- 
tanke, men  det  havde  været  godt  for 
hende,  for  når  man  beskæftiger  sig 
med  noget,  har  man  ikke  så  megen 
tid  til  at  bekymre  sig. 

Hun  havde  såmænd  ikke  noget  at 
klage  over  —  det  skulle  da  lige  være, 
at  de  havde  været  borte  så  mange 
aftener,  Christian  og  Sara,  og  næsten 
hver  eneste  eftermiddag  undskyldte 
Sara,  at  hun  var  nødt  til  at  gå;  enten 
skulle  hun  på  biblioteket,  eller  også 
skulle  hun  ud  og  handle. 

Gør  noget  ud 

af  din  Gaveindpakning ! 

Er  indpakning  af  julegaver  efterhånden  blevet  et  kedsommeligt  stykke  arbejde  — 
og  måske  også  en  dyr  spøg?  Det  behøver  det  slet  ikke  at  være.  Ganske  billigt  kan 
du  føje  charme,  originalitet  og  et  lille  glimt  af  din  egen  personlighed  til  din  gaveind- 
pakning, og  dine  venner  og  familie  vil  blive  henrykte  for  din  betænksomhed. 

Vi  bringer  her  nogle  forslag,  klar  til  at  sætte  din  fantasi  igang  og  sætte  en  dæmper 
på  det  stramme  julebudget: 

Når  du  skal  samle  materialer  sammen,  så  kig  dybt  i  sykurven  og  strikkeposen, 
hvor  du  kan  finde  en  guldmine  af  besætningsmaterialer. 

Træk  først  alle  uldgarnsresterne  op.  Bind  omkring  et  par  af  pakkerne  med  dem 
og  sæt  kvaster  eller  pomponer  ovenpå  enten  af  ensfarvet  garn  eller  sat  sammen  af 
flere  farver.  Du  kan  gøre  indpakningen  mere  personlig  ved  at  "skrive"  modtagerens 
navn  derpå.  Pak  f.  eks.  en  gave  ind  i  en  fin,  hvid  papirserviet,  og  "skriv"  derefter 
navnet  med  uldgarn,  som  fastgøres  med  lidt  lim. 

Måske  kan  du  mellem  alle  de  tøjrester,  du  har  stoppet  ned  i  en  pose,  finde  nogle 
stumper  organdy,  prikket  mol  eller  nylon  i  livlige  farver.  Klip  eventuelt  huller  rundt 
i  kanterne,  så  strimlerne  kan  samles  til  "duske",  der  kan  sættes  oven  på  nydeligt 
indpakkede  æsker,  eller  prøv  at  pakke  hele  pakken  ind  i  stof.  Husk,  at  til  små  pakker 
skal  man  bruge  småmønstret  stof,  det  stormønstrede  ser  bedst  ud  omkring  kæmpe- 
pakkerne. Fine  stoffer  og  småprikket  stof  passer  også  godt  til  de  små  pakker.  Der 
skal  være  forhold  mellem  pakkens  størrelse  og  form  og  materialets  art. 

En  dame  pakkede  babysko  ind  i  en  pose  af  facon  som  et  lille  lam,  syet  af  lyserødt 
flonel.  Gaven  til  sin  moder  pakkede  hun  i  hvidt  crepepapir,  satte  en  stor  "dusk"  af 
organdy  oven  på  pakken  og  gemte  en  lille  flaske  parfume  til  taskebrug  i  dusken. 

Medens  du  nu  er  igang  med  kludeposen,  må  du  ikke  overse  alle  de  kulørte 
stumper,  der  findes,  glimrende  egnet  til  børnepakkerne  —  eller  rækker  af  skinnende 
pailletter  til  de  mere  raffinerede  på  din  gaveliste.  Eller  du  kan  måske  finde  små 
stumper  filt,  som  du  kan  klippe  juleklokker,  juletræer,  kranse  eller  andre  julesymboler 
af  til  at  lime  på  pakkerne. 

Med  hensyn  til  andre  måder  at  pakke  økonomisk  ind  på  og  alligevel  dekorativt, 
da  er  mulighederne  lige  så  mange,  som  din  fantasi  kan  diktere  dig.  Der  er  stor  sand- 
synlighed for,  at  når  du  har  prøvet  et  par  af  disse  forslag,  vil  du  selv  have  fået  mange 
nye  idéer.  Inden  længe  vil  du  finde  utallige  ting  at  pynte  gaver  med  inden  for  dine 
egne  fire  vægge;  de  vil  helt  fjerne  det  "kedsommelige"  ved  at  pakke  gaver  ind  og 
kan  give  hver  pakke  det  personlige  præg,  der  gør  den  perfekt. 

Og  så  syntes  hun  egentlig  også, 
at  de  havde  alt  for  lidt  plads.  Hun 
måtte  dele  værelse  med  Jenny,  som 
arbejdede  inde  i  byen  og  havde  en  ven, 
hun  gik  ud  med.  Hun  vidste  godt,  at 
det  var  ubehageligt  for  Jenny  at  have 
hende  der.  Hun  slukkede  altid  lyset, 
når  hun  klædte  sig  af,  og  gik  i  mørket 
og  ledte  efter  sit  nattøj  og  sine  mor- 
gensko. 

Jakob  og  Laura  havde  tit  været  der 
for  at  se  til  hende,  men  ikke  én  eneste 
gang  havde  de  sagt  noget  i  retning  af: 
"Vil  du  gerne  hjem  til  os  igen,  Mor?" 
Hun  tænkte  ved  sig  selv,  at  hun  måske 
helt  havde  misbrugt  deres  gæstfrihed. 

INu  var  det  altså  blevet  juleaften, 
og  den  skulle  de  allesammen  fejre 
henne  hos  Jakob  og  Laura.  De  skulle 
underholde  hinanden  som  sædvan- 
ligt, d.  v.  s.,  at  de  små  skulle  synge  og 
fortælle  om  julen.  Derefter  skulle  pak- 
kerne åbnes,  og  man  fik  julegodter, 
før  hver  gik  til  sit  for  at  afvente  Santa 
Claus'  besøg. 

Bedstemor  havde  altid  før  troet, 
at  hele  familien  blev  samlet  hos  Jakob 
og  Laura,  fordi  hun  boede  der,  men  nu 
forstod  hun,  at  det  kun  var,  fordi  deres 
hus  var  meget  større.  I  år  ville  det 
blive  helt  anderledes.  I  stedet  for  at 
være  en  af  værtinderne,  der  byder 
gæsterne  velkomme,  skulle  hun  nu 
selv  være  gæst  hos  Jakob  og  Laura. 

Pludselig  følte  Bedstemor  trang  til 
at  tage  det  kniplingskantede  lomme- 
tørklæde frem  og  fylde  det  med  de 
tårer,  hun  så  længe  havde  holdt  til- 
bage. Men  hun  ville  ikke  give  plads 
for  sorgen.  Ikke  i  julen.  Ikke  nogen 
sinde!  Livet  havde  ofte  været  hårdt, 
men  hun  havde  ikke  i  sinde  at  lade  sig 
slå  ud  nu,  da  hun  nærmede  sig  de  77. 
Hvad  var  det,  hendes  mand  altid  havde 
sagt:  "Hold  ryggen  rank,  Susse,  tin- 
gene ordner  sig  altid!" 

"Er  du  klar  til  at  tage  med,  Bed- 
ste?" spurgte  Sara.  Sara  sagde  altid 
"  Bedste "  til  sin  egen  moder;  det  fik 
hende  til  at  føle  sig  så  gammel.  Men 
naturligvis  var  hun  klar  over,  at  det  var 
for  børnenes  skyld,  hun  gjorde  det. 

"Ja,  Sara,  jeg  er  færdig,  jeg  mang- 
ler kun  at  tage  frakke  og  tørklæde 
pa. 

"Robert,  tag  Bedstes  frakke  ude  i 
entreen,  men  pas  på  tørklædet,  det  er 
stukket  ind  i  ærmet.  I  andre  går  ud  i 
vognen." 


Ug  så  var  de  lige  pludselig  på  vej 
til  Jakob  og  Laura.  Det  kære,  gamle 
hjem  så  så  indbydende  ud;  der  lå  sne 
på  alle  de  stedsegrønne  træer.  Jakob 
havde  hængt  en  lyskæde  op  i  det  hø- 
jeste af  dem,  så  det  lignede  et  rigtigt 
juletræ,  man  havde  sat  udenfor. 

Det  tændte  træ  i  dagligstuen  var 
endnu  skønnere,  end  da  hun  havde 
været  med  til  at  pynte  det  eller  blot 
give  forslag  til  pyntens  anbringelse. 
Og  de  små  strømper,  hun  havde  lavet 
til  dem  allesammen  sidste  år,  hang  på 
kaminhylden.  Så  havde  de  dog  hus- 
ket at  tage  dem  frem,  selv  om  hun  ikke 
havde  været  der  til  at  minde  dem  om 
dem. 

Jakob  og  Laura  stod  begge  i  døren 
og  kaldte:  "Glædelig  Jul,  allesam- 
men!" 

"Velkommen  hjem,  Mor!"  sagde  de 
på  engang,  så  på  hinanden  og  smilede. 

"Mor,  du  kan  lige  så  godt  tage  din 
frakke  og  dit  tørklæde  op  ovenpå  med 
det  samme." 

Jakob  tog  hende  under  den  ene 
arm  og  Laura  støttede  hende  under 
den  anden,  og  så  førte  de  Bedstemor 
ovenpå.  Måske  ville  de  ikke  en- 
gang have  hende  nede  i  stuen,  men 
de  havde  da  sagt:  "Velkommen 
hjem,  Mor."  OG  HVORFOR  GIK 
ALLE  DE  ANDRE  I  HÆLENE  PÅ 
DEM? 

Jakob  åbnede  døren  til  hendes 
gamle  stue  —  og  pludselig  blev  de 
allesammen  så  stille,  også  de,  der  ikke 
var  nået  helt  op  endnu.  Bedstemor 
snappede  efter  vejret  og  bare  så  .  . . 
og  så.  Hvad  var  det  dog  for  et  mirakel, 
der  var  sket!! 

I  stedet  for  det  gamle,  lasede, 
blomstrede  tapet  var  der  kommet  en 
yndig,  svagt  lyserød  farve  på  væg- 
gene. Også  det  grå  træværk  var  ble- 
vet malet.  Den  gode,  gamle  seng, 
kommoden  og  toiletbordet  var  blevet 
egetræsmalet,  og  den  polstrede  stol 
havde  fået  fint,  blåt  betræk.  Der  var 
tæppe  over  hele  gulvet  i  en  lys,  blå 
chattering.  For  vinduerne  var  der 
hængt  blomstrede  cretonne-gardiner, 
der  kunne  trækkes  helt  for,  og  far- 
verne var  afstemt  efter  de  øvrige  far- 
ver i  stuen. 

"Mor,  det  er  Sara,  der  har  syet 
gardinerne,  det  var  derfor,  hun  altid 
skulle  gå.  Og  de  små,  runde  tæpper, 
du  lavede  til  mig,  dem  er  jeg  glad  for, 


men  jeg  synes,  de  passer  så  fint 
herinde." 

„Ja,  de  gør  det  hele  så  hyggeligt," 
mumlede  Bedstemor. 

Hvor  det  lignede  Laura:  at  give 
lige  netop  det  væk,  som  hun  selv  holdt 
så  meget  af;  hvor  var  det  synd,  at  hun 
havde  tvivlet  på  hendes  uselviskhed 
i  så  lang  tid. 

Bedstemor  fik  en  klump  i  halsen, 
men  hun  var  nødt  til  at  sige  noget;  de 
ventede  vel  allesammen,  at  hun  i  det 
mindste  skulle  sige  "Tak".  Men  hvad 
var  nu  det,  Jakob  sagde? 

"Mor,  hele  familien  har  hjulpet  til, 
både  med  deres  hænder  og  deres 
penge,  og  vi  har  sådan  glædet  os 
over  at  gøre  det.  I  år  kunne  vi  bare 
ikke  pakke  dine  gaver  ind  til  dig  og 
lægge  dem  under  træet,  vi  lagde  dem 
bag  din  egen  dør!" 

"Din  .  .  .  egen  .  . .  dør . .  .".  De  ord 
lød  som  den  dejligste  musik  i  Bedste- 
mors øren.  Hun  var  lige  ved  at  græde, 
men  nu  var  det  glædestårer,  hun  holdt 
tilbage.  Hendes  læber  skælvede,  men 
det  lykkedes  hende  at  beherske  sig 
og  vise  et  stort  smil. 

"Ja,  børn,  I  har  sandelig  givet  mig 
en  dejlig  overraskelse;  jeg  er  meget, 
meget  lykkelig  for  den.  Hvor  er  I  dog 
kære  —  jeg  elsker  jer  allesammen. 
Men  lad  os  nu  hellere  gå  ned;  jeg 
længes  efter  at  høre  børnene  synge, 
og...",  Bedstemor  lo,  "det  kan  jo 
godt  være,  at  jeg  også  har  nogle 
små  overraskelser." 

summeæske 


AF  BLANCHE  BOSHINSKY 


Pussi  vidste  ikke,  at  det  var  natten 
før  Jul.  Hun  vidste  ikke,  at  hun  var  en 
overraskelse  og  skulle  stå  gemt  i  kæl- 
deren. 

Alt  hvad  Pussi  vidste  var,  at  hun 
var  bedrøvet.  Kattemor  var  ikke  hos 
hende.  Hendes  brødre  og  søstre  med 
bløde  pelse  var  ikke  kommet  til  det- 
te store  hus  med  de  mærkelige  nye 
lugte.  Hun  havde  mistet  sin  summe- 
æske. Hun  kunne  ikke  spinde. 

"Måske  mistede  jeg  den,  da  jeg 
kom  gennem  huset  med  damen  i 
aftes",  sagde  hun  til  sig  selv.  "Jeg  må 
straks  finde  den." 

Hun  krøb  ud  af  kassen  med  det  bløde, 
lyserøde  tæppe  og  gik  op  af  trap- 
perne til  køkkenet. 

Gennem  en  dør  hørte  hun  en  vel- 
kendt lyd.  Det  måtte  være  hendes 
summeæske.  Det  sagde  Brurrrrrr  og 
så  snurrrrr.  Brurrrrr  snurrrrr. 
Langsomt  spadserede  Pussi  ind  af 
døren  og  kravlede  langs  med  det  tykke 
tæppe. 


"Den  er  i  sengen,"  sagde  hun  til 
sig  selv  og  begravede  sine  små  kløer 
i  tæpperne  og  klatrede  op.  Brurrrrr. 
Snurrrrrr. 

Å,  det  var  en  kraftig  summeæske. 
Som  Pussi  kom  nærmere,  gik  det  op 
og  ned,  op  og  ned  under  dynen.  Lige 
da  killingen  begyndte  at  nærme  sig 
stedet,  hvor  lyden  kom  fra,  faldt  dynen 
ned,  og  manden  vendte  sig. 

Pussi  slog  to  kolbøtter,  idet  hun 
faldt  ned  fra  sengen.  Hun  rullede  sig 
sammen  til  en  lille  bold  under  klæde- 
skabet og  rystede. 

"Jeg  vil  aldrig  blive  lykkelig  igen 
uden  min  summeæske,"  mijavede  hun 
ganske  svagt. 

Just  som  dagningen  listede  sig  ind 
i  soveværelset  på  tåspidser  lige  så 
bløde  som  killingers,  spærrede  Pussi 
henrykt  ørerne  op.  Der  var  en  anden 
summeæske  tæt  ved. 

Det  var  over  korridoren.  Hurtigt 
tumlede  Pussi  ind  i  det  næste  værelse. 
Den   summende   lyd   kom  fra  et  lille 

bord  ved  siden  af  tante  Annas  seng. 
Lige  idet  killingen  rakte  ud  efter  for 
at  få  fat  i  sin  spindeæske,  rullede  tante 
Anna  omkring  og  trykkede  på  en  knap. 

"Hvorfor  har  jeg  mon  stillet  væk- 
keuret til  at  vække  nu  til  morgen?", 
sagde  hun  søvnigt.  "Åh,  jo,  Kalkunen. 
Skal  have  kalkunen  i  ovnen." 

Tante  Anna  var  lige  ved  at  træde 
på  Pussi,  da  hun  ledte  rundt  efter  sine 
tøfler. 

Stakkels  Pussi! 

Hun  ønskede,  at  hun  var  blevet  i 
kælderen  på  det  bløde,  lyserøde 
tæppe.  Hun  søgte  efter  trappetrinene 
for  at  komme  ned  igen,  da  en  stærk 
brummende  lyd  lige  ved  siden  af 
hende  fik  hende  til  at  springe  og  ryste 
med  sin  lille  hale  og  krumme  ryg  med 
en  piben. 

Det  ville  være  en  alt  for  stor  sum- 
mekasse  for  mig,  tænkte  killingen, 
mens  hun  skjulte  sig  bag  en  stol. 

Lille  Susanne,  Gerd  og  Karl  kom 
løbende  ind  i  værelset  og  tog  tele- 
fonen. Brummeltonen  holdt  op. 

"Det  er  bedstemor!"  råbte  de. 
"Hun  ringer  for  at  ønske  os  glædelig 
Jul.  Glædelig  Jul,  bedstemor,"  sagde 
alle  i  telefonen. 

Derefter  råbte  de:  "Glædelig  Jul, 
mor  og  far,  Glædelig  Jul  allesammen." 

Pussi  havde  aldrig  hørt  så  megen 
råben  og  løben  omkring. 

Stille  smuttede  hun  ind  i  et  værelse 
og  skjulte  sig  i  en  bunke  hvide  og 
røde  papkasser. 

"Attich",  sagde  hun  blidt  da  en 
stedsegrøn  kvist  med  englehår  ramte 
hende  på  næsen. 

Pussi  var  knapt  nok  kravlet  ind 
mellem  to  papkasser  med  røde  bånd, 
før  hele  familien  kom  ind  og  satte  sig 
rundt  omkring  på  gulvet. 

Et  stort  stykke  hvidt  silkepapir  da- 
lede  ned   over  killingen.   Så   kom   et 

grønt  bånd.  Derefter  noget  sølv- 
papiremballage. Stille  krøb  killingen 
sammen  under  den  stadig  voksende 
dynge  af  gavepapir. 

Pussi  rystede.  Hun  trak  sine  små 
hvide  poter  op  under  sin  hage. 
Skiftevils  lukkede  og  åbnede  hun  et 
øje.  Lukkede  og  åbnede  det  igen.  Luk- 
kede det  og  så  lige  akkurat  åbnede 
det.  Lukket . . . 

Det  næste  Pussi  oplevede  var  en 
raslen  og  knitren  omkring  sig.  Hun 
blev  løftet  højt  op  i  luften  med  en  stor 
favnfuld  papir. 

"Jeg  tager  det  udenfor,"  sagde 
Gerd  næsten  lige  ind  i  øret  på  kil- 
lingen. 

Pussi  havde  mistet  sin  summe- 
æske,  men  hun  havde  ikke  mistet  sin 
miawæske.  Hun  satte  i  med  fuld 
styrke. 

"Miaw!"  skreg  den. 

"Hvad  er  det?"  spurgte  Gerd,  da 
han  forbavset  lod  papiret  falde. 

"Hvor  er  det?"  spurgte  Karl. 

"Det  er  her,"  sagde  lille  Susanne, 
da  hun  så  Pussi  midt  i  papirbunken. 


"Det  var  din  overraskelse  til  efter 
middagen,"  lo  mor. 

"Jeg  gætter  på,  at  Pussi  ikke  kunne 
vente  så  længe,"  sagde  far. 

"Jeg  har  en  familie  igen,"  tænkte 
Pussi,  da  hun  lunede  sig  i  lille  Susan- 
nes arme,  og  Gerd  og  Karl  kælede  for 
hende. 

Pludselig  som  hun  lå  der  og  blidt 
begyndte  at  bearbejde  lille  Susannes 
arm,  følte  Pussi  en  kildren  i  sin  strube. 
Det  var  meget  svagt  til  at  begynde, 
med,  men  det  voksede  sig  stærkere 
og  stærkere  .  . . 

Pussi  lo  stille  ved  sig  selv.  "Jeg 
var  bestemt  til  en  overraskelse  efter 
middagen  for  min  familie,  men  jeg 
havde  også  en  overraskelse  til  mig 
selv.  Jeg  troede,  at  jeg  manglede  en 
snurrende  summeæske  for  at  blive 
lykkelig,  men  når  jeg  er  lykkelig  er  min 
summeæske  lige  her  inde  i  mig." 

"Glædelig  Jul,"  hviskede  lille  Su- 
sanne ind  i  øret  på  Pussi. 

"Det  ønsker  jeg  også  dig,"  spandt 
killingen  tilbage. 

Det  var  juleaften.  Den  unge  Mike 
sad  ved  vinduet  i  sit  hjem  og  så  ned 
ad  landevejen  mod  vest.  Han  kunne 
lige  se  lysene  på  Gamle  Mike's  ben- 
zintank, strålende  gennem  den  hvirv- 
lende sne.  Foran  hvert  hus,  på  begge 
sider  af  landevejen,  stod  en  høj  pæl 
med  et  kornneg  sat  fast  i  toppen. 

"Mor,"  kaldte  unge  Mike.  "Må  jeg 
gå  ned  til  Bedstefar?" 

"Du  vil  bare  gerne  høre  Bedste- 
fars julehistorie  en  gang  til?"  Mor  kom 
ind  og  stod  ved  siden  af  Mike.  "Som- 
metider tror  jeg  at  vi  allesammen  hæn- 
ger disse  kornneg  op  mere  for  at 
glæde  din  bedstefar  end  af  nogen  an- 
den grund." 

"Nej,"  sagde  Mike,  "til  fuglene  og 
til  Olaf." 

"Hm,"  sagde  Mor.  "Alle  undtagen 
Bedstefar  ved,  at  Olaf  har  været  død 
i  alle  disse  mange  år.  Ingen  kunne 
have  overlevet  det  uvejr." 

Mike  gik  ud  fra,  at  hans  mor  havde 
ret,  men  det  var  kedeligt  nok.  Bedste- 
far ønskede  en  bedre  slutning  på  sin 
julehistorie  —  en  lykkelig  slutning  — 
og  det  gjorde  Mike  også. 


"Nå,  løb  så,"  sagde  Mor.  "Men  du 
og  bedstefar  skal  sørge  for  at  lukke  og 
være  hjemme  inden  klokken  ti." 

Mike  nåede  benzintanken  lige  da 
en  stor  bil  kørte  ind.  En  høj  mand  steg 
ud  af  bilen.  Han  bar  en  flot,  mørkeblå 
uniform  og  en  kasket  med  en  skygge, 
der  var  dækket  med  guldtresser.  Han 
så  kæmpestor  ud,  når  man  så  ham 
imod  den  mørke,  snedækkede  prærie. 
Mike  spilede  øjnene  op,  da  han  hørte 
sin  bedstefar  kalde  manden  "kaptajn". 
Mike  havde  aldrig  før  set  en  søkap- 
tajn. 

"Sig  mig,"  spurgte  den  fremmede, 
„hvorfor  hænger  alle  de  kornneg  foran 
husene?" 

Gamle  Mike  brystede  sig.  "Har  De 
tid  til  at  høre  en  historie?" 

"Der  er  altid  tid  til  en  historie," 
sagde  manden  fra  havet. 

"Kom  indenfor,"  sagde  Bedstefar, 
„hvor  der  er  varmt." 

Den  fremmede  rystede  på  hovedet, 
da  Bedstefar  tilbød  ham  en  stol  i  nær- 
heden af  den  flammende  ild.  I  stedet 
for  trak  han  sin  kasket  ned  over  øjnene 
og  satte  sig  i  en  skyggefuld  krog  i  det 
lille  rum.  Bedstefar  satte  sig  på  sin 
sædvanlige  plads  ved  siden  af  ovnen, 
og  Mike  satte  sig  ved  siden  af  ham,  og 
håbede,  at  der  ingen  kunder  ville  kom- 
me og  forstyrre  fortællingen. 

"Engang  for  mange  år  siden,"  be- 
gyndte Bedstefar,  "levede  der  en  far- 
mer og  hans  hustru,  som  holdt  meget 
af  børn.  Årene  gik,  og  da  der  ikke  kom 
børn  til  at  velsigne  deres  hjem,  be- 
gyndte de  at  tage  sig  af  hjemløse 
drenge,  som  kom  forbi  deres  hjem;  og 
der  var  mange  af  dem,  for  det  var  i  den 
store  depressions  dage,  da  sult  og 
nød  hjemsøgte  landet.  Først  kom  den 
ene  dreng  ind,  derefter  endnu  en,  ind- 
til hvert  eneste  rum  i  farmerens  hjem 
var  fyldt  med  hjemløse  drenge.  Det  var 

en  værre  flok,  disse  fyre,  rå  og  vilde. 
Farmeren  måtte  altid  hjælpe  dem  ud  af 
knibe  i  skolen  eller  i  byen.  Mange  folk 
rundt  omkring  sagde,  at  han  blot  op- 
drog drengene  til  fængslet.  Måske 
gjorde  han  det  —  det  var  virkelig  en 
vild  flok! 

Så  en  forårsdag  kom  en  anden 
slags  dreng  dertil.  Han  var  høj,  med 
hår  af  farve  som  solmoden  hvede,  og 
han  angav  sit  navn  som  Olaf  Jensen. 
Han  kom  fra  et  land  langt  borte  på  den 
anden  side  af  havet,  og  han  var  stærk 
som  vinterstormen.  Og  dog  var  der  no- 
get mærkelig  blidt  og  venligt  ved  ham. 
De  blomster  han  plantede  blomstrede 
hurtigere  end  andres,  fuglene  sang, 
når  han  var  i  nærheden,  og  den  mest 
umedgørlige  fyr  på  gården  faldt  til  ro 
ved  lyden  af  Olafs  stemme." 

Unge  Mike  så  op,  for  han  vidste  at 
hans  bedstefar  ville  standse  på  dette 
sted  —  det  gjorde  han  altid.  Han  vidste 
også,  at  der  ville  komme  et  fjernt  blik 
i  Gamle  Mikes  øjne,  næsten  som  om 
han  hørte  Olafs  stemme. 

"Ja,"  sagde  den  høje  fremmede 
blidt. 


"Drengene  kunne  ikke  lide  Olaf," 
fortsatte  Bedstefar.  "Han  var  ander- 
ledes, og  sommetider  talte  han  med 
et  mærkeligt  fremmed  tonefald.  De 
følte  også,  at  den  gamle  farmer  og 
hans  hustru  havde  en  følelse  for  den- 
ne Olaf,  som  de  ikke  havde  for  dem, 
og  de  blev  skinsyge.  Når  farmeren  og 
hans  hustru  ikke  var  i  nærheden,  ple- 
jede drengene  at  pine  Olaf  på  enhver 
tænkelig  måde.  Anføreren  var  en  fyr 
ved  navn  Mike. 

Dette  voldte  Olaf  sorg,  for  han  så 
på  alt  levende  med  kærlighed." 

Unge  Mike  skubbede  sin  stol  lidt 
nærmere  til  ovnen,  fuld  af  undren 
over,  at  Bedstefar  engang  havde  væ- 
ret den  unge  Mike  i  historien  —  vild 
og  rå. 

"Hvorfor  slog  denne  Olaf  ikke 
igen?"  spurgte  den  fremmede  henne 
fra  skyggen. 

"En  dag  gjorde  han  det.  En  jule- 
aften —  med  sne  og  kulde  —  omtrent 
som  i  dag.  Olaf  havde  sat  et  kornneg 
fast  på  en  pæl  og  stukket  den  ned  i 
jorden  et  halvt  hundrede  meter  fra 
huset. 

Til  fuglene,'  sagde  han.  'Det  er 
skik  i  mit  folks  land.' 

Drengene  lo  ad  ham,  trak  pælen  op 
og  spredte  kornet  ud.  Olaf  satte  gang 
på  gang  et  nyt  kornneg  op  på  stangen. 
Endelig  blev  drengene  trætte  af  den 
sport  og  lod  pælen  stå.  Senere  så 
Mike  imidlertid  en  fugl  flagre  rundt  om 
kornet,  han  tog  en  slangebøsse  og 
dræbte  fuglen.  Olaf  så  det.  Han  løb 
frem,  tog  fuglen  med  blide  fingre,  og 
så  vendte  han  sig  mod  Mike,  og  hans 
øjne  skød  ild.  Han  kastede  Mike  til 
jorden  og  faldt  over  ham. 

De  andre  drenge,  der  var  forfær- 
dede over  Olafs  raseri,  trak  i  ham. 

'Hold  op!  Du  slår  ham  ihjel!'  råbte 
en  af  drengene. 

Raseriet  og  vreden  forlod  Olafs 
øjne.  Han  rejste  sig,  hans  ansigt  blev 
dybt  bedrøvet.  'Jeg  går  nu',  sagde  han 
blidt.  'Jeg  bringer  kun  ulykke  over 
dette  sted.  Mit  hjerte  er  sygt.  Når  det 
bliver  rask,  vil  jeg  måske  vende  til- 
bage.' Olaf  knappede  sin  jakke  godt 
op  i  halsen  og  forsvandt  i  den  fygende 
sne. 

Drengene  blev  forskrækkede,  da 
uvejret  blev  til  en  rigtig  snestorm.  Der 
var  tredive  kilometer  til  den  nærmeste 


by.  Olaf  ville  sikkert  dø!  De  gik  ind  til 
farmeren  og  fortalte  ham  alt. 

Farmeren  rejste  sig.  'Hvor  har  jeg 
svigtet  jer,  mine  sønner?'  Og  han  sad- 
lede en  hest  og  red  ud  i  snestormen 
for  at  søge  efter  Olaf. 

Mørket  faldt  på,  og  han  kom  ikke 
tilbage.  Drengene  sadlede  også  nogle 
heste,  og  red  på  linie  for  at  søge,  og 
råbte  til  hinanden,  så  ingen  skulle 
forsvinde  i  uvejret.  Efter  mange  timers 
forløb  fandt  de  den  gamle  farmer,  som 
var  faldet  ned  af  sin  hest  og  lå  halvt 
begravet  i  sneen.  De  svøbte  ham  ind  i 
deres  frakker  og  bar  ham  til  en  lille 
hytte. 

Men  den  gamle  mand  brændte  af 
feber;  uden  medicin  og  varm  mad  ville 
han  sikkert  dø. 

Drengene  trak  lod  for  at  se,  hvem 
der  skulle  gå  efter  hjælp.  Loddet  faldt 
på  Mike.  Han  red  ud,  og  trak  sin  hue 
ned  over  ansigtet  mod  den  blændende 
sne.  Snart  efter  fo'r  han  vild  i  en  hvid 
verden  af  mørke.  Men  han  red  videre 
og  håbede  at  hans  hest  ville  bringe 
ham  hjem.  Så  blev  hans  hest  bange 
for  en  ukendt  lyd,  og  han  faldt  ned  på 
jorden.  Han  greb  efter  hestens  tøm- 
mer, men  hesten  var  borte.  Mike  rejste 

sig  og  tumlede  videre.  Han  bad  — 
denne  Mike  som  aldrig  før  havde  bedt 

—  bad  om  styrke  til  at  finde  hjælp  til 
sine  venner  og  til  den  gamle  farmer, 
som  havde  været  dem  alle  en  så  god 
ven.  Men  efter  at  der  var  gået  lang  tid, 
vidste  han  at  hans  styrke  var  borte. 
Han  snublede  og  faldt.  Så  lukkede 
hans  hænder  sig  om  noget  —  om  en 
pæl  som  stod  i  sneen.  På  toppen  af 
pælen  sad  et  kornneg.  Olafs  pæl!  Og 
Olafs  pæl  frelste  den  gamle  farmers 
liv,  for  Mike  fandt  farmerens  hus,  og 
der  blev  sendt  hjælp." 

„Hvad  skete  der  med  de  andre 
drenge?"  spurgte  den  fremmede. 

Bedstefar  syntes  fortabt  i  drømme, 
så  unge  Mike  genoptog  historien.  "De 
forandrede  sig  efter  dette.  De  slog  sig 
til  ro  og  prøvede  at  være  gode  sønner 
for  den  gamle  farmer.  De  fleste  af  dem 
bor  endnu  i  nærheden,  og  også  mange 
af  deres  sønner  og  døtre." 

"Det  er  grunden,"  sluttede  Bed- 
stefar, "til  alle  kornnegene." 

"Så  blev  der  aldrig  fundet  noget 
spor  af  Olaf?"  spurgte  den  fremmede. 

"Nej,"  sagde  unge  Mike.  "Det  er 
den  del  af  historien  jeg  ikke  kan  lide 

—  slutningen." 


Den  fremmede  smålo  blidt.  "Hvor- 
dan skulle  den  ende?" 

"Olaf  skulle  komme  tilbage!"  sag- 
de unge  Mike.  "Han  skulle  komme  til- 
bage og  opdage,  at  han  ikke  bragte 
ulykke,  at  på  grund  af  ham  opgav 
disse  drenge  deres  vilde  liv!"  Mike 
sukkede.  "Julehistorier  burde  have  en 
lykkelig  slutning!" 

Den  fremmede  rejste  sig.  Han 
syntes  at  fylde  hele  rummet,  da  han 
tog  kasketten  af  hovedet.  Hans  hår 
var  snehvidt,  men  den  stærke  lampe, 
som  hang  ned  fra  loftet,  fik  de  til  at 
se  ud  som  solmoden  hvede. 

Unge  Mike's  øjne  blev  så  store 
som  tekopper,  og  den  eneste  lyd  i 
værelset  var  den  blide  susen  fra  gas- 
ovnen. Så  gik  Bedstefar  frem.  Hans 
ansigt  var  som  svar  på  en  drøm,  da 
han  greb  kaptajnens  fremstrakte  hånd. 

„Olaf  —  Olaf!"  hviskede  Bed- 
stefar. 

Meget  stille  listede  Mike  ud  af 
værelset.  På  en  eller  anden  måde 
syntes  det  mest  passende,  at  de  to 
gamle  mænd  skulle  slutte  fortællingen 
af  historien  alene.  Men  han  smilede 
og  trykkede  den  lykkelige  slutning  til 
sit  hjerte. 

Enhver  holder  af  sit  eget  hjem 

Sally  kom  en  morgen  løbende  ind 
i  huset  og  råbte:  „Mor,  åh,  Mor,  kom 
ud  i  haven  og  se  den  lille  skrubtudse." 

„Hvor  er  den  lille  tudse?"  spurgte 
Mor,  idet  hun  fulgtes  med  Sally  om  i 
haven.  — „Lige  herovre,"  sagde  Sally, 
„lige  her  ovre  ved  denne  busk."  —  „Er 
det  ikke  et  sjovt  lille  dyr  at  se  på?"  sag- 
de Mor.  „Se  de  store  øjne  den  har."  — 
Den  lille  tudse  kiggede  på  Mor  og  på 
Sally.  Den  blinkede  med  øjnene,  og 
hoppede  så  væk.  „Hvor  skal  den  hen?" 
spurgte  Sally.  —  „Måske  skal  den 
hjem,"  svarede  Mor.  —  „Hvor  bor  den 
lille  tudse?"  spurgte  Sally.  „Hvor  er 
dens  hjem?"  —  „Måske  bor  den  nede 
ved  bækken  i  en  hulning  under  en  sten, 
hvor  der  er  mørkt,  fugtigt  og  koldt," 
sagde  Mor.  —  Jeg  kunne  da  ikke  lide 
at  bo  i  et  hul  under  en  sten,"  sagde 
Sally.  „Jeg  er  glad  for,  at  jeg  har  mit 
hjem  at  bo  i.  Jeg  tror,  mit  hjem  er  det 
bedste  hjem  i  verden.  Jeg  ville  ønske, 
at  den  lille  tudse  havde  et  hjem  som 
mit."  —  „Jamen  den  lille  tudse  kan 
bedst  lide  sit  hjem  under  stenen," 
sagde  Mor.  „Den  tror,  at  dens  hjem 
er  det  bedste  hjem  i  verden.  Dit  hjem 
er  bedst  for  dig,  men  det  ville  ikke 
være  godt  for  den  lille  tudse.  Den  ville 
slet  ikke  være  lykkelig  i  dit  hjem."  — 
Lige  i  det  samme  fløj  en  rødkælk  forbi. 
„Rødkælken  ville  heller  ikke  være  lyk- 
kelig i  dit  hjem,"  sagde  Mor.  „Den  ville 
heller  ikke  være  lykkelig  i  den  lille 
tudses  hjem  under  en  sten. "  —  Jeg  ved 
godt,  hvor  rødkælken  bor,"  sagde  Sal- 
ly. „Den  bor  i  en  rede  oppe  i  æb- 
letræet." —  „Det  er  rigtigt,"  sagde 
Mor.  „Og  jeg  er  vis  på,  at  rødkælken 
tror,  at  dens  rede  oppe  i  æbletræet  er 


det  bedste  hjem  i  verden."  —  „Jeg  vil- 
le ikke  kunne  lide  at  bo  i  en  rede  oppe 
i  et  æbletræ",  sagde  Sally.  —  Mor  lo 
og  sagde:  „En  rede  i  et  æbletræ  ville 
sikkert  ikke  være  noget  godt  hjem  for 
en  lille  pige."  Så  sagde  hun:  „Sshh, 
jeg  tror,  jeg  så  et  lille  egern  inde  i  bu- 
skene, Sally."  Og  ganske  rigtigt:  et 
lille  egern  smuttede  forbi.  Det  havde 
nødder  i  munden.  Kinderne  var  helt 
udspilede.  —  „Tror  du,  det  lille  egern 
ville  være  lykkelig  for  at  bo  i  dit  hjem, 
Sally?"  spurgte  Mor.  —  „Nej,  det  tror 
jeg  ikke",  svarede  Sally.  „Jeg  tror  hel- 
ler ikke,  at  det  ville  være  lykkelig  for 
at  bo  i  tudsens  hjem  under  stenen, 
heller  ikke  i  rødkælkens  rede  oppe  i 
æbletræet.  Hvor  bor  det  lille  egern, 
Mor?  Hvor  har  det  sit  hjem?" 

„Det  lille  egern  har  sit  hjem  i  et 
hul  i  træet",  svarede  Mor.  „Der  bor 
det  lige  så  lunt  og  behageligt,  man  kan 
tænke  sig.  Det  tror,  at  dets  hjem  i  det 
hule  træ  er  det  bedste  hjem  i  verden." 

„Jeg  kunne  ikke  lide  at  bo  i  et  hult 
træ",  sagde  Sally.  „Jeg  ville  heller  ikke 
bo  i  en  rede  i  et  æbletræ  eller  i  et 
hul  under  en  sten.  Jeg  kan  lide  mit  eget 
hjem.  Jeg  kan  lide  at  bo  derhjemme 
hos  Far  og  dig.  Jeg  tror,  at  mit  hjem 
er  det  bedste  hjem  i  verden." 

„Jeg  er  glad  for,  at  du  synes,  at  dit 
hjem  er  det  bedste  hjem  i  verden", 
sagde  Mor.  „Vor  himmelske  Fader 
vidste,  hvilken  slags  hjem,  der  ville 
være  det  bedste  for  os  hver  især.  Han 
vidste,  at  et  hul  under  en  sten  ville 
være  det  bedste  hjem  for  en  lille 
skrubtudse.  Han  vidste,  at  en  rede  i 
et  æbletræ  ville  være  det  bedste  hjem 
for  rødkælken.  Han  vidste,  at  et  hult 
træ  ville  være  bedst  for  egernet,  og 
Han  vidste,  at  det  hjem,  hvor  du  bor 
sammen  med  Mor  og  Far,  ville  være 
det  bedste  for  dig." 

FOR  LÆRERE 


Et  tanke 
vækkende  spørgsmål 


Sokrates  (469?  —  399  f.  Kr.)T  den  berømte  filosof  og 
visdomssøger,  er  kendt  for  den  sokratiske  måde  at  under- 
vise på.  Denne  metode  består  ganske  enkelt  i  at  være 
skeptiske  over  for  folks  opfattelse  og  derefter  at  analy- 
sere deres  konklusion,  indtil  det  hele  bliver  fornuftigt  og 
logisk. 

Alle  fremragende  lærere  før  og  efter  Sokrates  har 
stillet  spørgsmål.  De  har  ikke  været  tilfredse  med  at  høre 
sig  selv  tale  og  udbrede  sig,  men  har  været  interesseret 
i  at  sætte  deres  tilhøreres  tanker  i  sving.  Undervisning  er 
noget,  de  har  fortolket  som  at  "der  skal  læres  noget". 
At  stille  spørgsmål  kostede  Sokrates  livet,  men  det  har 
inspireret  utallige  tænkere  gennem  tiderne  til  at  anvende 
hans  undervisningsmetode.  At  stille  spørgsmål  er  lige  så 
anvendeligt,  når  talen  er  om  religion,  som  når  det  drejer 
sig  om  filosofi.  Mesterlæreren  sagde: 

"Bed,  så  skal  der  gives  jer;  søg,  så  skal  I  finde;  bank 
på,  så  skal  der  lukkes  op  for  jer."  (Matt.  7:7.)  Selv  under- 
viste Han  ofte  gennem  spørgsmål,  med  lignelser,  der 
fremkaldte  spørgsmål  og  med  modspørgsmål.  (Læs  et  af 
evangelierne  for  at  undersøge  Frelserens  anvendelse  af 
spørgsmål.)  Evangeliet  gengivelse  tog  sin  begyndelse 
med  drengen  Joseph's  spørgsmål.  Ikke  blot  det  første  syn, 
men  næsten  enhver  åbenbaring,  Profeten  modtog,  var 
svar  på  et  spørgsmål. 

Blandt  de  evner,  en  effektiv  søndagsskolelærer  skal 
være  i  besiddelse  af,  er  kunsten  at  kunne  stille  gode 
spørgsmål. 

(1)  Hvad  er  hensigten  med  at  anvende  spørgsmål? 

Man  skal  anvende  dem  for  at  sætte  liv  i  tankerne,  for 
at  få  eleven  til  at  tænke,  for  at  aktivere  dem  i  undervis- 
ningsprocessen. Gode  spørgsmål  er  tankespørgsmål. 

Der  er  to  former  for  spørgsmål,  som  kommer  til  kort  i 
at  opfylde  dette  kvalitetskrav.  Den  første  er  den,  der  kun 
afføder  "ja"  eller  "nej"  som  svar.  F.  eks.:  Er  Jesus  Kristus 
vor  Frelser?  Et  mere  tankevækkende  spørgsmål  ville  lyde 
således:  Hvad  frelser  Jesus  Kristus  os  fra?  Eller:  Hvorfor 
har  du  brug  for  en  Frelser?  Spørgsmål,  der  kan  besvares 
med  "ja"  eller  "nej",  styrker  ikke  tanken  og  fører  al- 
mindeligvis ikke  klassen  til  noget  som  helst.  Man  bør 
anvende  sådanne  spørgsmål  sparsomt,  og  det  er  næsten 
altid  nødvendigt  at  lade  dem  følges  op  af  et  tanke- 
vækkende spørgsmål. 

En  anden  form  for  ineffektive  spørgsmål,  der  ofte  an- 
vendes i  serier,  er  den  form,  der  besvares  med  selvindly- 
sende svar:  Skal  man  bede  hver  dag?  Gør  man  folk  for- 


træd, når  man  er  uvenlig?  Hvad  er  bedst:  at  hade  folk 
eller  at  elske  dem? 

De  bedste  spørgsmål  indbyder  til  tænkning  og  bi- 
drager til  forståelse  af  lektiens  centrale  formål.  Derfor  er 
det  ofte  klogt  at  bygge  hele  lektien  op  omkring  et  enkelt 
spørgsmål  eller  omkring  3 — 4  fundamentale  spørgsmål, 
som  der  er  tid  til  at  føre  en  indgående  diskussion  om.  F. 
eks.:  Vil  I  hver  især  fortælle  os  en  af  de  måder,  hvorpå 
I  viser  jeres  kærlighed  til  Gud  og  illustrere  den  ud  fra 
jeres  egne  erfaringer?" 

(2)  Hvorledes  kan  en  lærer  opmuntre  klassen  til  at 
besvare  sine  spørgsmål  og  til  at  stille  de  rent  spontane 
spørgsmål? 

En  14-års  pige  sagde:  "Jeg  hader,  når  en  lærer  stiller 
spørgsmål,  ler  af  det  svar,  jeg  giver,  eller  afviser  det,  fordi 
det  ikke  er  nøjagtigt  det,  han  ville  sige,  hvorefter  han 
besvarer  sit  eget  spørgsmål.  Jeg  kan  lide  en  lærer,  som 
lytter  til  mine  svar  med  respekt  og  endda  også  hører  på 
mine  spørgsmål."  Der  er  ikke  noget  mere  passende  sted 
at  vise  respekt  for  folks  handlefrihed,  individualitet  og 
personlige  værdighed,  end  i  klasseværelset,  hvor  hver 
enkelt  optræder  offentligt  foran  sine  ligestillede.  Velsig- 
net være  den  lærer,  som  ved  hjælp  af  oprigtig  ydmyghed, 
kærlighed  og  takt  kan  skabe  en  åbenhjertig  og  tillidsfuld 
atmosfære,  hvori  eleverne  kan  føle  sig  frie  til  at  sige  det 
meste  af  det,  der  skal  siges,  heri  indbefattet  at  stille 
spørgsmål. 

En  af  de  bedste  måder  at  få  eleverne  til  at  stille 
spørgsmål  og  berede  deres  sind  for  den  sæd,  der  skal 
sås,  er  at  dele  klassen  i  grupper  på  5 — 8  personer,  udpege 
en  formand  og  sekretær  for  hver  gruppe  og  bede  hver  af 
disse  grupper  stille  frem  med  tre  spørgsmål  vedrørende 
^dagens  emne,  f.  eks.  omvendelse.  De  skal  skrive  spørgs- 
målene ned  og  give  læreren  dem.  Eleverne  vil  være  inter- 
esserede i  hinandens  spørgsmål.  Den  velinformerede 
lærer  kan  meget  hurtigt  arrangere  dem  til  en  indholdsrig 
diskussion.  Der  er  intet  så  betydningsfuldt  i  klassen  som 
det  at  blive  indviet  i  elevernes  tanker,  at  have  tankeud- 
veksling med  dem. 


Nadververs  for  januar 

måned 

Senior-Søndagsskolen 

Jesus   sagde:    "Hvis    nogen   vi 

gøre 

Hans  vilje,  skal  han  erfare,  om 

læren 

er  fra  Gud,  eller  jeg  tal 

er  af  mit 

eget." 

(Johs 

.  7:17) 

Junior-Søndagsskolen: 

Jesus  sagde:   "Dette  er  mit  bud,  at  I 

skal  elske  hverandre,  I 

igesom  jeg  har 

elsket  jer." 

(Johs. 

15:12) 

En  Krokodille 

går  ikke  i  Søndagsskole 

AF  JANICE  DIXON 

Douglass  var  tre  år  gammel. 

"Når  du  bliver  tre  år,  så  kan  du  komme  til  at  gå  i 
Junior-Søndagsskolen,"  havde  hans  moder  sagt.  Han  hus- 
kede det,  fordi  det  i  dag  var  hans  tredje  fødselsdag. 

"Jeg  vil  gerne  i  Søndagsskole  idag,"  sagde  Doug  og 
trak  de  splinternye  strømper  og  sko  på. 

"Der  er  ikke  Søndagsskole  før  imorgen,"  svarede  Mor, 
"i  dag  er  det  lørdag.  Vi  skal  i  Zoologisk  Have  og  se  alle 
dyrene." 

"Går  dyrene  i  Zoologisk  Have  i  søndagsskole?"  spurg- 
te Doug. 

Mor  lo  og  sagde:  "Nej,  dyrene  har  ikke  forstand  på, 
hvordan  man  opfører  sig  i  Søndagsskolen." 

Porten  ind  til  Zoologisk  Have  var  så  høj,  så  det  så  ud, 
som  om  den  nåede  helt  op  i  himmelen.  Der  var  anbragt 
en  sammenkrøbet  puma  af  cement  på  hver  side  foroven 
af  porten.  Doug  smuttede  hurtigt  indenfor,  så  de  ikke  fik 
øje  på  ham.  Men  i  samme  øjeblik  hørte  han  et  vældigt  brøl, 
der  lød,  som  når  tordenen  buldrer,  selv  om  man  tager  en 
pude  over  hovedet.  Doug  greb  fat  i  Mors  hånd  og  sammen 
gik  de  efter  lyden.  En  løve  af  samme  farve  som  orange- 
marmelade for  frem  og  tilbage  i  sit  bur.  Engang  imellen 
åbnede  den  gabet  og  udstødte  et  frygteligt  brøl. 

"Jeg  ved  da  godt,  hvorfor  løven  ikke  går  i  søndags- 
skole," sagde  Doug.  "Det  er,  fordi  den  laver  alt  for  meget 
spektakel." 

Løvens  brøl  fik  aberne  til  at  holde  op  med  deres  plud- 
ren, og  Doug  løb  hen  for  at  kigge  på  dem,  mens  de  gyn- 
gede og  klatrede  rundt  på  stænger  og  trapezer.  En  af  dem 
jog  en  anden  rundt  og  rundt.  En  lille,  brun  abe  med  alvor- 
lige øjne  slog  en  svalerede  i  en  trapez  og  kiggede  på 
Doug  mellem  benene. 

"Du  kan  ikke  få  lov  at  gå  i  søndagsskole,  for  du  forstår 
ikke  at  sidde  stille,"  sagde  Doug  til  den. 

Æslet  var  blødt  og  brunt  og  havde  en  varm,  fugtig 
snude.  "Den  ligner  en  hest,  bare  ikke  på  ørene."  Men  da 
æslet  åbnede  munden  og  skrydede  "Y-ah,  y-ah,"  skældte 
Doug  den  ud:  "Du  kan  ikke  le  så  højt  henne  i  Søndags- 
skolen." 


Oksen  var  anbragt  bag  et  dobbelthegn  af  svær  stål- 
tråd; men  da  den  fik  øje  på  Doug,  løb  den  hen  imod  ham 
og  prøvede  at  stange  ham  med  sine  spidse  horn.  "Du  må 
hellere  lære,  at  man  aldrig  må  stange  efter  folk,"  advarede 
drengen  den,  "ellers  få  du  aldrig  lov  til  at  høre  historier." 
Men  oksen  virrede  bare  med  hornene. 

Da  Doug  kom  helt  hen  til  flodhestens  bur,  så  han,  at 
dens  mad  lå  strøet  over  hele  gulvet.  Det  så  ikke  ud  til, 
at  det  generede  den.  Den  sov  under  vandet;  man  kunne 
lige  akkurat  se  lidt  af  dens  næse.  Der  lå  noget  salat  i  den 
ene  side  af  buret  og  nogle  appelsiner  i  den  anden.  Der 
lå  hø  over  det  hele;  en  enlig  gulerod  flød  på  vandet  og 
var  lige  ved  at  kilde  den  sovende  flodhest  på  næsetippen. 

"Vi  bruger  ikke  at  smide  mad  eller  noget  som  helst 
andet  på  gulvet  henne  i  Kirken,"  sagde  Doug.  "Vi  passer 
godt  på  vores  kirkebygning."  Flodhesten  slingrede  i  van- 
det, åbnede  sit  store  gab,  slugte  guleroden  og  lagde  sig 
igen  til  at  sove. 

Krokodillen  lå  i  dyb  søvn  i  sit  bur.  Doug  kaldte:  "Hej, 
du  krokodille!"  Men  dyret  hverken  blinkede  med  øjnene 
eller  bevægede  halen.  Dyrepasseren  kastede  noget  mad 
ind  til  den,  og  Doug  kaldte  igen:  „Hej,  du  der  krokodille!" 
Krokodillen  rørte  sig  ikke.  Den  lignede  et  stort  plasticdyr, 
som  man  kan  lege  med  i  badekarret.  "Hvis  den  krokodille 
ikke  hører  efter,  vil  den  heller  aldrig  kunne  høre  sangene 
og  historierne." 

Doug  gik  rundt  og  så  til  alle  dyrene  i  Zoo,  men  han 
kunne  ikke  finde  ét  eneste,  om  hvilken  han  vidste,  at  det 
ville  kunne  opføre  sig  rigtigt  i  Søndagsskolen.  Elefanten 
var  det  sidste  dyr,  de  så  på.  Doug  ventede  altid  tilsidst 
med  at  besøge  den,  for  det  var  hans  yndlingsdyr.  Dougs 
moder  fortalte  ham,  at  en  elefant  kunne  huske  i  mange, 
mange  år.  Han  stod  og  så  på,  at  den  vældige,  grå  elefant 
travede  rundt.  Da  den  fik  øje  på  Doug,  kom  den  over  til 
den  side  af  gitteret,  hvor  han  stod,  og  rakte  snabelen  ud 
imod  ham. 

"Han  kan  godt  huske  mig!"  Doug  lo  og  gav  den  de 
brødstumper,  han  havde  med  i  en  pose. 

"Og  jeg  skal  nok  huske,  hvorledes  man  opfører  sig  i 
Søndagsskolen.  Jeg  vil  huske  at  lade  være  med  at  lave 
sådant  et  spektakel  som  løven  gør,  ikke  at  hyle  op  som 
aberne,  ikke  at  le  højt  som  æslet,  ikke  at  skubbe  til  andre 
som  oksen.  Jeg  vil  ikke  være  sådan  en  gris  som  flod- 
hesten, og  jeg  vil  være  særlig  opmærksom  og  høre  efter, 
når  der  bliver  fortalt  historier.  Jeg  vil  ikke  falde  i  søvn, 
sådan  som  krokodillen." 

Og  da  Doug  den  næste  dag  gik  til  Søndagsskolen, 
huskede  han,  hvad  han  havde  lovet. 

UNGDOMSSIDERNE 


AF  LOWELL  M.  DURHAM  JR. 

"Jeg  er  da  lige  så  dygtig  som  en  voksen!"  påstod  Lars. 

Han  stod  lige  overfor  mig  med  næsen  i  vejret  og  hæn- 
derne i  siden.  Jeg  havde  uden  held  prøvet  at  forklare  ham, 
hvorfor  en  lille  dreng  på  fire  år  ikke  kunne  hjælpe  mig 
neden  under  familiens  bil.  Hans  blå  cowboybukser  var 
falmede  men  rene  og  jeg  vidste,  at  moder  ville  skælde 
os  begge  grundigt  ud,  hvis  han  fik  smørelse  på  sit  rene 
tøj. 

Lars  traskede  rundt  om  vognen,  samlede  en  skruenøgle 
op  og  begyndte  at  slå  på  hjulkapslen  først  stille;  men 
senere  højt  og  heftigt.  I  et  øjebliks  vrede  rev  jeg  skrue- 
nøglen fra  ham  og  klapsede  ham  over  hånden.  Med  det 
samme  begyndte  han  at  klynke  og  luntede  nedslået  bag 
ved  vognen.  Et  øjeblik  efter  kom  han  dog  atter  tilsyne 
suttende  på  sin  højre  tommelfinger;  mens  han  undskyl- 
dende halede  i  sin  højre  ørenflip  med  venstre  hånd.  For 
Lars  var  dette  en  forløber  for  yderste  anstrengelse  eller 
et  tegn  på  sårede  følelser. 

Jeg  fortsatte  med  at  arbejde  under  vognen,  idet  jeg 
gjorde  mit  bedste  for  at  ignorere  ham.  Jeg  kunne  se,  hvor- 
ledes hans  lille  hjerne  arbejdede.  Han  iagtog  mig  køligt 
ud  af  øjenkrogene,  så  stod  han  hurtigt  på  sin  trehjulede 
cykel  og  begyndte  langsomt  i  store  cirkler  at  køre  rundt 
om  mine  fødder;  idet  han  først  ligesom  tilfældigt  ramte 
dem  med  et  af  hjulene  for  til  sidst  at  køre  over  dem  begge 
to  på  een  gang.  Jeg  overså  ham  stadigvæk. 

Han  stak  sit  lille  blonde  hoved  ned  under  vognen.  "Lad 
os  lege  flyvemaskine,"  råbte  han. 

"Nej,  vi  skal  ikke,"  råbte  jeg  tilbage. 

Han  tav  et  øjeblik  og  sagde  så  stille:  "Jeg  kan  mægtig 
godt  lide  hundehvalpe.  Ka'  du  ikke?" 


Jeg  svarede  surt,  men  bekræf- 
tende. Små  brødre  var  nu  heller  ikke 
til  andet  end  besvær. 

Lars  trådte  hurtigt,  men  hårdt  på 
min  ene  ankel  og  var  så  væk  i  tredive 
velsignede  sekunder.  Så  så  jeg  ham 
fra  min  vandrette  stilling  undervognen 
vende  tilbage.  Hans  sjokkede  støvler 
med  cowboybukserne  halvt  stukket 
ned  i  og  halvt  stikkende  op  ad  nær- 
mede sig  mig  uundgåeligt.  Endnu  en- 
gang kom  hans  lille  solbrændte  an- 
sigt til  syne  under  vognen. 

"Mor  kalder  på  dig,"  sagde  jeg. 
Han  gik  et  stykke  væk,  satte  sig  på  hug  og  begyndte 
at  trille  marmorkugler  ned  ad  den  lille  skråning  i  garage- 
gulvet. De  to  første  kugler  trillede  forbi  mig  til  højre.  Den 
tredie,  utvivlsomt  den  største  af  dem,  ramte  mig  midt  i 
hovedet. 

Min  papirstynde  tålmodighed  brast.  Jeg  for  ud  under 
vognen;  idet  jeg  slog  mit  hoved  nederdrægtigt,  fik  jeg  fat 
i  ham  og  afleverede  et  velment  slag  på  rette  sted  og  satte 
ham  så  ned  på  bagtrappen  med  et  ordentligt  bump.  Gråd 
og  tårer  var  resultatet.  Hans  evigttrøstende  pegefinger  røg 
med  det  samme  på  plads  i  munden  og  hans  venstre  hånd 
gned  hans  højre  ørenflip.  Hans  lille  solbrændte  ansigt  var 
ikke  så  solbrændt,  som  jeg  havde  troet,  for  tårerne  efter- 
lod lyse  striber  på  hans  kinder. 

"Hvad  nu?"  tænkte  jeg.  "Store  cowboys  græder  ikke," 
sagde  jeg. 

Han  så  ned  i  gulvet  og  tørrede  øjnene  med  trøjeærmet. 
"Du  vil  da  gerne  være  en  stor  cowboy  ikke?"  spurgte 

jeg- 

"Næh,"  sagde  han  stille.  Dette  var  en  overraskelse, 
for  at  ride  og  have  en  bondegård  havde  altid  været  hans 
største  ønske. 

"Nå,  hvad  vil  du  så  være?"  spurgte  jeg. 

Han  tav  og  så  på  mig  med  sine  blå  tårefyldte  øjne. 
Så  sagde  han  noget,  der  kom  bag  på  mig:  "Jeg  vil  være 
ligesom  dig,"  og  idet  han  afleverede  denne  salut,  styrtede 
han  op  ad  trappen. 

Jeg  følte  mig  både  kold  og  varm  på  een  gang.  Varm 
fordi  jeg  havde  en  lille  broder,  der  ønskede  at  være  lige- 
som mig  og  kold,  fordi  jeg  havde  gjort  så  lidt  for  at  gøre 
mig  fortjent  til  dette.  Jeg  gik  op  ad  trappen  og  gav  Lars  et 
broderligt  kram,  og  sammen  gik  vi  ned  for  at  arbejde  på 
vognen. 

DE   DER   ELSKER  MEST 


Forestil  Dem  at  De  er  væk  hjemme- 
fra. De  møder  et  fremmed  menneske 
og  i  løbet  af  Deres  samtale  finder  han 
ud  af,  at  De  er  Mormon.  Han  er  inte- 
resseret men  kold.  Skeptisk  sigerhan: 
"Hvad  er  det  vigtigste  princip  i  Deres 
kirke,  det  allervigtigste?"  Her  er  netop 
den  lejlighed,  De  har  gået  og  ventet 
på,  en  chance  til  at  omvende  nogen. 
Men  denne  mand  og  hans  spørgsmål 
sætter  Dem  i  forlegenhed.  De  kender 
trosartiklerne.  De  har  lært  de  første 
missionærlektier,  men  hvad  skal  De 
sige  til  denne  mand,  som  bare  vil  vide 
det  vigtigste,  det  som  hele  Deres  kirke 
drejer  sig  om? 

"Og  en  af  dem,  en  lovkyndig,  stil- 
lede en  fælde  for  ham,  idet  han 
spurgte:  Mester,  hvilket  bud  i  loven  er 
det  største?" 

"Jesus  svarede  ham:  Du  skal  elske 
Herren  din  Gud  af  hele  dit  hjerte,  af 
hele  din  sjæl  og  af  hele  dit  sind.  Dette 
er  det  største  og  første  bud.  Der  er  et 
andet,  som  er  dette  ligt:  Du  skal  elske 
din  næste  som  dig  selv.  På  disse  to 
bud  hviler  hele  loven  og  profeterne." 
(Matt.  22  :  35-40) 

Kærlighed!  Dette  var  det  første 
princip  i  Kristi  kirke,  da  Han  var  her  på 
Jorden,  og  det  første  princip  i  Hans 
kirke,  da  den  blev  genoprettet  ved 
Joseph  Smith. 

Fordi  vi  som  Sidste  Dages  Hellige 
har  så  meget  at  gøre,  bliver  vi  ofte 
distraheret  af  vor  religions  mange 
særprægede  lærdomme  og  taber  dens 
hovedtanker  og  formål  af  syne.  Frem- 
for alt  er  vor  religion  en  kærlighedens 
religion.  "Dette  er  mit  bud,  at  I  skal 
elske  hverandre,  lige  som  jeg  har  el- 
sket jer."  (Johs.  15:  12) 

Hele  Kristi  liv  var  een  eneste  lektie 
i  kærlighed,  tjeneste  og  medlidenhed. 


Vor  Frelser  lærte  os  kærlighed  som  en 
måde  at  leve  på.  Jeg  tror,  at  jeg  kunne 
grundlagge  hele  mit  vidnesbyrd  på 
dette,  for  i  løbet  af  mit  endnu  så  unge 
liv  har  jeg  fundet  ud  af,  at  de  mest 
sande  og  mest  belønnende  ting  er 
kommet  gennem  kærlighed.  Men 
skønt  kærlighed  er  så  vidunderlig,  er 
det  ikke  noget  let  princip  at  efterleve. 
William  Penn  har  engang  sagt:  „Kær- 
lighed er  kristendommens  sværeste 
lektie,  men  alene  af  den  grund  skulle 
vi  være  ivrige  efter  at  lære  den." 
Hvis  kærlighed  er  så  vidunderlig, 
hvorfor  er  den  da  så  svær  at  lære  og 
praktisere? 

En  af  grundene  er  nok,  at  de  fleste 
mennesker  ikke  indser,  at  kærlighed 
er  en  handling.  De  tænker  på  kærlig- 
hed som  noget  abstrakt,  der  er  pænt 
at  tale  om,  men  når  man  kommer  nær- 
mere ind  på  emnet,  synes  de  ikke  at 
det  er  en  praktisk  og  mulig  måde  at 
anskue  livet  på  i  en  forstyrret  og 
anspændt  verden  som  vor. 

Kristus  selv  satte  det  bedste  ek- 
sempel på  kærlighed.  Han  havde  mere 
end  nogen  anden  en  dyb  kærlighed  til 
alle  mennesker.  Menneskene  flokke- 
des om  Ham  og  fulgte  Ham  hvor  Han 
gik.  Sommetider  får  jeg  på  fornemmel- 
sen, at  mange  af  disse  mennesker  ikke 
helt  forstod  hvad  Jesus  sagde,  men 
at  de  fulgte  Ham  af  ren  kærlighed. 

Der  er  andre  beviser  på  kærlig- 
hedens magt.  Psycho-Cybernetics  er 
en  bog  om  personlighedsudvikling. 
Forfatteren  Dr.  Maxwell  Maltz  skriver 
om  kærlighed  og  godgørenhed  som  to 
faktorer,  der  er  vigtige  for  succes. 
Denne  mand  prædiker  ikke  en  religion, 
men  viser  os  snarere  kærlighedens 
værdi  i  psykologien. 

Filosoffen    Erik    Fromm    beskriver 


kærlighed  som  det  eneste  effektive 
middel  til  at  ophæve  den  ensomhed, 
der  bor  i  mennesket.  Han  taler  ikke  ud 
fra  et  religiøst,  men  ud  fra  et  psyko- 
logisk standpunkt. 

Hvis  vi  tænker  på  kærlighed  som 
en  kraft,  vi  kan  benytte  i  vort  liv,  vil 
det  næste  trin  blive  at  overvinde  den 
frygt,  der  forhindrer  os  i  at  elske. 

Ligesom  frygt  hindrer  nationerne 
i  at  have  tillid  til  hinanden  og  i  at  kunne 
samarbejde,  således  forhindrer  fryg- 
ten os  også  i  at  kunne  modtage  og 
give  kærlighed.  Vi  er  bange  for  men- 
neskene omkring  os,  bange  for  at 
blive  såret.  Ligesom  frygt  tilskynder 
nationer  til  at  føre  krig  indbyrdes,  til- 
skynder frygt  også  os  til  at  føre  krig 
med  vore  medmennesker  og  til  at 
tilintetgøre  kærligheden. 

Enhver  af  os  har  en  forsvarsme- 
kanisme. For  at  undgå  at  blive  såret 
har  vi  udviklet  et  forsvarssystem.  Vi 
opstiller  forskellige  barikader,  som 
kan  hindre  os  i  at  blive  såret;  men  de 
hindrer  os  til  gengæld  også  i  at  give 
og  modtage  kærlighed. 

Mistænksomhed  er  en  slags  alarm- 
klokke i  vores  krig  mod  kærligheden. 
Den  siger  til  os,  at  vi  ikke  skal  skænke 
vor  kærlighed  til  dem,  som  ikke  vil 
gengælde  den.  Det  lyder  godt;  men 
Jesus  sagde:  "I  har  hørt,  at  der  er  sagt: 
Du  skal  elske  din  næste  og  hade  din 
fjende.  Men  jeg  siger  jer:  Elsk  jeres 
fjender,  velsign  dem,  som  forbander 
jer,  gør  godt  imod  dem,  der  hader  jer 
og  bed  for  dem,  som  forfølger  jer." 
(Matt.  5  :  43-44) 

"Hvis  I  elsker  dem,  som  elsker  jer, 
hvad  tak  kan  I  vente  for  det?  Syndere 
elsker  jo  også  dem,  som  elsker  dem." 
(Luk.  6  :  32) 

"Giv  enhver,   som   beder  dig;   og 

tager  nogen,  hvad  der  er  dit,  så  kræv 
det  ikke  tilbage!"  (Luk.  6:30.)  Vi  kan 
se,  at  der  ikke  er  plads  for  mistænk- 
somhed i  hjerterne  på  dem,  der  øn- 
sker at  følge  Kristus;  Han  satte  ingen 
grænser  for  kærlighed. 

Med  ligegyldighed  og  selvtilfreds- 
hed bygger  vi  barikader  omkring  os 
som  forhindrer  os  i  at  elske.  Vi  er 
næsten  alle  skyldige  i  en  vis  grad  af 
ligegyldighed.  Måske  benytter  vi  os 
ikke  af  lejligheden  til  at  hjælpe  en  eller 
anden.  Måske  kunne  vi  have  lettet  et 
andet  menneskes  sind  eller  indgivet 
ham  et  nyt  håb.  Hvis  vi  imidlertid  lader 
denne  ligegyldighed  blive  en  vane, 
nægter  vi  os  selv  at  lære  kærligheden 
at  kende. 

Følelsen  af  selvmedlidenhed  og 
underlegenhed  opbygger  et  slags  vå- 
benlager, som  skræmmer  kærlighed 
langt  bort.  Mindreværdskompleks  er 
en  almindelig  følelse;  men  den  gør 
ofte  kærlighed  umulig.  Jeg  kender  et 
menneske,  som  har  et  tydeligt  min- 
dreværdskompleks. Han  føler,  at  han 
ikke  betyder  noget.  Denne  indstilling 
hindrer  ham  i  at  anerkende  kærlighed, 
enten  fordi  han  ikke  anerkender  den, 
eller  også  fordi  han  tvivler  på  dens 
oprigtighed.  Af  samme  grund  er  han 
ikke  i  stand  til  at  give  kærlighed,  fordi 
han  mener,  at  den  ikke  vil  betyde 
noget  for  nogen.  Dette  er  yderst  uhel- 
digt, for  netop  dette  menneske  ville 
kunnet  have  elsket  meget,  hvis  han 
var  i  stand  til  at  nedbryde  de  skranker, 
som  mindreværdsfølelsen  havde  op- 
bygget. 

Stolthed  er  skyld  i  vore  krige.  Hvor 
mange  gange  har  vi  ikke  været  uven- 
lige overfor  dem,  som  vi  føler  os  un- 
derlegne overfor,  simpelthen  fordi  vi 
er  bange  for  at  sætte  vores  egen  posi- 


tion på  spil.  Stolthed  siger  til  enhver 
omkring  os,  at  vi  bryder  os  mere  om 
os  selv  og  vores  egen  indbildte  værdi, 
end  vi  bryder  os  om  kærlighed.  Den 
siger  netop  at  vi  ikke  behøver  kærlig- 
hed, og  at  vi  ikke  vover  at  give  noget 
af  os  selv. 

Ved  at  nære  uvilje  mod  nogen 
fører  vi  kolde  krige,  krige,  som  ikke 
kan  afsluttes,  fordi  vi  er  uvillige  til  at 
tilgive  eller  gøre  indrømmelser. 

Dårligt  humør  sætter  noget  i  gang 
hos  andre.  Det  påvirker  hjerterne  på 
mennesker,  som  eventuelt  kunne  være 
blevet  vores  venner  og  ødelægger  den 
kærlighed,  som  kunne  være  blevet 
gensidig. 

Nogle  mennesker  bruger  forargel- 
sen som  et  våben  til  at  ødelægge  kær- 
lighed. De  bombarderer  kærligheden 
med  forargelse,  som  siger:  "Du  bry- 
der dig  ikke  om  mig  for  det,  som  jeg 
er,  derfor  vil  jeg  vække  forargelse  for 
så  kan  du  ikke  undgå  at  lægge  mærke 
til  mig."  Ja,  der  bliver  lagt  mærke  til 
disse  mennesker;  men  de  kan  hverken 
give  eller  modtage  kærlighed,  fordi  de 
er  uvillige  til  at  være  ærlige  mod  sig 
selv  og  indrømme  hvem  de  i  virkelig- 
heden er. 

Kort  sagt:  Vi  lader  vor  egen  tåbe- 
lige frygt  tilskynde  os  til  at  erklære 
krig  mod  hinanden  og  hindrer  kærlig- 
hed i  at  slå  rod.  Er  det  ikke  på  tide, 
at  vi  slutter  fred  og  indtager  en  fuld- 
stændig ubevæbnet  holdning?  Kun  når 
vort  forsvar  er  brudt  ned,  kan  kærlig- 
heden finde  vej  til  vore  hjerter. 

Vi  kan  ikke  altid  regne  med  at  be- 
finde os  på  neutralt  område.  Vi  vil 
være  uden  våben,  mens  andre  vil 
kæmpe  med  mange  våben;  men  vi  må 
have  mod,  for  dette  er  vor  religions 
kald. 


Når  vi  engang  har  lagt  våbnene,  vil 
kærligheden  være  i  stand  til  at  finde 
vej  til  vore  hjerter.  Kristendom  er  imid- 
lertid mere  end  dette.  Vi  skal  ikke  blot 
lukke  kærligheden  ind;  men  vi  må 
også  lægge  bånd  på  os  selv  og  ud- 
stråle kærlighed.  Vi  må  elske  menne- 
skene omkring  os,  vi  må  endog  elske 
de  mennesker,  vi  ikke  kender,  vi  må 
elske  vore  fjender.  Denne  kærlighed 
må  blive  en  fuldstændig  levevis  og 
må  lede  os  i  alle  ting.  Det  må  anspore 
os  til  at  være  tolerant  overfor  alle,  at 
hjælpe  enhver  i  nød  og  til  at  dele  og 
have  ubegrænset  medlidenhed.  Jo- 
seph Smith  beskriver  kærlighed  som 
en  kilde,  "der  fuldstændigt  bortæder 
vort  legeme". 

Dette  er  hvad  vi  stræber  efter.  Det 
er  mere  end  75  %  deltagelse  i  Søn- 
dagsskolen. Det  er  mere  end  at  betale 
fuld  tiende.  Det  er  at  nå  en  kærlig- 
hedens tilstand,  så  vi  udstråler  den, 
og  den  leder  hele  vort  liv. 

Tænk  blot  et  øjeblik  på  de  ting 
De  elsker.  Måske  tænker  De  på  Deres 
familie  eller  nogle  venner,  som  De 
virkelig  holder  af.  Læg  mærke  til  hvor- 
ledes denne  kærlighed  får  Dem  til  at 
føle  Dem  godt  tilpas.  Forestil  Dem  nu 
denne  kærlighed  til  alt  liv.  Forestil 
Dem  denne  kærlighed  til  hele  menne- 
skeheden. Dette  er  Jesu  Kristi  Evan- 
gelium. Tyskeren  Baron  vor  Sparhein 
sagde  engang:  "Kristi  disciple  er  ikke 
dem,  der  ved  mest;  men  dem  som 
elsker  mest." 

Som  kirke  må  vi  vise  verden,  at  vi 
er  Kristi  Kirke,  fordi  vi  elsker.  Vort 
missionærsystem  er  udmærket;  men 
hvis  vi  kunne  prale  af  at  være  en  kirke 
hvis  medlemmer  virkelig  havde  kærlig- 
hed, ville  folk  stå  i  kø  for  at  tilslutte 
sig  vore  rækker. 

Der  er  aldrig  blevet  udført  noget 
mere  vidunderligt  i  verdenshistorien 
end  det  at  vende  børnenes  hjerter  til 
deres  fædre.  Fra  den  dag  dette  bud- 
skab blev  forkyndt  af  Moroni  for  Pro- 
feten Joseph  Smith,  har  mænd  og 
kvinder  over  hele  verden  givet  sig  til 
at  organisere  foreninger,  har  søgt 
efter  deres  forfædre  og  samlet  gene- 
alogiske optegnelser  om  deres  fami- 
lier. Millioner  af  dollars  er  blevet  brugt 
til  disse  formål.  Jeg  har  talt  med  og 
mange  gange  hørt  om  mennesker, 
som  har  brugt  store  summer  for  at 
samle  en  optegnelse  om  deres  for- 
fædre, og  efter  at  den  var  samlet,  har 
de  sagt,  når  de  blev  spurgt  om  hvorfor 
de  gjorde  det:  'Jeg  ved  det  ikke;  jeg 
blev  grebet  af  et  uimodståeligt  ønske 
om  at  samle  denne  optegnelse  og 
bruge  penge  til  det.  Nu  da  den  er  fær- 
dig, har  jeg  ingen  særlig  brug  for  den.' 
Sidste  Dages  Hellige  sætter  pris  på 
denne  slags  bøger  langt  ud  over  pri- 
sen eller  pengene.  Når  vi  år  efter  år 
alvorligt  søger  efter  at  få  viden  om 
dem  af  vor  familie,  som  er  gået  bort 
uden  kundskab  om  Evangeliet,  er  jeg 
sikker  på,  at  Herren  velsigner  os  til 
at  opnå  den."  (Konference-tale,  Præ- 
sident Heber  J.  Grant,  april  1928.) 

I  Kirkens  første  tid  blev  der  skre- 
vet en  interessant  artikel  angående 
vor  vigtigste  pligt:  at  søge  efter  de 
oplysninger  vi  har  brug  for,  så  vi  kan 
blive  i  stand  til  at  udarbejde  de  op- 
tegnelser der  er  nødvendige  for  at  der 
kan  udføres  ordinancer  i  Herrens  Hus 
for  vore  forfædre.  "Den  sandheds- 
glød,  som  oplyser  sindet  hos  en  der  er 
omvendt  til  Evangeliet,  bliver  ofte, 
efter  hans  egen  dåb,  vendt  mod  for- 
løsningen af  hans  forfædre.  Når  han 
mangler  bestemte  instruktioner  med 
hensyn  til  den  måde,  hvorpå  han  kan 
skaffe  og  behandle  de  nødvendige 
oplysninger,  udsætter  han  altfor  ofte 
enhver  handling,  indtil  han  drager  til 
Zion  (eller  venter  til  et  tempel  er  byg- 
get) . . . 

Der  er  god  mulighed  for  enhver  til 
at  indsamle  kendsgerninger  fra  per- 
soner og  optegnelser  i  den  by  hvor 
han  og  hans  familie  har  boet.  Kirke- 
bøger er  blevet  ført  i  de  fleste  kristne 
lande  i  mere  end  tusind  år.  I  både 
Europa  og  Amerika  har  myndighederne 
ført  optegnelser  over  testamenter, 
skøder,  lægdsruller  og  andre  vigtige 


rapporter,  som  indeholder  genealogi- 
ske oplysninger.  Heldigvis  for  den  Sid- 
ste Dages  Hellige  forsker  har  denne 
skik  eksisteret  i  hundreder  af  år.  Nog- 
le af  disse  optegnelser  er  gået  tabt, 
nogle  er  blevet  ødelagt  under  krige, 
nogle  ødelagt  af  ild  og  vand  på  grund 
af  manglende  omhu;  men  det  vidun- 
derlige er,  at  der  findes  så  meget  af 
dette  genealogiske  materiale  i  arki- 
verne i  kirker,  sogne  og  regeringskon- 
torer, og  det  er  altsammen  tilgænge- 
ligt for  den,  der  søger  efter  disse  op- 
lysninger." 

Det  er  yderst  interessant  at  lægge 
mærke  til,  at  i  mange  år  har  vi  hørt 
om,  hvor  meget  arbejde  og  tid  der  er 
gået  med  studiet  af  genealogi;  Kirkens 
medlemmer  har  afholdt  klasser,  sluttet 
sig  til  forskellige  organisationer,  der 
har  fostret  disse  ideer,  organiseret 
grupper  i  stave  og  warder,  og  klasser 
i  missioner  og  distrikter,  altsammen  i 
et  forsøg  på  at  blive  aktive  i  arbejdet 
med  efterforskning  og  i  tempelarbejde. 
Imidlertid  har  man  opdaget,  at  for  at 
udføre  efterforskning  og  tempelar- 
bejde må  man  begynde  at  lave  selve 
arbejdet.  Klasser  er  ganske  vist  deres 
plads  til  undervisning  i  dette  yderst 
vigtige  emne,  men  de  kan  aldrig  er- 
statte selve  det  at  udføre  arbejdet. 
Mange  medlemmer  af  Kirken  har  brugt 
time  efter  time  til  teori  i  de  genealo- 
giske klasser,  men  altfor  få  har  brugt 
det  samme  antal  timer  til  virkelig  at 
udføre  det  i  praksis. 

Vejen  er  åben  for  dem,  som  vil  for- 
søge at  blive  frelsere  på  Zions  Bjerg. 
Det  er  tydeligt  og  klart  for  alle,  som 
vil  se  det,  at  Profeten  Elias  har  vist  sig 
og  tilbudt  sit  arbejde  for  verden. 
Ethvert  genealogisk  samfund,  biblio- 
tek og  tidsskrift,  hver  eneste  af  de 
millioner  af  genealogiske  optegnelser, 
hvert  navn  på  hver  side  i  en  slægtsbog, 
og  hver  eneste  person  i  De  Forenede 
Stater  og  ethvert  andet  civiliseret  land 
i  denne  verden,  som  er  optaget  af  at 
søge  efter  sine  afdøde  slægtninge,  er 
håndgribelige,  fysiske  vidner  om,  at 
Elias  kom,  for  de  viser  alle  opfyldelsen 
af  denne  profets  mission,  nemlig  "at 
vende  børnenes  hjerter  til  deres 
fædre." 

Resultaterne  af  hans  mission  fin- 
des allevegne  omkring  os.  Beviset  er 
afgørende.  Der  er  ingen  plads  for  tvivl. 
Profeten   Elias  er  kommet.   En  af  de 

største  af  profetierne  er  gået  i  opfyl- 
delse. 

Hvis  vi  som  Herrens  sidste  dages 
Israel  vil  lytte  til  Guds  befalinger  og 
bruge  vor  tid  og  vore  midler  til  at  frem- 
me dette  arbejde,  vil  Herren  velsigne 
os  med  kundskab  og  magt  til  at  gøre 
det  arbejde,  vi  er  blevet  sendt  ned  for 
at  gøre. 

Læg  mærke  til  de  ord  Præsident 
Wilford  Woodruff  udtalte  ved  indviel- 
sen af  Salt  Lake  Templet:  "Da  du  har 
påvirket  mange  af  de  mennesker,  som 
endnu  ikke  har  indgået  pagt  med  dig, 
til  at  søge  efter  deres  forfædre,  og  de 
ved  at  gøre  dette  har  sporet  forfæd- 
rene til  mange  af  dine  hellige,  beder  vi 
dig,  at  du  vil  forøge  dette  ønske  i  deres 
bryst,  så  de  på  denne  måde  kan  hjæl- 
pe med  til  fuldførelsen  af  dit  værk.  Vi 
beder  dig  velsigne  dem  i  deres  ar- 
bejde, så  de  ikke  laver  fejl,  når  de  ud- 
arbejder deres  genealogi,  og  yder- 
mere beder  vi  dig  åbne  nye  veje  til 
oplysninger  for  dem,  og  lægge  forti- 
dens optegnelser  i  deres  hænder,  så 
deres  arbejde  ikke  alene  bliver  kor- 
rekt, men  også  komplet." 

Der  er  tusinder,  som  bærer  bræn- 
dende vidnesbyrd  om,  at  denne  inspi- 
rerede udtalelse  er  gået  i  opfyldelse 
for  deres  vedkommende.  Der  er  ble- 


vet fundet  optegnelser,  som  man 
troede  ikke  eksisterede,  og  miraku- 
løse hændelser  har  bevaret  optegnel- 
ser til  brug  for  dette  store  efterforsk- 
ningsarbejde. 

Dette  arbejde  er  for  alle  medlem- 
mer. De  ældre  så  vel  som  de  unge  bør 
tage  aktivt  del  i  det.  Ethvert  men- 
neske kan,  ved  flittigt  at  arbejde  og 
få  mere  og  mere  erfaring,  blive  dygtig 
til  at  søge  efter  sine  forfædre.  Hundre- 
der af  mennesker  i  Kirken  har  gennem 
deres  eget  intelligente  arbejde  mestret 
teknikken  ved  genealogisk  efterforsk- 
ning og  hår  opnået  strålende  resul- 
tater, der  har  inspireret  dem  til  endnu 
større  indsats. 

Da  Jesus  lærte  sine  disciple,  at  de 
skulle  søge  og  så  ville  de  finde,  bede 
og  så  ville  de  modtage,  og  banke  på, 
så  ville  der  blive  lukket  op  for  dem, 
talte  Han  ikke  teori,  men  virkelig  prak- 
sis. Det  er  den  form  for  praksis  vi  må 
bruge  i  efterforskningsarbejdet.  Søge 
efter  de  oplysninger  vi  har  brug  for, 
bede  vore  venner  og  slægtninge  om 
at  hjælpe  os,  og  så  bede  om  Herrens 
hjælp  til  at  opnå  resultaterne.  Vi  må 
ikke  opsætte  det.  Vi  kan  begynde  nu, 
vi  kan  opnå  resultater  næsten  med  det 
samme.  Herren  vil  velsigne  os,  hvis 
vi  vil  give  os  til  arbejdet. 

Julens 
ånd 


Fra  Missionens 
Præsidentskab 


AF  PRÆSIDENT 

DON  L  CHRISTENSEN 


Den  muntre  lyd  af  klingende  bjælder,  glade, 
leende  stemmer  og  de  farvestrålende  ting,  der 
forandrer  hverdagen  til  et  strålende  vidunderland, 
er  altsammen  en  del  af  julens  ånd. 

For  mange  tusinder  af  mennesker  betyder  julens 
fest  og  munterhed  alt,  nemlig  tid  til  selskabelighed 
og  til  det,  der  for  dem  er  "at  være  lykkelig". 

På  grund  af  julens  religiøse  betydning  findes  der 
en  naturlig  tendens  hos  folk  til  at  føle  anderledes 
end  til  hverdag.  Deres  sind  forandres  så  meget,  at  de 
ønsker  at  give  gaver.  For  det  meste  er  gaverne  til 
familiemedlemmer,  venner  eller  forretnings- 
forbindelser. For  størstedelens  vedkommende 
består  gaverne  af  menneskelavede  ting  af 
begrænset  varighed,  noget  smukt  til  midlertidigt  at 
opfylde  "hjertets  ønske". 

Hjertet  er  den  følsomme  mekanisme,  som 
forbinder  tjenestegerningen  med  kærlighed. 
Gavens  giver  ønsker  at  give  noget  værdifuldt, 
som  vil  bringe  glæde  til  modtageren. 

For  verden  i  almindelighed  er  dette  det  yderste 
de  kan  strække  sig  til  med  deres  gode  gaver, 
som  alt  for  snart  bliver  glemt,  går  tabt,  bliver  slået 
itu  eller  slidt  op,  og  så  bliver  hjertet  bedrøvet. 

Vor  Fader  i  Himlen  gav  verden  sin  kosteligste 
gave,  sin  Søn,  Jesusbarnet,  født  i  en  tarvelig  krybbe 
i  et  fjernt  land. 

Utvivlsomt  er  den  dejligste  historie,  der 
nogensinde  er  fortalt  den,  at  ".  .  .  hun  fødte  sin  søn, 
den  førstefødte,  og  svøbte  ham,  og  lagde  ham  i  en 
krybbe,  thi  der  var  ikke  plads  til  dem  i  herberget. 

I  den  samme  egn  var  der  hyrder,  som  lå  ude  på 
marken  og  holdt  nattevagt  over  deres  hjord. 

Og  en  Herrens  engel  stod  for  dem,  og  Herrens 
herlighed  strålede  om  dem,  og  de  blev  grebet  af 
stor  frygt. 

Men  engelen  sagde  til  dem:  'Frygt  ikke;  thi  se, 
jeg  forkynder  eder  en  stor  glæde,  som  skal  være  for 
hele  folket. 

Thi  eder  er  i  dag  en  Frelser  født  i  Davids  by;  han 
er  Kristus,  Herren! 

Og  dette  skal  være  jer  et  tegn:  I  skal  finde  et 
barn  svøbt  og  liggende  i  en  krybbe.' 

Og  i  det  samme  var  der  med  engelen  en 
mangfoldig  himmelsk  hærskare,  som  lovpriste  Gud 
og  sagde: 

Ære  være  Gud  i  det  højeste! 

og  på  jorden  fred 

i  mennesker,  der  har  hans  velbehag!" 

Ja,  ære  være  Gud  i  det  højeste,  og  så  vil  vi,  der 
også  er  Hans  børn,  finde  fred  på  denne  jord, 
og  der  vil  være  god  vilje  over  for  alle  mennesker. 

Det  denne  Gode  Gave,  som  du  og  jeg  kan  give, 
vidnesbyrdet  til  hele  menneskeheden  om,  at  Jesus 
blev  født  af  Maria  og  virkelig  er  den  Evige  Faders, 
Guds  Levende  Søn. 

Jeg  er  stolt  over  at  se,  at  vi  Sidste  Dages  Hellige 
ikke  har  glemt  julens  sande  betydning,  hvad  man 
let  kunne  gøre  i  al  den  glitter  og  stads,  som  har  gjort 
julen  til  en  slags  forretningsmæssig  besættelse. 

Jeg  er  stolt  over,  at  vi  i  vort  hjerte  holder  fast  ved 
den  viden,  at  det  er  mere  velsignet  at  give  end 
at  modtage.  Må  vor  gave  i  år  blive  givet  med  sindets 
oprigtighed  og  med  tak  i  vort  hjerte  for  Frelserens 
fødsel,  Han  til  hvis  ære  alting  bør  gives. 

Når  den  Himmelske  Ånd  gennemtrænger  vor 
sjæl  nu  i  julen,  så  lad  os  i  vort  liv  give  afkald  på 
den  falske  og  overfladiske  lykke  og  i  stedet  plante 
Kristi  urokkelige  sandheder  som  idealer  dybt  i  vort 
hjerte,  hvad  der  vil  give  os  en  lykke  af  evig  natur 
og  give  glæde  til  verden. 

Det  bør  være  et  mål  for  alle  Sidste  Dages  Hellige 
i  Danmark  at  samle  deres  familie  og  opfriske  deres 
sind  med  hensyn  til  julens  formål,  og  vække 
interesse  for  sådanne  mål  i  hjemmet,  som  kan  gøre 
hver  eneste  af  os  bedre.  Vi  ejer  alle  en  indre  kraft 
som  kan  påvirke  andre,  og  jo  nærmere  vi  lever  til 
alles  Fader,  jo  mere  energiske  bliver  vore  tanker  og 
jo  mere  gennemtrængende  den  ånd  som  påvirker 
andres  adfærd. 

Lad  os,  som  en  familie,  undersøge  muligheden  for 
at  hjælpe  en  mindre  heldig  familie  til  at  få  en  god  jul. 
Dette  kan  gøres  på  utallige  måder.  Denne  glæde 
kan  vi  skænke  dem  ved  at  dele  vor  verdslige 
overflod  med  dem,  eller,  hvad  der  er  vigtigere,  dele 
vor  kosteligste  gave  med  dem  —  Ånden  ved  et 
levende  vidnesbyrd.  Lad  os  som  vor  Gode  Gave  i 
denne  højtid  give  os  selv  ved  at  TJENE  med 
KÆRLIGHED. 

Det  er  godt  at  være  sund  og  levende.  Lad  os  hver 
især  glæde  os  ved  julens  ånd. 

Lige  så  sikkert  som  det  strålende  lys  fra  stjernen, 
der  funklede  på  himlen  og  fortalte  om  de  glade 
nyheder,  er  Guds  herlighed  for  os  i  dag  født  i  Davids 
by,  Jesus,  den  Gode  Gave  til  verden.  Så  det  er  vort 
privilegium  at  dele  mindet  om  denne  den  største  af 
alle  fødselsdage  med  vor  Fader  i  Himlen. 

Nu,  når  året  1967  nærmer  sig  slutningen,  vil  jeg 
gerne  udtrykke  min  tak  til  hvert  eneste  medlem  i 
Danmark  for  deres  utrættelige  bestræbelser  på  at 
fremme  Herrens  værk.  Må  jeg  benytte  lejligheden  til 
at  bære  mit  vidnesbyrd  for  jer  om  guddommelig- 
heden af  Frelserens  fødsel. 

Må  Gud  hjælpe  os  alle  til  at  leve  et  bedre  liv. 


Missionærankomster: 

Følgende     missionærer    er 
ankommet     til     den     danske  Ernest  Tackle  fra  Slagelse, 

mission:  beskikket  til  at  arbejde  i  Aal- 

20.  september:  borg. 


Rodney  G.  Garner  fra  Og-       Larry   R-  Wadman   fra   Og- 

den,  Utah,  beskikket  til  at  ar-  den,  Utah,  beskikket  til  at  ar- 
bejde på  Amager.  bejde  i  Odense. 


Daniel  A.  Shepard  fra  Pico 
River,  California,  beskikket  til 
at  arbejde  på  Østerbro. 


Terry  H.  Reed  fra  Bis- 
marck,  North  Dakota,  beskik- 
ket til   at   arbejde   i   Søborg. 

26.  september: 


Walter     Robert     Plant     fra       Douglas   Lynn    Roberts   fra 

Park  Ridge,  Illinois,  beskikket    Fresno,    California,    beskikket 
til  at  arbejde  i  Silkeborg.  til  at  arbejde  i  Århus. 


Robert    Marshall    Egan    fra 

Provo,   Utah,   beskikket  til   at 
arbejde  i  Holstebro. 


Daniel      Kent      Olsen      fra 

Ephraim,    Utah,    beskikket   til 
at  arbejde  i  Ballerup. 


367 


Efterårskonferencen 
i  København  distrikt 

Den  16.  og  17.  september  havde  de 
hellige  på  Sjælland  og  de  andre  øer, 
som  hører  til  København  distrikt,  end- 
nu en  gang  lejlighed  til  at  samles  til  en 
konference  under  præsidium  af  Mis- 
sionspræsidentskabet. 

Konferencen,  som  for  formentlig  sid- 
ste gang  afholdtes  i  kirkebygningen  på 
Priorvej,  var  denne  gang  helliget  mis- 
sionærarbejdet.  Hjælpeforeningen  og 
Søndagsskolen. 

Lørdag  eftermiddag  var  der  dåbs- 
møde,  hvor  nogle  nye  søskende  blev 
døbt  ind  i  Kirken,  samt  diverse  funk- 
tionærmøder under  distriktsbestyrelser- 
nes  ledelse  og  med  deltagelse  af  med- 
lemmer af  hovedbestyrelserne. 

Lørdag  aften  var  der  først  møde  for 
Præstedømmet  under  ledelse  af  di- 
striktspræsident  Finn  Lykkegaard  Niel- 
sen. Ved  mødet,  der  overværedes  af 
182  brødre,  talte  bl.  a.  broder  Børge 
Grand  Hansen,  Slagelse,  grenspræsi- 
denten  for  København  Gren,  broder 
Jens  Kristoffersen,  rådgiver  i  Distrikts- 
præsidentskabet,  broder  Verner  Kors- 
gaard og  missionspræsident  Don  L. 
Christensen.  Samtlige  talere  kom  ind 
på  den  nære  sammenhæng,  der  er 
imellem  Hjælpeforeningen,  Præstedøm- 
mets aktivitet  og  familiernes  trivsel  og 
lykke. 

Efter  en  pause  på  en  times  tid  var 
der  et  møde  under  ledelse  af  rådgiver 
i  Distriktspræsidentskabet,  broder 
Svend  Aage  Sønderby.  Programmet, 
der  omfattede  taler,  demonstrationer, 
sange  og  vidnesbyrd,  blev  fremført  af 
en  del  af  de  unge,  der  i  sommerens 
løb  har  virket  som  korttidsmissionærer. 
Missionspræsidenten  sluttede  med  at 
udtrykke  sin  glæde  over,  at  så  mange 
unge  havde  deltaget  i  dette  program, 
og  over  den  begejstring  de  havde  vist 
for  arbejdet.  Tilstede  var  ialt  225. 

Efter  mødet  var  der  servering  af  for- 
friskninger. 

Om  søndagen  var  der  som  sædvan- 
lig to  møder,  der  begge  var  under  le- 
delse af  distriktspræsident  Finn  Lyk- 
kegaard Nielsen.  Ved  formiddagsmødet 
var  der  diverse  afløsninger  og  opret- 
holdeiser, hvoraf  kan  nævnes:  Broder 
Enoch  Lehi  Andersen  som  rådgiver  i 
Missionspræsidentskabet,  og  broder 
Kurt  Voss,  Nordsjælland,  og  broder  Ib 
Ishøj  Hansen,  tidligere  Centrum  Sjæl- 
land Gren,  som  medlemmer  af  Di- 
striktsrådet.  Så  hørte  vi  taler  af  bl.  a. 
søster  Anna  Olesen,  præsidentinde  for 
Hjælpeforeningen  i  distriktet,  broder 
Tage  Holm  Larsen,  distriktets  nye  søn- 


dagsskoleforstander, præsident  Svend 
Aage  Sønderby  samt  præsident  Benny 
Linden,  missionspræsidentens  rådgiver. 
Supervisoren  for  byggeriet  på  Magle- 
gårds Allé,  broder  Martin  Dietz,  blev 
også  i  anledning  af  sin  snarlige  hjem- 
rejse bedt  om  at  sige  et  par  ord.  Ind 
imellem  talerne  sang  Hjælpeforenin- 
gens kor.  Tilstede  ialt  520. 

Ved  eftermiddagsmødet,  der  blev 
overværet  af  472,  talte  bl.  a.  søster  In- 
ger Rasmussen,  præsidentinde  for 
Hjælpeforeningen  i  missionen,  broder 
Ejvind  Nordby  Larsen,  missionens  søn- 


dagsskoleforstander, søster  Marva 
Christensen  og  præsident  Enoch  Lehi 
Andersen.  Distriktspræsident  Finn  Lyk- 
kegaard Nielsen  talte  derefter  om  det 
at  være  en  »hellig«,  og  til  slut  talte 
missionspræsident  Don  L.  Christensen, 
bl.  a.  om  patriarkalske  velsignelser,  om 
den  succes  Kirken  har  haft  med  sine 
udstillinger  og  om  at  efterleve  Herrens 
bud. 

Imellem  talerne  sang  »Danmarks 
Mormonkor«  under  ledelse  af  broder 
Jørgen  Ljungstrøm. 

Hans  H.  Nielsen 


DÅB: 

Esbjerg:   13.  august: 

Knud  Erik  Øgaard,  døbt  af  broder 
Knud  Holmboe,  håndspålæggelse  ved 
broder  Arne  Pedersen. 

15.  september: 

Kim   Halkjær   Gram,   døbt  af   broder 
Bent    M.  Gram,    håndspålæggelse    ved 
broder  Chr.  Christiansen. 
Frederikshavn:  18.  august: 

Kristen  Sethsen,  døbt  af  ældste  Le- 
wis   Sorensen,    håndspålæggelse    ved 
ældste  Gerald  Argetsinger. 
København  Gren:  9.  september: 

Torben  Kruchow,  døbt  af  ældste  Da- 
vid Kelly,  håndspålæggelse  ved  ældste 
Don  Ray  Nelson. 

16.  september: 

Ken  Edvard  Jensen,  døbt  af  ældste 
Alva  O.  Jensen,  håndspålæggelse  ved 
ældste  Calvin  Freeman. 

15.  september: 

Ester  Thygesen  Løsekraut,  døbt  af 
broder  Ole  Petersen,  håndspålæggelse 
ved  ældste  Stephen  Woodbury. 


Bornholm:  10.  september: 

Karl  Rønholdt  Madsen,  døbt  af  æld- 
ste   David    Johnson,    håndspålæggelse 
ved  ældste  Kerry  Allen. 
Amager:  10.  september: 

Agnes  Marie  Hansen,  døbt  af  broder 
Tom  Asmussen,  håndspålæggelse  ved 
ældste  George  Peterson. 

13.  september: 

Aage   Jensen,    døbt   af   ældste    Lee 
Packer,    håndspålæggelse   ved    ældste 
Loyd  Harrison. 
Silkeborg:  16.  september: 

Immanuel  K.  Spørring,  døbt  af  æld- 
ste Robert  Rameson,  håndspålæggelse 
ved  ældste  Richard  Beal. 

23.  september: 

Kurt  Willemann,  døbt  af  ældste   Ri- 
chard    Beal,      håndspålæggelse     ved 
samme. 
Horsens:  24.  september: 

Gunnar  Georg  Nielsen,  døbt  af  æld- 
ste Paul  Madsen,  håndspålæggelse  ved 
ældste  Paul  Jackson. 

Efterårskonferencen  i  Jylland 

Det  jydske  Distrikt  har  den  23.  og  24. 
september  afholdt  sin  5.  efterårskonfe- 
rence,  der  som  de  tidligere  var  meget 
vellykket,  ja,  vi  glæder  os  allesammen 
hver  eneste  gang  over  den  gode  ånd 
og  entusiasme  samt  den  glæde  sø- 
skende altid  udviser  i  denne  Kirke,  ja, 
det  er  i  sandhed  forbløffende,  hvor 
meget  vi  i  virkeligheden  kan  udrette; 
mon  der  er  noget  andet  samfund,  der 
kan   præstere   noget  tilsvarende? 

Vi  begyndte  konferencen  lørdag  kl. 
12,30  med  dåb,  hvor  flere  nye  med- 
lemmer blev  indlemmet  i  Kirken,  og  vi 
vil  gerne  byde  disse  nye  søskende 
hjertelig  velkommen! 

Konferencen  stod  i  Hjælpeforenin- 
gens, Søndagsskolens  samt  missionær- 
programmets tegn,  og  eftermiddagen 
igennem  holdtes  møder  i  disse  organi- 
sationer. Sidst  på  eftermiddagen  havde 
Hjælpeforeningen  en  demonstration  af 
stoftryk,  det  var  meget  lærerigt,  lige- 
ledes havde  samme  organisation  en 
virkelig  smuk  udstilling  af  håndarbej- 
der, der  var  udført  af  de  forskellige 
Hjælpeforeninger  i  distriktet,  ja,  det  var 

virkelig  smukke  og  fine  ting,  der  blev 
udstillet,  vi  har  grund  til  at  være  stolte 
over  vore  flittige  og  dygtige  søstre  i 
Hjælpeforeningen. 

Medens  alt  dette  foregik,  var  alle 
brødre  optaget  af  Præstedømmets 
møde,  hvor  vi  hørte  nogle  vidunderlige 
taler,  og  hvor  missionen  viste  os  den 
meget  inspirerende  film  over  hjemme- 
lærerarbejdet,  der  formentlig  har  givet 
nogle  brødre  noget  alvorligt  at  tænke 
på. 

Aftenen  stod  i  missionærarbejdets 
ånd,  og  efter  at  præsident  Vagn  Darre 
fra  Distriktspræsidentskabet  havde  budt 
velkommen,  overgav  han  tiden  til  en 
ungdomsmissionær,  der  med  begej- 
string omtalte  sine  erfaringer  og  ople- 
velser fra  sin  udførte  mission.  Og  ti- 
den blev  derefter  overgivet  til  de  øv- 
rige ungdomsmissionærer,  der  udførte 
et  særdeles  vellykket  og  fornøjeligt 
ekstemporalspil  om  en  familie,  der 
modtog  missionærbesøg;  spillet  fik  fle- 
re gange  tilskuerne  til  at  juble.  Ja,  det 
var  virkelig  en  god  oplevelse.  Søster 
Grete  Lundbæk  redegjorde  derefter  på 
en  smuk  og  alvorlig  måde  for  sin  mis- 
sion i  England. 

Efter  denne  tale  hørte  vi  fra  præsi- 
dent Palle  Blønd  fra  Distriktspræsident- 
skabet, og  aftenen  sluttede  med  nogle 
meget  fine  og  inspirerende  ord  fra  vor 
missionspræsident,  Don  L.  Christensen. 
Der  var   ialt  330  tilstede.   Programmet 


sluttede  med  en  taksigelse  til  vor  Him- 
melske Fader. 

Lørdagen  sluttede  med  en  fremvis- 
ning af  lysbilleder  fra  Festinord  samt 
med  forfriskninger  og  en  svingom. 

Søndagens  møder,  der  vel  nok  er 
højdepunktet  på  konferencen,  begynd- 
te kl.  10  med,  at  vor  meget  afholdte 
distriktspræsident  Verner  Buur  bød 
hjertelig  velkommen  til  den  store  for- 
samling, med  en  særlig  velkomst  til 
vort  Missionspræsidentskab,  som  vi 
alle  havde  glædet  os  til  samværet  med. 
Hele  dette  møde  var  præget  af  den 
gode  ånd,  som  vore  ledere  altid  præ- 
ger vore  møder  med,  og  man  bliver 
til  stadighed  opløftet  over  den  iver  og 
glæde,  hvormed  vore  søskende  i  Kir- 
ken arbejder. 

Præsident  Buur  indledede  mødet 
med  en  dejlig  inspireret  tale  om  vor 
økonomi  i  Kirken,  hvorefter  vi  hørte  en 
meget  opbyggende  tale  fra  Hjælpefor- 
eningens hovedbestyrelse  ved  præsi- 
dentinden,  søster  Inger  Rasmussen.  En 
ting,  der  fortjener  at  blive  fremhævet, 
var  taler  af  to  ungdomsmissionærer; 
hvor  er  det  i  grunden  fantastisk,  at  vi 
således  kan  kalde  to  aldeles  uforbe- 
redte unge  mennesker  op  på  en  taler- 
stol, og  de  så  på  en  så  smuk  og  vær- 
dig måde  kan  udlægge  Evangeliet  og 
deres  egne  klare  og  rene  tanker  for  os 
allesammen,  det  kan  da  ikke  andet  end 
gøre  et  stort  indtryk  på  alle  rettæn- 
kende mennesker. 

Ind  imellem  alle  disse  talere  havde 
vi,  som  det  er  sædvane  i  vor  Kirke, 
meget  smukke  sange  og   musiknumre, 


der  som  alt  i  vor  Kirke  er  af  meget 
høj  standard.  Til  slut  hørte  vi  fra  præ- 
sident Benny  Linden  fra  Missionspræ- 
sidentskabet,  der  på  sin  venlige  og 
kærlige  facon  talte  direkte  til  os  alle. 
Mødet  sluttede  med  taksigelse  til  Her- 
ren. 

Tilstede  440. 

Eftermiddagsmødet  begyndte  kl.  14 
med  bøn  til  vor  Herre.  Og  efter  at  di- 
striktspræsident Buur  havde  budt  vel- 
kommen til  alle,  blev  tiden  overgivet  til 
lederne  af  de  forskellige  hjælpeorgani- 
sationer, og  efter  at  de  havde  talt  til 
os,  hørte  vi  fra  præsident  Vagn  Darre, 
der  på  en  klar  og  inspirerende  måde 
talte  om,  hvorledes  vi  alle  kan  virke 
som  missionærer.  En  ting,  der  gjorde 
et  stort  indtryk  på  os  alle,  var  det  nye 
»Danmarks  Mormonkor«;  hvor  sang  de 
dog  vidunderligt,  hvor  var  det  dog  en 
nydelse  at  høre  dem  synge.  Ja,  broder 
Ljungstrøm,  du  og  dine  vidunderlige 
sangere  udfører  et  virkelig  stort  og  ta- 
lentfuldt arbejde,  som  vi  alle  påskøn- 
ner meget. 

Vi  havde  også  den  glæde  at  høre  fra 
den  nye  rådgiver  til  missionspræsiden- 
ten,  præsident  Enoch  Andersen,  der 
talte  til  os  på  sin  begejstrede  og  hyg- 
gelige måde. 

Til  slut  talte  vor  dygtige  og  inspire- 
rede missionspræsident  til  os,  hvor  er 
det  vidunderligt  for  os  at  have  en  så 
stor  taler  og  leder  iblandt  os  her  i  Dan- 
mark. Ja,  vi  har  sandelig  lært  meget  af 
ham.  -  Konferencen  sluttede  med  bøn. 

Palle  Blønd 


Ny  rådgiver  til  missionspræsidenten 

Under  distriktskonferencerne  i  Kø- 
benhavn den  17.  september  og  i  Århus 
den  24.  september  blev  ældste  Enoch 
Lehi  Andersen  opretholdt  som  2.  råd- 
giver til  missionspræsident  Don  L.  Chri- 
stensen. 

Ældste  Enoch  Lehi  Andersen  er  født 
i  København  den  5.  december  1898 
som  søn  af  Johannes  Adolf  Andersen 
og  Oline  Mathilde  Jørgensen  Andersen 
og  har  hele  sit  liv  været  aktiv  i  Kirken. 


Bl.  a.  var  han  under  Anden  Verdenskrig 
distriktspræsident  for  København  di- 
strikt. Den  5.  august  1949  emigrerede 
han  med  sin  familie  til  Utah,  og  i  maj 
1966  blev  han  og  hans  hustru,  Emmy 
Andersen,  kaldet  på  mission  og  ankom 
til  Danmark  den  24.  maj.  Ældste  og  sø- 
ster Andersen  har  under  hele  deres 
mission  indtil  nu  arbejdet  i  Kolding, 
hvor  ældste  Andersen  har  virket  som 
grenspræsident,  og  hvor  de  begge  har 
udført  et  uselvisk  arbejde  blandt  sø- 
skende og  venner  og  har  gjort  sig 
overmåde  afholdt  af  alle,  de  er  kommet 
i  berøring  med. 

Vi  ønsker  ældste  Andersen  hjertelig 
til  lykke  og  beder  Gud  velsigne  ham 
i  det  store,  ansvarsfulde  kald,  der  nu 
er  pålagt  ham! 

Kære  søskende  og  venner! 

Dagene,  ugerne  og  månederne  har 
en  måde  at  gå  så  hurtigt  på.  Den  dej- 
lige juletid  nærmer  sig  igen.  Mine  tan- 
ker går,  især  på  denne  tid  af  året,  til- 
bage til  det  vidunderlige  land,  Dan- 
mark, med  hele  dets  eventyragtige 
skønhed. 

Man  behøver  kun  at  besøge  det  for 
straks  at  elske  det,  og  rejser  hjem 
med  et  ønske  om  ofte  at  vende  tilbage 
for  at  se  mere  af  dets  skønhed  og  op- 
leve det  danske  folks  venlighed.  Jeg 
vil  altid  elske  Danmark  og  det  danske 
folk.  Jeg  er  så  taknemmelig  for  de  vid- 
underlige danske  venner,  jeg  har  her  i 
Amerika,  men  jeg  har  stadig  et  stort 
ønske  om  at  komme  tilbage  igen  til 
det  kære,  lille  Danmark. 

Når  julen  nærmer  sig,  går  vore  tan- 
ker tilbage  til  den  lille  by  Betlehem. 
Den  har  forandret  sig  siden  Frelserens 
fødsel,  men  mange  af  de  gamle  land- 
mærker findes  stadig.  Mange  vigtige 
begivenheder  foregik  her.  Her  var  det, 
Jakob  begravede  sin  hustru  Rakel.  Her 
samlede  Ruth  neg  på  Boas  hvedemar- 
ker; Ruths  oldebarn,  David,  blev  født 
her,  og  her  vogtede  han  sin  faders  får. 
Det  var  her,  han  blev  salvet  af  Samuel 
til  at  være  Israels  konge.  Byen  blev  se- 
nere kaldt  Davids  By. 

Profeten  Mika  fra  Det  gamle  Testa- 
mente har  forudsagt,  at  en,  der  var 
større  end  David,  også  skulle  fødes  i 
Betlehem,  og  at  den  vigtigste  begiven- 
hed i  historien  skulle  fremhæve  denne 
lille  by  fremfor  alle  de  store  byer  i  ver- 
den. 

Når  vi  tænker  på  Betlehem  og  den 
første  julenat,  går  vore  tanker  tilbage 
til  de  begivenheder,  der  gik  forud  for 
denne  særlige  dag.  Profeter  havde  for- 
udsagt Frelserens  fødsel,  at  det  skulle 
være  i  Betlehem,  og  barnet  skulle  hed- 
de Jesus. 

Josef  og  Maria,  hvis  hjem  var  i  Na- 
zaret,  rejste  til  Betlehem,  Maria  riden- 
de på  et  æsel,  for  hun  var  højt  frugt- 
sommelig. 

De  kom  til  Betlehem,  men  Josef  fik 
at  vide,  at  der  var  »ingen  plads«  til  dem 
i  herberget.  Det  eneste  ly,  de  kunne 
finde,  var  i  stalden,  hvor  dyrene  var. 
Her  blev  Jesus  født. 

Lukas  siger  om  Maria:  »Og  hun  fødte 
sin  søn,  den  førstefødte,  og  svøbte 
ham  og  lagde  ham  i  en  krybbe,  thi  der 
var  ikke  plads  til  dem  i  herberget.«. 

Kort  tid  efter  Jesu  fødsel  blev  Josef 
i  en  drøm  advaret  om  at  flygte  til 
Ægypten    med    Maria    og    barnet,    bort 


fra  kong  Herodes,  som  søgte  at  tage 
Jesu  liv.  Der  var  »ikke  plads«  til  Ham 
i  Herodes's  rige. 

i  hele  Jesu  liv  var  der  mange  steder, 
hvor  der  »ingen  plads«  var  til  Ham, 
»ingen  plads«  til  Hans  læresætninger, 
»ingen  plads«  til  Hans  mirakler,  »ingen 
plads«  til  Hans  lærdomme  i  menneske- 
nes hjerter,  »ingen  plads«  til  Ham  i 
den   romerske  verden. 

Selv  ved  Hans  død  var  der  ingen 
plads  til  Hans  sidste  hvilested,  og  der- 
for tog  Josef  af  Arimatæa  Hans  legeme 
og  lagde  det  i  sin  egen  grav. 

De  mænd,  som  var  ansvarlige  for 
Hans  død,  er  for  længst  gået  bort  og 
er  glemt,  århundreder  er  gået,  og  for 
mange  er  Kristi  fødselsdag  kun  en  be- 
givenhed for  længe  siden,  men  for  an- 
dre har  den  været  den  vigtigste  begi- 
venhed, der  har  fundet  sted  i  verden. 
De,  som  virkelig  elsker  Ham  og  ta- 
ger imod  Hans  lærdomme,  holder  Hans 
bud  og  stræber  efter  at  følge  i  Hans 
fodspor,  har  fundet  og  vil  stadig  finde 
glæde,   lykke,  forståelse  og  fred. 

Hvis  der  »er  plads«  i  vort  hjerte  og 
vort  liv  til  menneskehedens  Frelser,  er 
der  så  meget  der  skal  gøres,  så  mange 
måder  hvorpå  vi  kan  tjene  Ham.  Jesus 
sagde:  »Du  skal  elske  Herren  din  Gud 
af  hele  dit  hjerte,  af  hele  din  sjæl  og 
af  hele  dit  sind.  Dette  er  det  største  og 
første  bud.  Der  er  et  andet,  som  er 
dette  ligt:  Du  skal  elske  din  næste  som 
dig  selv.«. 

Den  eneste  oprigtige  måde,  hvorpå 
vi  kan  vise  vor  kærlighed  til  vor  Him- 
melske Fader,  er  at  holde  alle  Hans 
befalinger  og  tjene  Ham  flittigt.  Det 
er  den  eneste  måde,  hvorpå  vi  kan 
vende  tilbage  til  Hans  nærhed. 

Hvis  vi  elsker  vore  medmennesker, 
vil  vi  gøre  alt,  hvad  der  står  i  vor  magt 
for  at  bringe  glæde  og  lykke  ind  i  de- 
res liv.  Vi  skulle  tænke  mere  på,  hvad 
vi  kan  give  andre,  og  tænke  mindre  på, 
hvad  vi  kan  modtage  fra  andre.  Vi  bør 
opøve  og  vise  venlighed,  mildhed,  ær- 
lighed, forståelse  og  kærlighed  og 
være  villige  til  at  tilgive  andre.  I  Mat- 
tæus 25:40  læser  vi:  »Hvad  I  har  gjort 
imod  en  af  mine  mindste  brødre  dér, 
har  I  gjort  imod  mig.«.  Og  i  Mattæus 
7:12:  »Alt,  hvad  I  vil,  at  menneskene 
skal  gøre  mod  jer,  det  samme  skal  I 
gøre  mod  dem;  thi  sådan  er  loven  og 
profeterne.«. 

Vi  må  være  klar  over,  at  kærlighed  er 
den  stærkeste  magt  i  verden,  man  kan 
udføre  mere  ved  kærlighed  end  ved 
had  eller  begærlighed.  Hvis  vi  kan  leve 
efter  dette  mønster,  vil  vort  liv  blive  rigt 
og    med    mindre    fortrydelse    end    hos 


dem,  som  undlader  at  give  plads  til 
Frelseren  og  Hans  vidunderlige  eks- 
empel. Vi  bør  hver  dag  stræbe  efter 
at  følge  den  sti,  som  Frelseren  viste 
os.  Hvis  vi  kan  gøre  alle  disse  ting  ved 
juletid,  hvorfor  så  ikke  hele  året  igen- 
nem? Så  ville  vi  ikke  være  som  Issa- 
kor,  herbergsværten. 

INGEN    PLADS 

Mit  navn  er  Issakor,  jeg  er  herbergs- 
vært i  Betlehem.  For  nogle  dage  siden 
var  jeg  nødt  til  at  rejse  til  Jerusalem 
i  forretninger,  og  der  skete  noget  me- 
get usædvanligt  dér.  Jeg  vil  gerne  for- 
tælle jer  om  det,  for  det  er  min  histo- 
rie. Jeg  beder  jer  høre  efter  -  for  det 
betyder  mere  for  mig  end  noget  andet, 
der  er  sket  i  hele  mit  liv. 

Som  jeg  begyndte  med  at  fortælle, 
måtte  jeg  rejse  til  Jerusalem,  og  da 
jeg  var  kommet  dertil,  opdagede  jeg, 
at  byen  var  i  frygteligt  oprør.  Der  var 
megen  talen  -  megen  ophidselse  - 
alle  og  enhver  fo'r  omkring. 

Jeg  spurgte,  hvad  der  var  i  vejen,  og 
fik  at  vide,  at  romerne  var  ved  at  kors- 
fæste tre  mænd.  Den,  som  der  blev 
talt  mest  om,  var  en  mand  ved  navn 
Jesus. 

Han  var  en  helt  anden  slags  men- 
neske. Han  havde  gået  omkring  på 
landet  og  havde  undervist  og  prædiket. 
Og  Han  havde  mange  følgesvende.  Der 
blev  sagt,  at  Han  også  helbredte  folk. 
Jeg  havde  hørt  dette  før,  for  der  var 
nogle,  som  boede  i  min  kro,  der  havde 
sagt,  at  Han  havde  helbredt  dem.  An- 
dre sagde,  at  Han  var  den  Messias, 
som  der  for  længe  siden  var  forjættet 
om  og  som  skulle  forløse  hele  Israel. 

Jeg  afsluttede  dagens  forretninger, 
og  da  jeg  havde  endnu  et  par  timer  i 
dagslyset,  før  jeg  skulle  begynde  min 
hjemrejse  til  Betlehem,  gik  jeg  uden 
for  byen  -  til  højen,  der  blev  kaldt 
Golgata.  Jeg  var  interesseret  i  at  se, 
hvorfor  alle  var  så  ophidsede,  og  øn- 
skede især  at  se  denne  Mand,  hvis 
navn  var  Jesus.  Og  dér  på  højen  var 
de  tre  mænd  ved  at  blive  korsfæstet  af 
romerne. 

Manden  i  midten  var  Jesus,  sagde 
de.  Men  mærkeligt  nok  lød  der  ingen 
forbandelser  fra  Hans  læber.  Han  syn- 
tes ikke  vred  på  dem,  som  var  ved  at 
slå  Ham   ihjel.   Han  var  temmelig   rolig 

-  men  når  Han  sagde  noget,  så  det 
mere  ud  som  en  bøn  end  som  tale.  El- 
ler når  Han  talte,  var  det  til  dem,  der 
stod  i  nærheden  af  Ham. 

Det  var  i  sandhed  et  mærkeligt  syn 

-  et  tragisk  og  sørgeligt  syn  at  se  disse 
mænd  blive  korsfæstet.  Jeg  lagde  mær- 

Kære  medlemmer! 

Vi  vil  gerne  udtrykke  vor  dybtfølte 
tak  til  jer,  vore  gode  venner,  for  jeres 
tro  og  jeres  støtte  i  det  forløbne  år. 

Vi  i  Missionspræsidentskabet  bringer 
jer  vore  bedste  hilsener  og  ønsker  jer 
alle  en  rigtig  glædelig  jul  og  et  godt  og 
velsignet  nytår! 

Missionspræsidentskabet 


ke  til,  medens  jeg  stod  dér  lidt  bagved 
skaren,  at  der  var  en  lille  gruppe  men- 
nesker  ved    foden    af    korset,    og    jeg 

spurgte,  hvem  det  var.  En  eller  anden 
sagde,  at  den  ene  af  kvinderne  var 
Hans  moder,  og  hendes  navn  var  Ma- 
ria. Sammen  med  hende  var  der  en 
mand,  og  der  var  flere  andre  kvinder 
også  -  men  der  var  noget  ved  denne 
Maria,  som  tildrog  sig  min  opmærk- 
somhed. Hun  syntes  mig  bekendt  på 
en  lidt  fjern  måde. 

Som  jeg  sagde  før,  er  jeg  herbergs- 
vært, og  det  er  nødvendigt  for  mig  at 
kende  folk  -  og  jeg  prøver  altid  at  kun- 
ne huske  ansigter,  for  det  er  en  varm 
og  god  følelse  for  gæster,  som  vender 
tilbage  til  mit  herberg,  at  man  husker 
dem.  Hvad  var  der  ved  denne  Maria, 
som  var  så  kendt?  Hvad  var  der  ved 
denne  Mand,  som  fangede  min  op- 
mærksomhed? 

Jeg  vendte  mig  til  en  mand  ved  min 
side  og  sagde:  »Sig  mig  noget  om  den- 
ne Mand  på  korset!«  Manden  sagde,  at 
Hans  navn  var  Jesus,  og  at  Han  var 
fra  Nazaret,   men  var  født  i   Betlehem. 

»Betlehem,«  sagde  jeg,  »Betlehem?« 
»Ja,  Betlehem,«  kom  svaret. 

»Og  hvornår  blev  Han  født  dér?« 
spurgte  jeg.  »Lad  mig  se,«  sagde  han. 
»Det  var  under  kejser  Augustus's  ind- 
skrivning. Det  vil  sige,  at  Han  er  32  el- 
ler 33  år.« 

Og  så  huskede  jeg  pludselig,  hvorfor 
hun  syntes  mig  så  bekendt.  For  denne 
kvinde,  Hans  moder,  kom  til  mit  her- 
berg en  nat  for  mange  år  siden.  Hun 
var  højt  frugtsommelig,  og  hun  og  hen- 
des mand  så  så  trætte  ud  efter  rejsen. 
Men  jeg  havde  ingen  plads.  Mit  her- 
berg var  fyldt  med  folk,  som  var  kom- 
met for  at  betale  deres  skat.  Jeg  sag- 
de til  dem,  at  de  kunne  få  stalden  - 


og  de  gik  derind  -  og  dér  blev  Barnet 
født;  jeg  havde  travlt  med  mine  gæster 
og  havde  ikke  megen  tid  til  dem.  Jeg 
husker,  at  de  ikke  var  alene,  for  nogle 
hyrder  kom  til  dem,  og  jeg  troede,  at 
det  var  slægtninge.  Nogle  af  gæsterne 
i  kroen  sagde,  at  hyrderne  sang  sange. 
Jeg  mente,  at  de  blot  var  glade  over 
Barnet  og  sang  af  glæde.  Jeg  vidste 
ikke  . . .  hvorledes  kunne  jeg  vide, 
hvem  Han  var? 

Jeg  blev  der  hele  dagen  -  og  jeg 
blev  ved  at  tænke  på,  at  Han  havde 
banket  på  min  dør,  og  jeg  havde  ikke 
lukket  Ham  ind.  Lige  siden  den  dag  har 
jeg  prøvet  at  gøre  mit  bedste  for  at 
leve  for  Ham. 

Jeg  havde  begået  en  fejltagelse  - 
den  største  fejltagelse  i  mit  liv,  jeg 
beder  til,  at  I  må  lære  af  min  ople- 
velse. Jeg  havde  travlt  med  mine  gæ- 
ster, tog  mig  af  dem,  så  de  måske  vil- 
le vende  tilbage  tij  min  kro  en  anden 
gang. 

Medens  jeg  stod  dér  ved  korset  og 
så  til,  kom  alle  disse  tanker  til  mig. 
Jeg  havde  ikke  lukket  Ham  ind,  jeg 
havde  ikke  lukket  Ham  ind. 

Jeg  havde  stået  på  Golgata  længere, 
end  jeg  havde  haft  i  sinde,  og  solen 
stod  allerede  meget  lavt  på  himlen. 
Det  var  altfor  sent  for  mig  at  påbe- 
gynde min  hjemrejse  til  Betlehem,  så 
jeg  vendte  tilbage  til  byen,  tung  om 
hjertet,  og  fandt  et  logi  for  natten. 

Jeg  vågnede  tidligt  om  morgenen, 
for  jeg  var  ivrig  efter  at  komme  hjem 
til  Betlehem  og  fortælle  min  familie  om 
alt,  hvad  jeg  havde  set.  Så  hørte  jeg 
nyhederne.  Denne  Mand,  Jesus,  var 
ikke  længere  død.  Han  levede!  Det  syn- 
tes umuligt,  for  jeg  havde  set  Ham 
hænge  på  korset  to  dage  før.  Nogle  af 
Hans  venner  gik   ud   meget  tidligt  om 


morgenen,  og  da  de  kom  til  graven, 
opdagede  de,  at  stenen  var  blevet  rul- 
let væk  fra  indgangen.  De  sagde,  at  to 
engle  var  der,  og  de  sagde:  »Han  er 
ikke  her,  Han  er  opstanden,  således 
som  Han  sagde,  at  Han  ville.«.  Peter 
og  Johannes  kom  til  haven  for  at  se, 
om  det  var  sandt,  og  de  mødte  Jesus. 
Han  levede;  det  var  sandt.  Jesus  le- 
vede. 

Og  så  tænkte  jeg  igen:  Jeg  lod  Ham 
ikke  komme  ind,  da  Han  kom. 

Mine  venner,  Han  kan  komme  til  jer 
på  samme  måde.  Jeg  beder  jer,  gør 
ikke  den  samme  fejl,  som  jeg  gjorde. 
Det  var  den  største  fejl  i  mit  liv.  Jeg 
lod  Ham  ikke  komme  ind,  da  Han  kom, 
men  gav  Ham  stalden,  og  som  seng 
gav  jeg  Ham  en  krybbe,  dyrenes  fod- 
ringstrug. 

Hvis  blot  nogen  havde  fortalt  mig,  at 
Josef  og  Maria  var  på  vej  til  Betlehem, 
at  her  ville  Kristusbarnet  blive  født  - 
at  englene  ville  forkynde  Hans  komme. 
Vi  ved  aldrig,  hvornår  de  store  mulig- 
heder fra  Gud  kommer  til  vor  dør.  Vi 
ser  kun  en  fremmed,  og  vi  siger:  »Der 
er  ikke  plads  til  dig,«  eller  »jeg  har 
altfor  travlt.«  Bed  hellere  om,  at  du  vil 
lade  Ham  komme  ind,  når  Han  kom- 
mer, lær  af1  min  fejl,  og  send  Ham  ikke 
bort. 

Må  den  sande  Julens  Ånd  være  i  je- 
res hjerte  og  i  jeres  hjem  i  denne  jule- 
tid. 

Må  I  få  en  dybere  forståelse  af  ju- 
len, må  jeres  tro  blive  stærkere  og  je- 
res håb  mere  strålende.  Må  I  være 
mere  villige  til  at  tjene  Ham,  fra  hvem 
alle  velsignelser  kommer,  og  må  I  have 
glæde,  tilfredshed  og  fred. 

Mary   G.  Sorensen 
Salt  Lake  City,  Utah 

Ny  assistent  til  missionspræsidenten 

Den  14.  september  er  ældste  Steve 
Woodbury  blevet  kaldet  som  assistent 
til  missionspræsident  Don  L.  Christen- 
sen. 

Ældste  Woodbury  er  født  den  28. 
maj  1946  i  Salt  Lake  City,  Utah,  som 
søn  af  Mr.  og  Mrs.  Joseph  C.  Wood- 
bury, nu  Dallas,  Texas.  Han  kom  til 
Danmark  den  21.  september  1965  og 
har  arbejdet  på  Frederiksberg,  i  Næs- 
tved, Gentofte,  Grenå,  Viborg,  Kolding 
og  Rødovre,  indtil  han  blev  kaldet  til 
sit  nuværende  kald. 

Vi  beder  Gud  velsigne  ældste  Wood- 
bury i  det  store,  ansvarsfulde  kald,  der 
nu  er  pålagt  ham! 


Tragisk  dødsfald  i  Amerika 

Fra  Amerika  har  vi  fået  den  sørge- 
lige meddelelse,  at  søster  Anastasia 
Valentiner,  tidligere  København,  plud- 
selig er  afgået  ved  døden  den  13.  sep- 
tember, kun  49  år  gammel.  Søster  Va- 
lentiner, som  for  blot  3  år  siden  emi- 
grerede til  Amerika  med  sine  tre  børn, 
vil  være  kendt  af  mange  søskende  i 
Danmark,  særlig  i  København,  for  det 
store  arbejde,   hun  udførte  i   Kirken. 

Vi  udtrykker  vor  dybeste  medfølelse 
med  søster  Valentiners  børn,  Karen 
Margrethe,  gift  med  tidligere  missions- 
præsident  Levi  B.  Thorups  søn,  Lee 
Burgess  Thorup,  Niels  Erik,  som  for 
tiden  udfører  en  mission  i  Danmark, 
og  den  yngste,  Katja,  og  udtaler  et: 
Æret   være   søster   Valentiners    minde! 


Missionærafløsninger: 

Følgende  missionærer  er 
blevet  hæderlig  afløst  fra  de- 
res arbejde  i  den  danske 
mission: 

27.  oktober: 

Chesley  T.  Blackham  fra 
Moroni,  Utah,  efter  sidst  at 
have    arbejdet    i    København. 

Paul  Allen  Thuesen  fra 
South  Gate,  California,  efter 
sidst  at  have  arbejdet  i  Nør- 
resundby; 


Dødsfald  i  Amerika 

En  kendt  og  afholdt  dansker,  søster 
Karen  Jørgensen  Olsen,  der  boede  i 
Ogden,  afgik  ved  døden  den  22.  sep- 
tember. Søster  Olsen  var  født  i  Årup 
og  boede  det  meste  af  tiden  i  Aalborg, 
hvor  hun  var  et  meget  trofast  medlem 
af  Kirken.  Sammen  med  sine  forældre 
og  søskende  bidrog  hun  meget  til  Aal- 
borg gren  og  dens  trivsel.  Karen  var 
elsket  og  afholdt  af  alle,  fordi  der  ud 
fra  hende  strålede  en  omsorg  og  kær- 
lighed, som  man  sjældent  finder.  De 
unge  fra  tredivernes  Aalborg  vil  aldrig 
glemme  hende,  med  hvem  de  har  til- 
bragt så  mange  dejlige  timer. 

Begravelsen  foregik  i  Ogden  mandag 
den  25.  september  og  formede  sig  som 
en  smuk  hyldest  til  hendes  minde.  Sa- 
len i  begravelseskapellet  var  fyldt  af 
slægt  og  venner,  der  var  kommet  for 
at  ære   hendes   minde.   Blandt  talerne 


DØDSFALD: 
Skive: 

Den    24.  maj    døde    søster    Kristine 
Laursen,  78  år  gammel.  Æret  være  sø- 
ster Laursens  minde! 
ORDINATIONER: 
Herning:  3.  september: 

Henry  Jensen  Øe  ordineret  til  lærer 
af  ældste  Paul  Reese. 
Vejle:  15.  august: 

Anker  Madsen  ordineret  til  ældste  af 
missionspræsident  Don  L.  Christensen. 
København  Gren:  24.  september: 

Torben  Kruchow  ordineret  til  diakon 
af  broder  Ole   Hansen. 


FØDSELSDAGE: 

Vi  siger  i  denne  måned  til   lykke  til 
følgende  søskende: 
Aalborg: 

Julia   Jenny  Augusta   Jensen,   75   år 

den  2.  december. 


var  Orson  B.  West,  som  kendte  den  af- 
døde fra  barndommens  og  ungdom- 
mens år  i  Aalborg.  Mange  andre  tid- 
ligere aalborgensere  var  til  stede  og 
mindedes  i  tankerne  deres  venskab 
med  Karen  gennem  de  mange  år. 

Vi  takker  Karen  af  vort  ganske  hjerte 
for  de  mange  år,  vi  har  kendt  hende. 
Må  Gud  velsigne  hendes  mand,  Jens 
Vilhelm  Olsen,  som  udførte  en  mission 
i  Danmark,  og  med  hvem  hun  levede  i 
et  lykkeligt  ægteskab,  som  ikke  kan 
udtrykkes  bedre  end  gennem  hans  ord: 
»Hun  var  den  bedste  hustru  i  hele 
verden«.  Smukkere  kan  det  ikke  siges. 

Søster  Olsen  efterlader  sig  foruden 
sin  mand  to  søstre  i  Salt  Lake  City, 
Esther  Giessing  og  Ellen  Loyborg  og 
broderen  Aage  i  New  York. 

Vi  lyser  fred  over  hendes  minde. 
Orson  B.West 


VELSIGNELSER: 

København  Nordre  Gren:  20.  august: 

Arthur  Sørensen  og  Inger  Sørensens 
søn,   Jan   Bostrup  Sørensen,   velsignet 
af  sin  fader. 
Centrum  Sjælland:  29.  august: 

Kaj    og    Elin   Jytte    Nyvang    Nielsens 
datter,  Suzanne  Dwala  Nyvang  Nielsen, 
velsignet  af  missionspræsident  Don  L. 
Christensen. 
Odense:  3.  september: 

Kjeld  Nielsen  og  Jytte  Lundbæk  Niel- 
sens søn,  Claus  Lundbæk  Nielsen,  vel- 
signet af  broder  Chr.  Lundbæk. 


Bryllup  i  Amerika: 

Tidligere  missionær  i  den  danske 
mission,  Brent  H.  Nay,  viedes  den  6. 
oktober  i  Salt  Lake  Templet  til  Josette 
Ann  LeMire.  Stjernen  ønsker  hjertelig 
til  lykke! 


indbinding  al  sStjernen  1967 


STJERNEN  for  1967  kan  nu  indbindes. 

Bogbinderen  har  givet  os  et  meget  fordelagtigt  tilbud,  nemlig 

kr.  25,00  incl.  moms 

Denne  lave  pris  forudsætter  imidlertid,  at  et  større  antal  indbindes  på  én  gang,  og  vi  må 

derfor  sætte  fristen  for  indsendelse  af  de  10  numre  for  1967  til  1.  februar  1968. 

Som  tidligere  år  vil  indbindingen  kunne  leveres  i  følgende  farver:  rød,  bordeaux,  blå,  sort, 

grøn  og  brun.  Hvis  intet  andet  anføres,  leveres  brun  indbinding. 

Betalingen  for  indbindingen  kan  indsendes  pr.  postgiro  333.38,  CHURCH  OF  JESUS  CHRIST 

OF  LATTER-DAY  SAINTS,  Dalgas  Boulevard  164,  2000  København  F.  Husk  på  talonen  at 

skrive  »Indbinding«. 

BOGEN  ER  MIDTPUNKTET 

Er  den  det  også  i  Deres  hjem? 

kr. 

Mormons  Bog,  på  bibelpapir  m.  guldsnit  ....  10.00 

Mormons  Bog,  stort  format,  stor  skrift     ....  3.20 

Tre-i-Een  (Mormons  Bog,  Den  kostelige  Perle, 

Lære  og    Pagter),  helskind 35.00 

Talmage:  Trosartiklerne,  indbundet 5.50 

Et  stort  og  forunderligt  Værk,  indb 12.00 

Profeten  Joseph  Smiths  Lærdomme,  indb.     .     .     .  7.00 

Samme,  indb.  i  blødt  bind 7.50 

Lære  og  Pagter,  indb 6.50 

Den  kostelige  Perle,  indb 6.50 

Samme,  på  bibelpapir,  indb 6.50 

Citater,   indb 2.50 

Talmage:  Jesus  Kristus,  indb.  helskind 30.00 

Samme,  trykt  på  kunsttrykpapir,  indb 30.00 

Anderson:  Kronet  med  Herlighed,  indb 17.00 

West:  Den  danske  Missions  Historie,  ib 17.00 

Schmidt:  Oh,  du  Zion  i  Vest,  illustr 46.50 

Samme,  indb. 55.50 

Slægtsbogen 14.75 

Søndagsskolesangbogen 2.00 

SDH  Sange.  Ny  udgave  af  sangbogen.  Kan  bruges 

sammen  med  den  gamle  udgave 11.25 

Samme,  indb.  i  blødt  helskind 13.25 

Trosartiklerne,  kort  t.  ophængning 0.35 

Alle  priser  +  10  %  moms 


GRAMMOFONPLADER 

MED 

TABERNAKEL 
KORET 


Disse  plader  er  alle  L.  P.  's,  spilles  på  33  1/3  rpm  og  de 
fleste  fås  i  både  stereo  og  "almindelig"  (samme  pris).  De 
stereofoniske  kan  kun  spilles  på  stereofoniske  pladespil- 
lere. Ønskes  stereofoniske  plader,  må  et  stort  S  sættes 
efter  nummeret,  ellers  ekspederes  almindelige  plader. 
Grammofonplader  ombyttes  ikke  og  tages  ikke  retur.  Pris 
kr.  44. h  moms,  ialt  kr.  48.40  pr  plade.  Bed  om  specifi- 
ceret katalog. 


The  Beloved  Choruses,  vol.  I 

The  Beloved  Choruses,  vol.  II 
(begge  m.  Philadelphia  Orchestra) 

A  Mighty  Fortress 

This  is  My  Country 

The  Lord's  Prayer,  vol.  I 

The  Lord's  Prayer,  vol.  II 

This  Land  is  Your  Land 

The  Greatest  Hits 

(5,  6,  7,  8,  9  m.  Philadelphia  Orchestra) 

The  Mormon  Tabernacle  Choir 
(fås  ikke  i  stereo) 

Songs  of  Faith  and  Devotion 
(fås  ikke  i  stereo) 

The  Lord  is  my  Shepherd 

Songs  of  the  North  and  South 

God  bless  America 

Messiah  I/II 

(m.  Philadelphia  Orchestra,  Eileen  Farrell,  Martha 
Lipton,  Davis  Cunningham,  Wm.  Warfield.  2  plader, 
sælges  kun  samlet) 

Christmas  Carols 

The  Spirit  of  Christmas 

The  Holly  and  the  Ivy 

The  Joy  of  Christmas 

og  Tabernakelorglet  alene: 

(F.  Asper)     R.  31     (A.  Schreiner) 


R. 

1 

R. 

2 

R. 

3 

R. 

5 

R. 

6 

R. 

7 

R. 

8 

R. 

9 

R.  10 

R.  12 

R.  13 
R.  14 
R.  16 
R.  17 


R.  21 
R.  22 
R.  23 
R.  25 

R.  30 


BØGER  OG  MATERIALER 
bestilles  nemmest  ved  at  sende  beløbet   +   10%  moms 
per  giro  og  på  bagsiden  af  den  venstre  talon  på  girokortet 
at  skrive  hvad  der  ønskes.  Postgironummeret  er  12  09  88. 

